
Ντόμινο χρεοκοπιών, έκρηΗη της νεολαίας, εργατικοί αγώνες... 




Κερατέα 
Νίκη στον αγώνα 
των κατοίκων 
ενάντια στον ΧΥΤΑ 
σελ. 4 

Κριτική στην 
«3η Ευρωπαϊκή 
Αντικαπ ιταλ ιστ ική 
Συνάντηση» 

σελ. 6 



Ευρώπη 

Καυτός φοιτητικός 
χειμώνας 

σελ. 12 


Απειλείται η μυστική 
διπλωματία των 
ΗΠΑ 

σελ. 13 


Τείχος της Ντροπής στον Έβρο 


Μιμούμενη τους αγριάνθρω¬ 
πους «συμμάχους» της σιωνιστές 
και αμερικάνους, η ελληνική κυβέρ¬ 
νηση μέσω του υπουργού της κατα¬ 
στολής και των ΜΑΤ Χρήστου Πα¬ 
πουτσή ανακοίνωσε την ανέγερση 
ενός τείχους ντροπής στη συνορο¬ 
γραμμή του Έβρου, δήθεν για την 
αντιμετώπιση της εισόδου λαθρομε¬ 
ταναστών. Την ίδια στιγμή που στο 
Αιγαίο χάνουν τη ζωή τους καθημε¬ 
ρινά δεκάδες άνθρωποι κυνηγημέ¬ 
νοι από τα σώματα της Ρτοηΐεχ, που 
στα στρατόπεδα συγκέντρωσης με¬ 
ταναστών σε όλη την επικράτεια 
στοιβάζονται χιλιάδες σαν τα ζώα, 
που στα κρατητήρια βασανίζονται 
και ταπεινώνονται εκατοντάδες άλ¬ 
λοι, ο «ευφυής» και πολύς υπουργός 
ήρθε να μας αποκαλύψει τη μαγι¬ 
κή συνταγή για τη «λύση του προ¬ 
βλήματος» της μετανάστευσης. Και 
αφού η «λύση» εκ θαλάσσης βρέ¬ 


θηκε για την ευρωπαϊκή μπουρ¬ 
ζουαζία μέσω της Ρτοηΐεχ, μετα- 
τρέποντας την Ελλάδα σε απέρα¬ 
ντο στρατόπεδο κράτησης, σε απο¬ 
θήκη απελπισμένων ανθρώπων, που 
αφήνουν τις χώρες τους κυνηγημέ¬ 
νοι απο πολέμους και σφαγές που η 
ίδια χρηματοδοτεί, δεν μένει παρά 
να βρεθεί και η χερσαία «λύση» για 
να αντιμετωπίζονται οι «εισβολείς» 
από την άλλη πλευρά των συνόρων. 

Υπεύθυνοι για το ξερίζωμα των 
μεταναστών απο τις πατρίδες τους 
είναι οι ιμπεριαλιστές και το καπι¬ 
ταλιστικό σύστημα - και συνυπεύ- 
θυνη η ελληνική κυβέρνηση, που 
δεν έπαψε ποτέ να στέλνει στρατεύ¬ 
ματα ή να ενισχύει επεμβάσεις στη 
Μέση Ανατολή, το Ιράκ, το Αφγα¬ 
νιστάν, την Αφρική κα. παραχωρώ¬ 
ντας γη, ουρανό και θάλασσα για 
να βομβαρδιστούν άμαχοι πληθυ¬ 
σμοί. 



Οι εργαζόμενοι και η νεολαία 
δεν πρέπει να επιτρέψουμε να χτι¬ 
στεί το τείχος της ντροπής, την ίδια 
στιγμή που γκρεμίζονται όλα όσα 
χτίσαμε με τους αγώνες και την ερ¬ 
γασία μας. Να μην επιτρέψουμε στη 
χούντα της τρόικας και τους πραί- 
τορές της να χτίσουν τείχη ανάμεσα 
στους λαούς, να μετατρέψουν τους 
μετανάστες σε πολιορκητικό κριό 
για να διαιρέσουν ακόμα περισσό¬ 
τερο το εργατικό κίνημα και να επι¬ 
βάλουν σε όλη την κοινωνία μεσαι¬ 
ωνικές συνθήκες διαβίωσης. 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν' απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Ιανουάριος 2011 


ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 


(Δεκέμβριος 2010 - Ιανουάριος 2011) 


Μ έχρι τα τέλη Γενάρη συνεχίζεται η οικονομική εξόρμηση της Ο.Κ.Δ.Ε. με στόχο την 
ενίσχυση της οργάνωσής μας για την πιο αποτελεσματική παρέμβαση και δρά¬ 
ση της τον ερχόμενο χρόνο. Καλούμε όλους τους συντρόφους και τις συντρόφισ- 
σες, τους συναγωνιστές και τις συναγωνίστριες να συνεισφέρουν σε αυτή την προσπάθεια. 
Μοναδική πηγή οικονομικής στήριξης της Ο.Κ.Δ.Ε. είναι οι εισφορές των μελών της και η ενίσχυση 
από συναγωνιστές και φίλους. Στηριζόμαστε αποκλειστικά στις δικές μας δυνάμεις, γιατί η οικο¬ 
νομική ανεξαρτησία της οργάνωσής μας από το αστικό κράτος, τον κρατικό 


κορβανά -φανερό και κρυφό- και την 
για την πολιτική της ανεξαρτησία. 

Απευθυνόμαστε σε κάθε εργαζό- 
που γνωρίζει την αταλάντευτη πάλη 
διεύρυνση των κοινωνικών και πολι- 
για την οικοδόμηση μιας μαζικής ερ- 
για την ανατροπή της κοινοβουλευτι- 
εγκατάσταση μιας σοσιαλιστικής κοι- 
ανάγκες του ανθρώπου. Σας καλούμε 
κονομικά με την συνεισφορά σας. 



αστική τάξη είναι βασική προϋπόθεση 

μενο και νεολαίο, σε κάθε αγωνιστή 
της Ο.Κ.Δ.Ε. για την υπεράσπιση και 
τικών δικαιωμάτων και ελευθεριών, 
γατικής, επαναστατικής οργάνωσης, 
κής δικτατορίας του κεφαλαίου και την 
νωνίας, που θα έχει στο κέντρο της τις 
να στηρίξετε αυτή την προσπάθεια και οι- 


Γνωρίζουμε ότι οι εργαζόμενοι, η νεολαία και τα φτωχά λαϊκά στρώματα υποφέρουν από τις πο¬ 
λιτικές της φτώχειας, της ακρίβειας, της ανεργίας, και ιδιαίτερα σήμερα με το ξέσπασμα της διεθνούς 
κρίσης του καπιταλισμού. 


Γι αυτό η όποια συνεισφορά από το υστέρημα του καθενός προς την οικονομική καμπάνια της 
Ο.Κ.Δ.Ε., όσο μικρή κι αν είναι, είναι πολύτιμη, γιατί αποτελεί μια συνειδητή πράξη στήριξης της πά¬ 
λης ενάντια στην ταξική εκμετάλλευση, τον καπιταλισμό και τον ιμπεριαλισμό. 


Μπορείτε να συνεισφέρετε με ταχυδρομική επιταγή στην διεύθυνση Αγ. Κωνσταντίνου 57, 
Τ.Κ. 10437, Αθήνα, υπόψιν κου Σωφρόνη Παπαδόπουλου, ή να επικοινωνήσετε μαζί μας στέλ¬ 
νοντας θ-ιπβίΙ στο θΐ^βΰΙάρβΙΐΐαίοΙκΙθ^Γ ή στο τηλέφωνο 210-5247227 απογευματινές ώρες. 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


' Πού θα βρείτε την εφημερίδα 

^ ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος 

Θεσσαλονίκη 

Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηώΐΐ εΓ§αίΐ1άρα1ΐ@ο1α1ε.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.οΚ<ΐ6.§Γ, 6-ιηαίΙ: £Γ§αΙί1άρα1ί@ο1ςά6.§Γ 

Η πΠΟΨπ ΜΆΣ 


Νέο κοινοβουλευτικό 
πραξικόπημα ενάντια 
στις εργασιακές σχέσεις 


Η χούντα ΠΑΣΟΚ-Τρόικας 
με το νόμο για τις εργα¬ 
σιακές σχέσεις καταφέρ¬ 
νει ένα νέο ισχυρότατο 
χτύπημα στις συλλογι¬ 
κές συμβάσεις, πράγμα που θα έχει οδυνη¬ 
ρές συνέπειες σε μισθούς, βιοτικό επίπεδο, 
ασφαλιστικά ταμεία κλπ. Συγκεκριμένα: 

Α) Οι Ειδικές Επιχειρησιακές 
Συμβάσεις 

Εισάγονται οι Ειδικές Επιχειρησιακές 
Συμβάσεις (ΕΕΣ), που για πρώτη φορά θα 
μπορούν να υπερισχύουν, δηλαδή να είναι 
κατώτερες, των κλαδικών/ομοιοεπαγγελ- 
ματικών. Αυτό αποτελεί μια βασική ανατρο¬ 
πή. Μέχρι σήμερα οι επιχειρησιακές ήταν 
ανώτερες ή τουλάχιστον ίσες με τις κλαδι¬ 
κές - και οι κλαδικές ανώτερες ή τουλάχι¬ 
στον ίσες με τις εθνικές. Αυτό σήμαινε ότι οι 
διαπραγματεύσεις του συνόλου της εργατι¬ 
κής τάξης είναι ανώτερες των μερικών δια¬ 
πραγματεύσεων, που με τη σειρά τους είναι 
ανώτερες των διαπραγματεύσεων σε κάθε 
επιχείρηση. Έτσι θεμελιωνόταν μια στοιχει¬ 
ώδης ενότητα της εργατικής τάξης, αποτρέ- 
ποντας τον εξοντωτικό «ανταγωνισμό» με¬ 
ταξύ των εργαζομένων μπροστά στους ερ¬ 
γοδότες και προστατεύονταν τα πιο αδύ¬ 
ναμα (και ίσως μη συνδικαλισμένα) κομμά¬ 
τια. Τώρα αυτό καταργείται, τουλάχιστον 
μερικώς (όσον αφορά τους εργαζόμενους 
ενός κλάδου) και εισάγεται ο «ανταγωνι¬ 
σμός προς τα κάτω» μεταξύ των εργαζομέ¬ 
νων των διαφόρων επιχειρήσεων ή κλάδων. 
Απειλείται έτσι ισοπέδωση όλων των κλα¬ 
δικών και επιχειρησιακών κατακτήσεων. 

Επίσης, καταργείται μερικώς η «συρ¬ 
ροή», δηλαδή όταν οι εργαζόμενοι καλύ¬ 
πτονταν από πολλές συμβάσεις τότε ίσχυε 
αυτή με τους καλύτερους όρους για τον ερ¬ 
γαζόμενο. 

Με τις ΕΕΣ καταργείται μερικώς και η 
δυνατότητα προσχώρησης (ακόμη και μο¬ 
νομερούς) από τους εργαζόμενους μιας επι¬ 
χείρησης σε μια κλαδική σύμβαση. Το ίδιο 
ισχύει και για τη δυνατότητα επέκτασης 


της ισχύος της σύμβασης από τον εκάστοτε 
υπουργό εργασίας. 

Σε επιχειρήσεις που απασχολούν κάτω 
από 20 εργαζόμενους (όπου δεν μπορεί να 
συσταθεί σωματείο), δεν θα είναι δυνατόν 
να υπογράφονται ΕΕΣ και θα ισχύουν οι 
αντίστοιχες κλαδικές ή θα υπογράφονται 
από αντίστοιχη ομοσπονδία/κλαδικό σω¬ 
ματείο. Αν αυτά δεν υπάρχουν, τότε βέβαια 
θα ισχύουν ατομικές συμβάσεις. 

Οι ΕΕΣ θα έχουν μονοετή, διετή ή τρι- 
ετή διάρκεια και θα μπορούν να ανανεώ¬ 
νονται διαρκώς, δηλαδή θα έχουν απερι¬ 
όριστη διάρκεια εφαρμογής και όχι μόνο 
δύο χρόνια, όπως υποστήριζε η κυβέρνηση 
στην αρχή. 

Με τις ΕΕΣ δεν θα ρυθμίζονται μόνο 
οι αποδοχές αλλά και θέματα εργασιακών 
σχέσεων (όπως όροι και προϋποθέσεις με¬ 
ρικής απασχόλησης, εκ περιτροπής εργα¬ 
σίας και διαθεσιμότητας), η προβλεπόμενη 
διάρκεια των παραπάνω ρυθμίσεων και τέ¬ 
λος ο αριθμός των θέσεων εργασίας, δηλα¬ 
δή ακόμη και το όριο των απολύσεων. 

Η ΕΕΣ μπορεί να καταρτιστεί χωρίς να 
υπάρχει ιδιαίτερος λόγος, όπως πχ. η οικο¬ 
νομική κρίση, κίνδυνος χρεοκοπίας της επι¬ 
χείρησης κα. Ο εργοδότης μπορεί να επι¬ 
καλεστεί όποιο πρόσχημα θέλει και σ’ αυτό 
δεν υπάρχει κανένας περιορισμός και έλεγ- 
Χ°ά 

Όπου ισχύει ΕΕΣ, οι μισθοί θα μπορούν 
να μειώνονται μέχρι το κατώφλι της εθνι¬ 
κής σύμβασης της ΓΣΕΕ (740 Ευρώ). Δεν 
ισχύει όμως το ίδιο για τα ωράρια, κανονι¬ 
σμούς εργασίας κλπ. 


Στην επιχείρηση που ισχύει ΕΕΣ, η απο¬ 
ζημίωση απόλυσης θα είναι με βάση τον μι¬ 
σθό της ΕΕΣ και όχι τον παλιό μισθό. 

Β) Οργανισμός Μεσολάβησης και 
Διαιτησίας (ΟΜΕΔ) 

Γενικά, ο ΟΜΕΔ είναι ένα όργανο πα¬ 
ρέμβασης του κράτους στις διαπραγματεύ¬ 
σεις εργαζομένων-εργοδοτών. Οι αλλα¬ 
γές της κυβέρνησης στο νόμο που καθό¬ 
ριζε τη λειτουργία του, στοχεύουν να βο¬ 
ηθήσουν ακόμη περισσότερο τους καπιτα¬ 
λιστές στις «διαπραγματεύσεις» με τους ερ¬ 
γαζόμενους. 

Ποιες είναι αυτές αλλαγές: 

1. Γενικά, φαίνεται ότι το κράτος απο- 
σύρεται από τον ΟΜΕΔ, δηλαδή από το να 
είναι εγγυητής της εργατικής νομοθεσίας. 

2. Υποβαθμίζεται ο ΟΜΕΔ, μια που οι 
διαιτητικές αποφάσεις δεν θα έχουν άμε¬ 
ση ισχύ νόμου, αλλά θα μπορούν να εφεσι¬ 
βάλλονται στα δικαστήρια. 

3. Η προσφυγή στη διαιτησία περιορί¬ 
ζεται στον καθορισμό βασικού ημερομισθί¬ 
ου ή/και βασικού μισθού. Για τα λοιπά θέ¬ 
ματα μπορεί να συνεχιστεί οποτεδήποτε η 
διαπραγμάτευση για τη σύναψη συλλογι¬ 
κής σύμβασης εργασίας. 

Γ) Οι άλλες αλλαγές 

α) Αποζημιώσεις απόλυσης 

Το διάστημα των «υπό δοκιμή εργαζό¬ 
μενων» αυξάνεται από δύο μήνες σε 1 χρό¬ 
νο. Δηλαδή εργαζόμενοι που απολύονται 
χωρίς να έχουν συμπληρώσει έναν χρόνο 
στην επιχείρηση, δεν θα δικαιούνται απο¬ 
ζημίωση - ο μόνος περιορισμός είναι αν 


έχουν αποφασίσει διαφορετικά τα δύο μέρη 
κατά τη σύναψη της ατομικής σύμβασης. 2. 
Μετά από τους 12 και μέχρι τους 24 μήνες, 
η απόλυση συνεπάγεται, με προειδοποίη¬ 
ση ενός μήνα, μειωμένη αποζημίωση ενός 
μήνα (δηλ. κατά έναν μισθό), 
β) Μερικώς απασχολούμενοι 
Μέχρι τώρα, οι μερικώς απασχολούμε¬ 
νοι αν εργάζονταν κάτω από 4 ώρες ημερη- 
σίως δικαιούνταν προσαύξηση 7,5% πάνω 
στο ωρομίσθιο του αντίστοιχου εργαζόμε¬ 
νου κανονικής απασχόλησης. Επίσης, αν ο 
μερικώς απασχολούμενος υποχρεωνόταν 
από τον εργοδότη να εργαστεί παραπάνω 
από τις ώρες εργασίας που είχε η σύμβα¬ 
σή του, τότε αυτές οι επιπλέον ώρες θεω¬ 
ρούνταν ένα είδος «υπερωρίας» και έπαιρ¬ 
ναν προσαύξηση 10%. Τώρα οι προσαυξή¬ 
σεις αυτές καταργούνται. Αυτό επιβαρύνει 
αντιστοίχως και τα δώρα, άδειες, αποζημί¬ 
ωση απόλυσης κα. 

γ) Εκ περιτροπής εργασία 
Επεκτείνεται η διάρκεια επιβολής εκ 
περιτροπής εργασίας στους εργαζομένους 
στις επιχειρήσεις που αντιμετωπίζουν σο¬ 
βαρά οικονομικά προβλήματα, από 6 μήνες 
που ισχύει σήμερα σε 9 μήνες μέσα σ’ ένα 
ημερολογιακό έτος. 

δ) Ενοικιαζόμενοι εργαζόμενοι 
Αυξάνεται η διάρκεια της δουλείας 
τους. Μέχρι τώρα αν ο εργαζόμενος ενοι¬ 
κιαζόταν από την εταιρεία ενοικίασης ερ¬ 
γαζομένων σε άλλη εταιρεία για πάνω από 
18 μήνες, τότε θεωρούνταν ότι εργάζεται με 
σύμβαση αορίστου χρόνου στην εταιρεία 
όπου είχε ενοικιαστεί. Τώρα οι 18 μήνες αυ¬ 
ξάνονται σε 36. 

Πραγματικά πρόκειται για μεσαιωνι¬ 
κές εργασιακές σχέσεις, που μετατρέπουν 
τους εργαζόμενους σε δουλοπάροικους. Η 
κατοχική κυβέρνηση που μας κυβερνά, χω¬ 
ρίς να έχει καμιά νομιμοποίηση, παίρνει το 
ένα αντεργατικό μέτρο μετά το άλλο, κατα- 
στρέφοντας τη ζωή μας. Αν δεν την τσακί¬ 
σουμε, θα συνεχίσει να κάνει το ίδιο. 


Φ 



Η καπιταΑισιική βαρβαρότατη... 

με την γλώσσα των αριθμών 


Α ρκετοί νεοεκλεγέντες κυβερνήτες πο¬ 
λιτειών των ΗΠΑ -και από τα δύο με¬ 
γάλα αστικά κόμματα- προωθούν μέ¬ 
τρα που θα περιορίσουν τη δύναμη των συν¬ 
δικάτων, τις συλλογικές διαπραγματεύσεις, τις 
αμοιβές και τις συντάξεις ακόμη και το δικαίω¬ 
μα του συνδικαλίζεσθαι. 

Οκτώ πολιτείες προωθούν νομοθεσία η 
οποία θα απαγορεύει τις εισφορές των εργαζο¬ 
μένων στα συνδικάτα, στερώντας από τα τελευ¬ 
ταία τους πόρους τους και την οικονομική τους 
ανεξαρτησία. Στο Οχάιο ο νέος ρεπουμπλικανός 
κυβερνήτης θέλει να απαγορεύσει τις απεργί¬ 
ες των δασκάλων των δημοσίων σχολείων, ενώ 
κάποιοι άλλοι όπως ο Σκοτ Γουόκερ του Ουι- 
σκόνσιν απειλεί να αφαιρέσει το δικαίωμα των 
εργαζομένων να δημιουργούν συνδικάτα και να 
υπογράφουν συλλογικές διαπραγματεύσεις. 


Σ υνεχίζεται το ντόμινο του διατροφικού 
σκανδάλου με τη διοξίνη. Οι γερμανι¬ 
κές αρχές απαγόρευσαν σε περισσότε¬ 
ρα από 4.700 αγροκτήματα τη διάθεση κρέα¬ 
τος και αβγών. Αναλύσεις που πραγματοποιή¬ 
θηκαν το Μάρτιο του 2010 είχαν ήδη δείξει μό¬ 
λυνση με διοξίνη στα τροφικά λίπη της εταιρεί¬ 
ας Η&τίεε & Ιβηίζοίι. Ωστόσο το υπουργείο Γε¬ 
ωργίας του κρατιδίου, όπου εδρεύει η εταιρεία, 
δεν ενημερώθηκε παρά στις 27 Δεκεμβρίου. 

Η Σλοβακία και η Νότια Κορέα διέκοψαν 
προσωρινά την πώληση αυγών και κρέατος 
πουλερικών, που εισάγονται από τη Γερμανία, 
μέχρι να ολοκληρωθούν οι έλεγχοι και να κα¬ 
τοχυρωθεί η ασφάλειά τους. Στην Ελλάδα ακό¬ 
μη γίνονται έλεγχοι από τον ΕΦΕΤ για να δια¬ 
πιστωθεί «εάν έχουν εισαχθεί μολυσμένα προϊ¬ 
όντα»., τα αποτελέσματα των οποίων αναμένο¬ 
νται περί τα τέλη Ιανουάριου. Μέχρι τότε η ει¬ 
σαγωγή και διάθεση στην αγορά των πιθανόν 
μολυσμένων τροφών συνεχίζεται κανονικά... 


Σ ημαντικές ελλείψεις και λίστες αναμο¬ 
νής για βασικά φάρμακα παρατηρού¬ 
νται τον τελευταίο καιρό στα φαρμα¬ 
κεία όλης της χώρας. Οι βιομηχανίες φαρμάκων 
προκαλούν τεχνητές ελλείψεις προκειμένου να 
ανεβάσουν την τιμή των φαρμάκων. Την ίδια 
στιγμή τα φτηνά φάρμακα στην Ελλάδα εξάγο¬ 
νται σε χώρες που είναι ακριβότερα για μεγαλύ¬ 
τερα κέρδη, ενώ όσα φάρμακα δεν μπορούν να 
εξάγουν δεν τα διοχετεύουν στην αγορά, προ¬ 
κειμένου να αυξηθεί η τιμή τους. 

Πρόκειται για βασικά φάρμακα, όπως η 
ασπιρίνη, η οποία στην Ελλάδα κοστίζει 70 λε¬ 
πτά ενώ στη Γερμανία 7 ευρώ. Συνεπώς, για τις 
φαρμακοβιομηχανίες, η εξαγωγή ασπιρίνης στη 
Γερμανία αποφέρει κέρδη έως και 100%. 

4 Εργατική Πάλη 


ΠΟΛΙΤΙΚΗ 


Ιανουάριος 2011 


ΧΥΤΑ: ΟΥΤΕ ΣΤΗΝ ΚΕΡΑΤΕΑ ΟΥΤΕ ΠΟΥΟΕΝΑ 

Νίκη στον αγώνα 

ίων κατοίκων της Κερατέας! 


Τ α ξημερώματα του 
Σαββάτου 11/12 
εισβάλλουν στο 
Οβριόκαστρο Κε¬ 
ρατέας τα μηχανή¬ 
ματα της κατασκευαστικής εται¬ 
ρίας μαζί με ισχυρές αστυνομι¬ 
κές δυνάμεις (πάνω από 20 διμοι¬ 
ρίες ΜΑΤ) και παρατάσσονται 
στο χώρο που έχει χωροθετηθεί 
το έργο κατασκευής ΧΥΤΑ. Αμέ¬ 
σως ειδοποιούνται και καταφτά¬ 
νουν κάτοικοι της περιοχής, που 
επιτίθενται στους αστυνομικούς 
και δέχονται χημικά και χειρο¬ 
βομβίδες κρότου-λάμψης. Οι μά¬ 
χες από τότε συνεχίζονται σχεδόν 
κάθε βράδυ, με τα ΜΑΤ να χτυ¬ 
πούν με λύσσα νέους και ηλικιω¬ 
μένους, αλλά και τους κατοίκους 
να ανταποδίδουν με οδοφράγ¬ 
ματα, πέτρες και μολότοφ και να 


μην κάνουν πίσω, παρά τις συλ¬ 
λήψεις και διώξεις που έχουν δε¬ 
χθεί. Η αστυνομία έχει χρησιμο¬ 
ποιήσει ακόμα και ειδικά οχήματα 
εκτόξευσης νερού και πλαστικές 
σφαίρες. Ταυτόχρονα έχει απο¬ 
κλείσει όλους τους δρόμους προς 
την Κερατέα και έχει στήσει ση¬ 
μεία ελέγχου. Πρόκειται για έναν 
στρατό κατοχής (περίπου 2.000 
αστυνομικοί βρίσκονται στην πε¬ 
ριοχή), που προσπαθεί να τσακί¬ 
σει κάθε αντίσταση. 

Από την πρώτη στιγμή, η κυ¬ 
βέρνηση και τα παπαγαλάκια 
της προσπάθησαν να λοιδορή¬ 
σουν και να συκοφαντήσουν τον 
αγώνα των κατοίκων, λέγοντας 
ότι «το μόνο που ζητάνε είναι να 
μην πάνε τα σκουπίδια στο σπίτι 
τους», «θέτουν σε κίνδυνο τη σω¬ 
ματική ακεραιότητα των αστυνο- 
μικών»(!) Ταυτόχρονα, παραπλα¬ 
νούν και τρομοκρατούν ότι θα χα¬ 
θούν τα κονδύλια της Ε.Ε. για την 
κατασκευή του έργου και θα πλη¬ 


ρώσουμε πρόστιμα. Λένε ότι πρό¬ 
κειται για ΧΥΤΥ (χώρος υγειονο¬ 
μικής ταφής υπολειμμάτων) - και 
άρα για ένα «πράσινο», φιλικό 
προς το περιβάλλον έργο, αντί 
για ΧΥΤΑ (χώρος υγειονομικής 
ταφής απορριμμάτων). Ποια όμως 
είναι η πραγματικότητα; Γιατί οι 
κάτοικοι αντιδρούν τόσο σθενα¬ 
ρά και ποιος ωφελείται τελικά από 
την κατασκευή του έργου; 

Το έργο που έχει προγραμματι- 
σθεί δεν είναι ΧΥΤΥ αλλά ΧΥΤΑ, 
δηλαδή μια χωματερή νέου τύπου. 
Δεν έχει προβλεφθεί καμιά δια¬ 
δικασία ανακύκλωσης (η ανακύ¬ 
κλωση είναι σε εμβρυακό στάδιο), 
σταθμοί μεταφόρτωσης (για τη 
μείωση όγκου σκουπιδιών), μηχα¬ 
νική ανακύκλωση και κομποστο¬ 
ποίηση σε ειδικά εργοστάσια ή άλ¬ 
λες μορφές επεξεργα¬ 
σίας, που να οδηγούν 
πράγματι σε υπολείμ¬ 
ματα και όχι σε απορ- 
ρίματα. Τα παραπάνω 
προϋποθέτουν σχεδί¬ 
ασμά και κατασκευή 
άλλων εγκαταστά¬ 
σεων και συνολικά 
μια άλλου τύπου δι¬ 
αχείριση σκουπιδιών. 
Ταυτόχρονα, οι κά¬ 
τοικοι αντιδρούν για¬ 
τί: 1) Ο χώρος ανήκει 
στην ευρύτερη περιο¬ 
χή της Λαυρεωτικής, 
που έχει χαρακτηρι¬ 
στεί τοπίο ιδιαίτερου 
φυσικού κάλλους. 2) 
Η περιοχή είναι ιστο¬ 
ρικός και αρχαιολογι¬ 
κός χώρος. 3) Στο κέ¬ 
ντρο του χώρου όπου 
σχεδιάζεται η απόθεση απορριμ¬ 
μάτων υπάρχει πηγή και το υδα- 
τόρευμα διασχίζει κατά μήκος όλο 
το χώρο των εγκαταστάσεων, με 
αποτέλεσμα να υπάρχει κίνδυνος 
ρύπανσης του υδροφόρου ορί¬ 
ζοντα. 5) Η περιοχή είναι πλού¬ 
σια σε ορυκτά, τόσο σε ποσότη¬ 
τες όσο και σε ποικιλία (υπάρ¬ 
χουν αρχαίες μεταλλευτικές στο¬ 
ές, που χρονολογούνται από τον 
5ο αιώνα π.Χ.). 6) Η περιοχή είναι 
κηρυγμένη αναδασωτέα και απέ¬ 
χει λιγότερο από 1.200 μέτρα από 
τα όρια οικισμού. 7) Μέσα στον 
προτεινόμενο χώρο υπάρχει νόμι¬ 
μη κατοικία. 8) Το σεισμικό ρήγμα 
της περιοχής τέμνει κάθετα τον 
προτεινόμενο χώρο, ενώ την πε¬ 
ριοχή διασχίζει και αγωγός φυσι¬ 
κού αερίου. 

Η διαχείριση των σκουπιδιών 
στο καπιταλιστικό σύστημα δεν 
μπορεί να είναι παρά ανορθολογι- 
κή και καταστροφική, για τον άν¬ 


θρωπο και το περιβάλλον. Ταυ¬ 
τόχρονα, αποτελεί μια κερδοφό¬ 
ρα επιχείρηση - και στο περιβάλ¬ 
λον της δομικής κρίσης του καπι¬ 
ταλιστικού συστήματος, μια ακό¬ 
μα αγορά που πρέπει ν’ «ανοίξει» 
για να ενισχυθεί το ιδιωτικό κέρ¬ 
δος. Γι’ αυτό οι τεχνολογικές λύ¬ 
σεις που ήδη υπάρχουν (ή μπο¬ 
ρούν να ανανπτυχθούν), οι οποί¬ 
ες όμως χρειάζονται έναν ευρύτε¬ 
ρο σχεδίασμά και επενδύσεις, θυ¬ 
σιάζονται προς όφελος της εκχώ¬ 
ρηση της διαχείρισης των σκου- 
πιδιών σε ιδιωτικές εταιρίες και 
την ψευδεπίγραφη «πράσινη ανά¬ 
πτυξη», στην πραγματικότητα με 
πολύ μεγάλο κόστος και εγκυμο¬ 
νώντας τεράστιους κινδύνους για 
την ανθρώπινη υγεία και το περι¬ 
βάλλον, σε τοπικές κλίμακα αλλά 
και συνολικά. 

Σ’ αυτά τα πλαίσια βρίσκε¬ 
ται και το κύμα απολύσεων προ¬ 
σωπικού στους ΟΤΑ, οι οποί¬ 
ες έχουν σχέση με την αποκομιδή 
των σκουπιδιών, καθώς και η προ¬ 
γραμματική σύμβαση κατασκευής 
τεσσάρων μονάδων επεξεργασίας 
απορριμμάτων, που θα κατασκευ¬ 
αστούν με χρηματοδότηση της 
Περιφέρειας Αττικής και θα δο¬ 
θούν σε ιδιώτες. 

Στις 27 Δεκεμβρίου, βλέπο¬ 
ντας τη σθεναρή αντίσταση των 
κατοίκων, η κυβέρνηση προσπά¬ 
θησε να παγώσει κάπως το θέμα, 
με αποτέλεσμα την αποδοχή εν 
μέρει από το ειρηνοδικείο Λαυρί¬ 
ου της αίτησης ασφαλιστικών μέ¬ 
τρων που είχαν καταθέσει 37 κά¬ 
τοικοι του Δήμου Κερατέας κατά 
της κατασκευάστριας κοινοπραξί¬ 
ας «Μεσόγειος». 

Ο αγώνας των κατοίκων στην 
Κερατέα για την υπεράσπιση της 
ζωής και της αξιοπρέπειάς τους εί¬ 
ναι δίκαιος και πρέπει να νικήσει. 
Οι μορφές πάλης που έχουν επι- 
λέξει, η συντονιστική επιτροπή 
και η ανυποχώρητη στάση τους 
δείχνουν το δρόμο. Ωστόσο, τίπο¬ 
τα δεν έχει τελειώσει ακόμα και η 
μάχη προβλέπεται σκληρή, καθώς 
η κατοχική κυβέρνηση επιστρα¬ 
τεύει ατελείωτη και αδίστακτη βία 
των μηχανισμών (στο άμεσο μέλ¬ 
λον θα το κάνει ακόμα περισσότε¬ 
ρο). Αυτούς τους αγώνες πρέπει 
να ενώσουμε σ’ ένα πλατύ, ορμη¬ 
τικό μέτωπο, που θα παλέψει για 
να ρίξει αυτή την άθλια κυβέρνη¬ 
ση, τη χούντα της τρόικας και του 
Μνημονίου. 

Κάτω η αστυνομική κατοχή 
Νίκη στον αγώνα των κατοί¬ 
κων της Κερατέας! 



επίκαιρη... 


Κρατική Δολοφονία στο Μενίδι 

Στις 5/ι> στο Μενίδι, έξω από καταυλισμό των 
Τσιγγάνων, μοτοσυκλετιστής της ομάδας ΔΙΑΣ πα¬ 
ρέσυρε και παράτησε αιμόφυρτη την επτάχρονηΈρι- 
κα, της οποίας το σώμα έφτασε άψυχο στο ΚΑΤ, και 
τραυμάτισε σοβαρά άλλο ένα κοριτσάκι. Δεν πρόκει¬ 
ται για ατύχημα, αλλά για δολοφονία που η κυβέρ¬ 
νηση έχει προαναγγείλει με τη μετατροπή των γειτο¬ 
νιών της Αθήνας σε κατεχόμενες περιοχές από συμ¬ 
μορίες θανάτου (ΔΙΑΣ, ΔΕΛΤΑ), που τραμπουκίζουν 
και τρομοκρατούν ανεξέλεγκτα ντόπιους και μετα¬ 
νάστες, εργάτες και νεολαίους. 

Στη δικογραφία δεν μπήκαν οι μαρτυρίες των αυ- 
τόπτων μαρτύρων, που επιβεβαιώνουν την εγκατά¬ 
λειψη του κοριτσιού από τον οδηγό. Ο εισαγγελέ¬ 
ας έστειλε σπίτι του τον ένστολο δολοφόνο, σαν να 
πρόκειται για μια απλή παράβαση του ΚΟΚ: Είναι 
προφανές πως κυβέρνηση και «τυφλή» δικαιοσύνη 
θέλουν να στείλουν την υπόθεση στο αρχείο, να μην 
υποστεί την παραμικρή δίωξη ο υπηρέτης τους. 

-Έξω από τις γειτονιές μας οι φάλαγγες θανάτου των 
σταυροφόρων του Παπουτσή, του Παπανδρέου, της 
Τρόικας! 

- Να προφυλακιστεί και να τιμωρηθεί ο δολοφόνος 
αστυνομικός 

- Οι ΔΙΑΣ δεν προστατεύουν, δολοφονούν - κατα¬ 
στέλλουν - τρομοκρατούν. Να διαλυθούν τα σύγ¬ 
χρονα σώματα κατοχής (ΔΙΑΣ-ΔΕΛΤΑ-ΜΑΤ). 

Η ανεργία στο κόκκινο 

Η αύξηση της ανεργίας «χτύπησε κόκκινο», ακό¬ 
μα και στα υπο-εκτιμημένα και μη πραγματικά στο 
σύνολο τους στοιχεία του ΟΑΕΔ. Τα στοιχεία έδειξαν 
αύξηση κατά 2,96% το μήνα Νοέμβριο σε σχέση με 
τον Οκτώβριο. Οι απολύσεις εμφανίζονται αυξημέ¬ 
νες κατά 4,20% (91.669 καταγγελίες συμβάσεων και 
λήξεις συμβάσεων ορισμένου χρόνου) σε σχέση με 
το Νοέμβριο του 2009. Οι νέες προσλήψεις έφθασαν 
τις 627.301, ενώ όσοι λαμβάνουν το πενιχρό ποσό 
των 454 ευρώ που αποκαλείται «επίδομα ανεργίας», 
ανέρχονται σε 206.779 άτομα. Αυτή η κατάσταση εί¬ 
ναι βέβαιο πως θα χειροτερέψει δραματικά, αφού από 
τη μια ο αριθμός των ανέργων εκτοξεύεται, ενώ από 
την άλλη η κυβέρνηση μείωσε τα ήδη πενιχρά κονδύ¬ 
λια για τους ανέργους προς τον ΟΑΕΔ και ετοιμάζε¬ 
ται -κάτω από την επίφαση «εισοδηματικών και κοι¬ 
νωνικών κριτηρίων»- να κόψει ακόμη και το επίδομα 
ανεργίας από χιλιάδες ανέργους. 

Οι περισσότεροι τοπικοί ΟΑΕΔ, με την αύξηση του 
αριθμού των ανέργων και το διωγμό-απόλυση όσων 
εργαζόταν εκεί με δΤΑΟΕ, αδυνατούν ν’ ανταπεξέλ- 
θουν στο φόρτο εργασίας. Ουσιαστικά έχουν μετα¬ 
τραπεί σε κέντρα σφραγίσματος των καρτών ανεργί¬ 
ας, με αποτέλεσμα να τρίβουν τα χέρια τους οι αετο- 
νύχηδες των ιδιωτικών γραφείων ευρέσεως εργασί¬ 
ας, που ξεφυτρώνουν καθημερινά σαν τα μανιτάρια. 
Τα προγράμματα του ΟΑΕΔ για τους άνεργους αφο¬ 
ρούν αποκλειστικά τη μείωση του εργατικού κόστους 
προς όφελος των εργοδοτών. Δεν καταπολεμούν την 
ανεργία, αλλά προσπαθούν να χρησιμοποιούνται οι 
άνεργοι σαν πολιορκητικός κριός, για να χτυπηθούν 
οι συλλογικές συμβάσεις, να μειωθεί ακόμη περισσό¬ 
τερο ο βασικός μισθός, να καταργηθούν οι εργοδοτι- 
κές ασφαλιστικές εισφορές κλπ. 

Αρχισε το μεγάλο ξεπούλημα 

Η κυβερνητική «Διυπουργική Επιτροπή Αναδιαρ¬ 
θρώσεων και Αποκρατικοποήσεων» αποφάσισε την 
εκποίηση εκτάσεων στο νησί της Ρόδου, οι οποίες 
φτάνουν το 6% της έκτασης του! Από τα πιο πολύ¬ 
τιμα φυσικά κεφάλαια του νησιού, οι περιοχές Αφά- 
ντου και Πρασονησίου, συνολικής έκτασης πολλών 
χιλιάδων στρεμμάτων, βγαίνουν στο σφυρί για να ξε¬ 
πουληθούν σε αετονύχηδες ιδιώτες, που θα θησαυρί¬ 
σουν από την ασύδοτη εκμετάλλευση τους. Το Πρα- 
σονήσι μάλιστα, το οποίο βρίσκεται στο νοτιότερο 
άκρο του νησιού, ανήκει στο Δίκτυο Νατι;κα 2000. 
Η νομιμότητα της εκποίησής του έχει αμφισβητηθεί, 
καθώς σύμφωνα με το νόμο περί αιγιαλού και παρα¬ 
λίας δεν επιτρέπεται μεταβίβαση κατά κυριότητα σε 
περιπτώσεις νησίδων και αβαθών υδάτων. Η μαύρη 
λίστα των κυβερνητικών εκποιήσεων, που θα γίνουν 
με τη διαδικασία ΡΑδΤ τκαοκ -ουσιαστικά με κατεπεί- 
γουσες υπουργικές αποφάσεις, παρακάμπτοντας νό¬ 
μους, προϋποθέσεις και βέβαια αντιδράσεις- περιέχει 
εταξύ άλλων το αεροδρόμιο στο Ελληνικό και πολ- 
ές παραθαλάσσιες εκτάσεις-φιλέτα σε Χαλκιδική, 
Πιερία, Μαγνησία κα. 




























Ιανουάριος 2011 


ΠΟΛΙΤΙΚΗ 


Εργατική Πάλη 5 


$ 


Μείωση ασφαλιστικών εισφορών: ΝΕΟ ΘΑΝΑΣΙΜΟ ΧΤΥΠΗΜΑ ΣΤΑ ΤΑΜΕΙΑ 


Σ τις 29/12 συζητήθηκε στο Υπουρ¬ 
γικό Συμβούλιο το νέο νομοσχέδιο 
για τη λειτουργία του Σώματος Επι¬ 
θεωρητών Εργασίας (ΣΕΠΕ), που θα κατα¬ 
τεθεί προς ψήφιση στη Βουλή στα μέσα Ια¬ 
νουάριου. Ο αναπληρωτής Υπ. Εργασίας Γ. 
Κουτρουμάνης ούτε λίγο ούτε πολύ απέδω¬ 
σε τα κακώς κείμενα στην αγορά εργασίας 
στους ελλιπείς ελέγχους και στην κακή λει¬ 
τουργία του Σώματος. Με το νέο νομοσχέ¬ 
διο φιλοδοξεί να «ελέγξει» την αγορά εργα¬ 
σίας, την αδήλωτη εργασία και την εισφο- 
ροδιαφυγή! Μεγάλα, κούφια λόγια όταν η 
κατοχική κυβέρνηση ΠΑΣΟΚ-Τρόικας ξη¬ 
λώνουν καθημερινά την εργατική νομοθε¬ 
σία, καταργούν τις συλλογικές συμβάσεις, 
προωθούν την ελαστική-μαύρη εργασία και 
με κάθε μέσο αυξάνουν την εκμετάλλευση 
των εργαζομένων. Άλλωστε και η κακή λει¬ 
τουργία των ελεγκτικών μηχανισμών του 
κράτους μέχρι σήμερα, είναι έργο των ίδιων 
των κυβερνήσεων και απόρροια της νεοφι¬ 
λελεύθερης πολιτικής τους, που στην πράξη 
αφήνει τους καπιταλιστές να παραβιάζουν 
κατάφορα την εργατική νομοθεσία. Οι ερ¬ 
γαζόμενοι ακόμα κι όταν διεκδικούν τα νό¬ 
μιμα δικαιώματά τους βρίσκονται αντιμέτω¬ 
ποι με τη γραφειοκρατία, την έλλειψη ενη¬ 
μέρωσης, την έλλειψη προσωπικού και την 
ουσιαστική διάλυση αυτών των υπηρεσιών. 

Το νομοσχέδιο προβλέπει τη θεσμοθέ¬ 
τηση της κάρτας εργασίας, που θα έχει ο 
εργαζόμενος με βάση τον Αριθμό Μητρώ¬ 
ου Κοινωνικής Ασφάλισης και ηλεκτρονι¬ 
κό σύστημα ελέγχου εργαζομένων και επι¬ 
χειρήσεων, διασυνδεδεμένο με το ΙΚΑ, τον 


ΟΑΕΔ και το ΣΕΠΕ. Η εφαρμογή του συ¬ 
στήματος θα αρχίσει από το ερχόμενο καλο¬ 
καίρι. Με την κάρτα θα ελέγχεται η αδήλω¬ 
τη εργασία και η εισφοροδιαφυγή, η είσοδος 
και η έξοδος στον χώρο εργασίας, το ωράριο 
και κάθε εργασιακή μεταβολή. Η συμμετοχή 
των επιχειρήσεων στο σύστημα είναι προαι¬ 
ρετική και ξεκινά από τις μεγάλες επιχειρή¬ 
σεις ενώ στη συνέχεια θα γίνει υποχρεωτική 
για όλες. Οι επιχειρήσεις/εργαζόμενοι που 
θα θελήσουν να ενταχθούν στο σύστημα 
ηλεκτρονικού ελέγχου της εργασίας και της 
ασφάλισης του ΣΕΠΕ (που θα εγκαταστή- 
σει το υπουργείο) και θα κάνουν χρήση της 
κάρτας εργασίας για να πληρώνουν τις ει¬ 
σφορές τους, θα «ανταμειφθούν» με σταδι¬ 
ακή μείωση των εισφορών τους στα ασφα¬ 
λιστικά ταμεία κατά 25% εάν καταβάλουν 
εμπρόθεσμα τις ασφαλιστικές εισφορές 
τους! Η μείωση αυτή θα επιμερίζεται στον 
εργοδότη και τον εργαζόμενο. Από τα μέσα 
του 2011 θα αρχίσει η μείωση των εισφορών 
κατά 10% και σταδιακά θα φτάσει το 25% 
το 2013, ανάλογα με τον ρυθμό ένταξης των 
επιχειρήσεων στο σύστημα. Αποτέλεσμα, 
πέρα από τη χρεοκοπία των ταμείων, θα εί¬ 
ναι η μείωση των μισθών κατά 12%. 

Στόχος της κυβέρνησης δεν είναι η τή¬ 
ρηση της εργατικής νομοθεσίας, άλλωστε 
δεν σκοπεύουν να αφήσουν τίποτε όρθιο 
από αυτήν, αλλά η νέα μείωση των εισφο¬ 
ρών στα ασφαλιστικά ταμεία, με στόχο τη 
παραπέρα μείωση του εργατικού κόστους. 
Τα ασφαλιστικά ταμεία όμως είναι ήδη χρε¬ 
οκοπημένα και η αύξηση της ανεργίας, της 
ελαστικής, μαύρης εργασίας και της μείω¬ 


σης των ασφαλιστικών εισφορών την επι¬ 
τείνει στο έπακρο. Ούτε η εισφοροδιαφυγή 
θα σταματήσει, γιατί το ηλεκτρονικό φακέ¬ 
λωμα δεν εμποδίζει κανέναν εργοδότη να 
απασχολεί εργαζόμενους «μαύρα», αν οι 
ίδιοι δεν το καταγγείλουν, και είναι γνωστό 
πόσο δύσκολο είναι αυτό σε συνθήκες ανερ¬ 
γίας και υποαπασχόλησης. Η εισφοροδια- 
φυγή είναι κυρίως νόμιμη με τις αλλεπάλ¬ 
ληλες, σκανδαλώδεις και χαριστικές ρυθμί¬ 
σεις που κάνουν οι κυβερνήσεις στις μεγά¬ 
λες επιχειρήσεις, και οι οποίες δεν πρόκει¬ 
ται να σταματήσουν. Κάτι περισσότερο από 
απάτη είναι λοιπόν η διαβεβαίωση του ανα¬ 
πληρωτή υπουργού εργασίας ότι τα ασφα¬ 
λιστικά ταμεία δεν θα έχουν πρόβλημα από 
τη μείωση των εισφορών. 

Ο αναπληρωτής υπουργός εργασίας 
αφού μειώνει τις ασφαλιστικές εισφορές για 
τις επιχειρήσεις στρέφεται να τα πάρει από 
την αδήλωτη εργασία, που αφορά 300.000 
εργαζομένους. Το κατ’ οίκον απασχολού¬ 
μενο προσωπικό με όποιον τρόπο αμείβε¬ 
ται, με την ώρα ή με ημερομίσθιο, με όποια 
συχνότητα εργάζεται, σε έναν ή περισσότε¬ 
ρους εργοδότες κ.λπ. θα πληρώνεται με το 
εργόσημο και αυτό θα αρχίσει να εφαρμό¬ 
ζεται από τον ερχόμενο Μάρτιο-Απρίλιο. 
Το εργόσημο θα είναι ένα πολύπτυχο μπλοκ 
επιταγών με ποσό για την αμοιβή και ποσό 
για την εισφορά στο ταμείο. Η ασφαλιστική 
εισφορά σε αυτή την περίπτωση μειώνεται 
από το 35,40% στο 20% του μισθού. Με το 
μέτρο αυτό που προβλέπεται στον νέο νόμο 
Λοβέρδου, το ΙΚΑ και ο ΟΓΑ υπολογίζεται 
να εισπράξουν 250 εκ. ευρώ. Αυτό θα αφορά 


τους απασχολούμενους σε υπηρεσίες οικια¬ 
κής φροντίδας (καθαριότητα), κηπουρικές 
εργασίες, ιδιαίτερα μαθήματα, φύλαξη παι¬ 
διών, φροντίδα για ηλικιωμένους, νοσηλευ¬ 
τική φροντίδα κατ’ οίκον, αισθητικές υπηρε¬ 
σίες, εργασία σε χωράφια κ.α. 

Οι περιστασιακά και κατ’ οίκον εργα¬ 
ζόμενοι δεν έχουν επιλέξει στη συντριπτι¬ 
κή τους πλειοψηφία να εργάζονται με αυτόν 
τον τρόπο. Αναγκαστικά απασχολούνται 
ανασφάλιστοι και με χαμηλά εισοδήματα, 
χωρίς τακτικό ωράριο και δικαιώματα, γιατί 
δεν υπάρχουν δουλειές κυρίως για γυναίκες, 
μετανάστες και άνεργους νέους (π.χ. εκπαι- 
δευτικοί).Ήδη η βάρβαρη επέλαση των κυ- 
βέρνησης-τρόικας πάνω στο βιοτικό επίπε¬ 
δο των εργαζομένων και των φτωχών λαϊ¬ 
κών στρωμάτων έχει μειώσει πολύ τη χρή¬ 
ση τέτοιων υπηρεσιών από μεριάς τους (ιδι¬ 
αίτερα μαθήματα, υπηρεσίες καθαριότητας 
κ.λπ.) και αυτό πρόκειται να ενταθεί. Από 
αυτούς τους τρομερούς «εισφοροδιαφεύγο- 
ντες» επιχειρεί να τα πάρει η κυβέρνηση. 

Κυβέρνηση και τρόικα οδηγούν και με 
τη μείωση των ασφαλιστικών εισφορών τα 
ταμεία σε χρεοκοπία. Για τη σωτηρία των 
ασφαλιστικών ταμείων απαιτείται να επι- 
στραφούν πίσω τα κλεμμένα, να πληρώ¬ 
νουν τις εισφορές τους οι καπιταλιστές και 
το κράτος, να χρηματοδοτηθεί η κοινωνική 
ασφάλιση από τον κρατικό προϋπολογισμό, 
να καταργηθεί η μερική και η μαύρη εργα¬ 
σία, να μηδενιστεί η ανεργία με τη μείωση 
των ωρών δουλειάς και δουλειά για όλους, 
με δημιουργία θέσεων εργασίας σε δημόσια, 
κοινωφελή έργα. 


«Ηλεκτροσόκ» οπό τις αυξήσεις της ΔΕΗ... 


Μ ε «ηλεκτροσόκ» υποδέχτηκε το 
νέο έτος τους φτωχότερους, μι¬ 
κρούς και μεσαίους καταναλω¬ 
τές, καθώς η ΔΕΗ με τις υποδείξεις της τρό¬ 
ικας προχώρησε στο πρώτο κύμα αυξήσε¬ 
ων στα τιμολόγια. Σύμφωνα με τις νέες τι¬ 
μές που ισχύουν από 1η Ιανουάριου 2011 οι 
αυξήσεις κυμαίνονται από 3% μέχρι και 11% 
στους λογαριασμούς ηλεκτρικού ρεύματος 
πέντε εκατομμυρίων νοικοκυριών, ενώ την 
ίδια στιγμή μειώνονται σημαντικά τα τιμολό¬ 
για για τις επιχειρήσεις και τις μεγάλες κατα¬ 
ναλώσεις. 

- Ειδικότερα, στις χαμηλές καταναλώσεις 
έως 800 κιλοβατώρες η αύξηση ανέρχεται 
στο 11%! Πρόκειται για την πλέον πολυπλη¬ 
θή κατηγορία πελατών της ΔΕΗ με συνολι¬ 
κά 2,8 εκατ. καταναλωτές, στους οποίους συ- 
μπεριλαμβάνονται φτωχά νοικοκυριά αλλά 
και εξοχικές κατοικίες που ανοίγουν μια-δυο 
φορές το χρόνο και δεν έχουν μεγάλη κατα¬ 
νάλωση ρεύματος. 

Το υπουργείο ισχυρίζεται ότι η αύξηση θα 
αντισταθμιστεί από την ένταξη αυτών των 
καταναλωτών στο Κοινωνικό Οικιακό Τιμο¬ 
λόγιο, και μάλιστα ότι τελικά θα προκόψουν 
μειώσεις. Πρόκειται για ωμά ψέματα, αφού 
με τις προϋποθέσεις που τίθενται και με δι¬ 
άφορες αλχημείες στον υπολογισμό της κα¬ 
τανάλωσης, οι περισσότεροι καταναλωτές 
αποκλείονται τελικά από το Κοινωνικό Οι¬ 
κιακό Τιμολόγιο και τις αντίστοιχες μειώσεις. 
Γι αυτό άλλωστε μέχρι στιγμής μόνο 170.000 
καταναλωτές έχουν υποβάλλει αίτηση για 
την ένταξή τους, αριθμός που υπολείπεται 
παρασάγκας του στόχου των 1,2 εκατ. νοι¬ 
κοκυριών που είχε υποσχεθεί το υπουργείο. 

- Στις μεσαίες καταναλώσεις από 801 έως 


2.000 κιλοβατώρες οι αυξήσεις κυμαίνονται 
μεταξύ 1,4-3,1%, με τις μεγαλύτερες αυξή¬ 
σεις στις χαμηλότερες καταναλώσεις. 

- Αυξήσεις 2,2% για την κατηγορία 2.000- 
3.000 κιλοβατώρες (326.344 καταναλωτές). 

- Για το αγροτικό τιμολόγιο η αύξηση εί¬ 
ναι της τάξεως του 6%, και αφορά στους 
200.000 περίπου αγρότες. 

- Αντίθετα, μείωση 8,5% προβλέπεται για 
τους εύπορους οικιακούς καταναλωτές, με 
σπίτια πολλών τετραγωνικών και κατανάλω¬ 
ση πάνω από 3.000 κιλοβατώρες. Πρόκειται 
για μόλις 91.400 καταναλωτές, οι οποίοι θα 
γλιτώσουν συνολικά 23 εκατ. ευρώ! 

- Ακόμη θα επωφεληθούν περίπου 1,3 
εκατ. επιχειρήσεις, αφού για τις κατηγορίες 
αυτές προβλέπονται μειώσεις των τιμολογί¬ 
ων της ΔΕΗ από 3,2% έως 17,3%! 

Με τα νέα τιμολόγια, τα φτωχά και με¬ 
σαία νοικοκυριά υπολογίζεται ότι θα πλη¬ 
ρώσουν το 2011 περίπου 136 εκατ. ευρώ πε¬ 
ρισσότερα για ρεύμα στη ΔΕΗ, ενώ αντιθέ- 
τως οι επιχειρήσεις και οι πλούσιοι θα γλιτώ¬ 
σουν 174 εκατ. ευρώ. Και αυτό θα είναι μό¬ 
νον η αρχή: Οι αυξήσεις στα τιμολόγια της 
ΔΕΗ θα συνεχιστούν σταθερά μέχρι και το 
2013 και αναμένεται να αυξήσουν το κόστος 
του ρεύματος τουλάχιστον κατά 20%-30% 
για τα νοικοκυριά (ενώ το κόστος για τις επι¬ 
χειρήσεις θα συνεχίσει να μειώνεται). Χω¬ 
ρίς να συνυπολογίζονται οι υπόλοιπες αυξή¬ 
σεις σε πρόσθετα τέλη -μέχρι και 40%-, όπως 
αυτά των Ανανεώσιμων Πηγών Ενέργειας 
(ήδη αυξήθηκε στο 1,95 ευρώ ανά μεγαβα- 
τώρα από 0,30 ευρώ σήμερα) ή των Υπηρε¬ 
σιών Κοινής Ωφέλειας, του τέλους ΕΡΤ, στα 
τέλη χρήσης των δικτύων διανομής και με¬ 
ταφοράς κ.ά, ή ακόμη η ενδεχόμενη επινόη¬ 


ση νέων χρεώσεων, που θα πρέπει να θεωρεί¬ 
ται σχεδόν σίγουρη. 

Σαν να μην έφταναν όλα αυτά, επιπλέον 
χαράτσι προκύπτει από την κατάργηση της 
κλιμακωτής χρέωσης. Συγκεκριμένα καθιε¬ 
ρώνονται ενιαίες τιμές ανά κιλοβατώρα σε 
κάθε επιμέρους κλίμακα, με βάση το υψη¬ 
λότερο κλιμάκιο που βρίσκονται, ενώ μέχρι 
τώρα τα νοικοκυριά πλήρωναν προοδευ¬ 
τικά. Έτσι, για παράδειγμα, ένα νοικοκυριό 
θα χρεώνεται με ενιαία τιμή ανά κιλοβατώ¬ 
ρα όταν καταναλώσει 1.600 κιλοβατώρες και 
όχι όπως πρώτα, με διαφορετική τιμή για τις 
πρώτες 800 και άλλη για τις επόμενες 800 κι¬ 
λοβατώρες Κ.Ο.Κ. 

Η δικαιολογία της ΔΕΗ για τις αβάστα¬ 
χτες αυξήσεις είναι η χρηματοδότηση για την 
ανάπτυξη Ανανεώσιμων Πηγών Ενέργειας. 
Κάποια δημοσιογραφικά «δαιμόνια» επικα¬ 
λέστηκαν το φέσι 200 εκατ. ευρώ της ΔΕΗ 
από απλήρωτους λογαριασμούς καταναλω¬ 
τών λόγω κρίσης. Στην πραγματικότητα οι 
μεγάλες αυξήσεις στα οικιακά τιμολόγια και 
η απελευθέρωση της ηλεκτρικής ενέργειας 
συμπεριλαμβάνονται στις προϋποθέσεις του 
Μνημονίου και σε αντίστοιχη παλιότερη ευ¬ 
ρωπαϊκή κοινοτική οδηγία. Σήμερα η τιμή 
του ηλεκτρικού ρεύματος στην Ελλάδα είναι 
μακράν η φθηνότερη για τους οικιακούς κα¬ 
ταναλωτές σε όλη την Ευρώπη, διατηρώντας 
σε σημαντικό βαθμό τον χαρακτήρα του κοι¬ 
νωνικού αγαθού. Αυτό είναι απαράδεκτο για 
την Χούντα του ΔΝΤ, της ΕΕ και της κυβέρ¬ 
νησης. Μέσα από διαδοχικές αυξήσεις τα 
επόμενα χρόνια εγκαινιάζεται μια νέα εποχή 
κατά την οποία το οικιακό ηλεκτρικό ρεύμα 
θα μετατραπεί σε ένα πανάκριβο εμπόρευμα, 
για την εξασφάλιση κερδοφορίας στους ιδι¬ 


ώτες παρόχους της νεάς «αγοράς του ρεύ¬ 
ματος», ενώ από την άλλη θα πάψει πια να 
είναι προσιτό στον καθένα για την αξιοπρε¬ 
πή διαβίωσή του. Η υπέρογκη αύξηση των 
τιμολογίων είναι απαραίτητη προϋπόθε¬ 
ση για να μπουν στην αγορά οι ιδιώτες πά- 
ροχοι, που με τα τωρινά δεδομένα είναι αδύ¬ 
νατον να ανταγωνιστούν τις τιμές της ΔΕΗ, 
καθώς δεν εξασφαλίζουν ικανοποιητικό πο¬ 
σοστό κέρδους. 

Αυτό είναι το σχέδιο, και εύκολα μπο¬ 
ρούμε να προβλέψουμε τις επιπτώσεις του, 
αν το συγκρίνουμε με την απελευθέρωση 
των τηλεπικοινωνιών, μόλις πριν δέκα χρό¬ 
νια. Η νέα «απελευθερωμένη» αγορά των 
τηλεπικοινωνιών συγκεντρώθηκε σε μια 
χούφτα πολυεθνικές εταιρίες, με επακόλου¬ 
θα τα ακριβά τιμολόγια, τις «κρυφές» χρεώ¬ 
σεις -που κάνουν σχεδόν αδύνατο να υπολο¬ 
γίσει κανείς ακριβώς τι πληρώνει και πόσο-, 
την κακή ποιότητα των παρεχόμενων υπηρε¬ 
σιών, τις υποκλοπές και την καταπάτηση των 
προσωπικών δεδομένων, τις απολύσεις, την 
εντατικοποίηση και τις ελαστικές εργασιακές 
σχέσεις για τους εργαζόμενους. Είναι βέβαιο 
ότι οι επιπτώσεις από την απελευθέρωση του 
ηλεκτρικού ρεύματος θα είναι πολύ χειρότε¬ 
ρες. Όχι μόνο γιατί πρόκειται για ένα ακόμη 
πιο ευαίσθητο και απαραίτητο αγαθό, αλλά 
και γιατί το ξέσπασμα της παγκόσμιας καπι¬ 
ταλιστικής κρίσης θα κάνει ακόμη πιο αγρι- 
ανθρωπική την επίθεση του κεφαλαίου. 

Οι εργαζόμενοι και τα φτωχά λαϊκά 
στρώματα πρέπει να υπερασπιστούμε με 
τους αγώνες μας τον δημόσιο και κοινωνικό 
χαρακτήρα του ηλεκτρικού ρεύματος, ενά¬ 
ντια στις αυξήσεις και την απελευθέρωση 
της ενέργειας, που απειλεί σύντομα να μας... 
βυθίσει στο απόλυτο και παρατεταμένο σκο¬ 
τάδι. 

Σ.Θ. 

Κριτική στην «3η Ευρωπαϊκή 

Αντικαπιταλιστική Συνάντηση» 

■ Σταύρος Σκεύος 


Η πολιτική σχεδόν όλων αυτών των 
οργανώσεων εξαντλείται στη δημιουργία 
«πλατιών» μετώπων μικροαστικού 
και ρεφορμιστικού χαρακτήρα, συχνά 
αποκλειστικά εκλογικών... 



▲ Ολιβιέ Μπεζανσενό: Ηγέτης του Νέου Αντικαταταλιστικού Κόμματος (ΝΑΚ) 


Σ ύμφωνα με αναφο¬ 
ρά στο Ιηίεπιπίίοηαΐ 
νίωνροίηί του Δεκεμ¬ 
βρίου (ηλεκτρονικό πε¬ 
ριοδικό της Ενιαίας 
Γραμματείας της 4 ης Διεθνούς), στις 
16-17 Οκτωβρίου 2010 έγινε στο Πα¬ 
ρίσι η 3 η Ευρωπαϊκή Αντικαπιταλιστι- 
κή Συνάντηση, μετά από κοινό κάλε¬ 
σμα του γαλλικού Νέου Αντικαπιταλι- 
στικού Κόμματος (ΝΑΚ) και του βρε¬ 
τανικού ΣΕΚ. Συμμετείχαν 22 οργα¬ 
νώσεις από 16 χώρες και συζητήθηκαν 
η κρίση, οι πολιτικές της συνέπειες και 
η εργατική αντίσταση, η αντικαπιτα- 
λιστική απάντηση, οι κοινές παρεμβά¬ 
σεις και προοπτικές των οργανώσεων 
που συμμετείχαν. 

Ωστόσο, σε όλα αυτά τα σημεία η 
καταληκτική κοινή δήλωση έχει σοβα¬ 
ρότατες ελλείψεις και αρκετά «στρογ- 
γυλέματα» (περιοριζόμαστε στα πιο 
χτυπητά): 

- Ουσιαστικά δεν υπάρχει καμία 
ανάλυση ή έστω μια επαρκής περιγρα¬ 
φή της παγκόσμιας καπιταλιστικής 
κρίσης, πέρα από λίγες λακωνικές δια¬ 
τυπώσεις. Δεν είναι η πρώτη φορά που 
εκδηλώνεται από ευρωπαϊκές οργα¬ 
νώσεις αυτού του «χώρου» και το ίδιο 
το ΝΑΚ αυτή η υποτίμηση της κρίσης, 
παρά τους χαρακτηρισμούς της ως 
«δομική», «σημείο καμπής» κλπ. 

- Δεν υπάρχει κανένα σχέδιο αγώ¬ 
νων, εκτός από γενικολογίες για την 
«ενότητα της εργατικής τάξης και των 
δυνάμεών της» και την «αλλαγή των 
συσχετισμών». Καμία συγκεκριμέ¬ 
νη ανάλυση της πρόσφατης εμπειρί¬ 
ας των αγώνων πχ. στην Ελλάδα. Ιδι¬ 
αίτερα εντυπωσιάζει η παντελής έλ¬ 
λειψη αναφοράς στη συνδικαλιστική 
γραφειοκρατία, στην ανάγκη της πά¬ 
λης για το ξεπέρασμά της. Η ανακοί¬ 
νωση ξεμπερδεύει με μια έκκληση για 
την «ενότητα του συνδικαλιστικού κι¬ 
νήματος» σε κοινές πανευρωπαϊκές 
κινητοποιήσεις (πχ. πορεία του περα¬ 
σμένου Σεπτεμβρίου στις Βρυξέλες). 

- Δεν υπάρχει καμία αναφορά στην 
πολιτική κρίση, στο αδυνάτισμα των 
σχέσεων των αστικών κομμάτων με 
τους εργαζόμενους και τα λαϊκά στρώ¬ 
ματα και γενικά της αστικής επιρρο¬ 
ής. Ενώ υπερτονίζεται ο κίνδυνος του 
«ακροδεξιού λαϊκισμού», δεν υπάρχει 
καμία αναφορά στη σοσιαλδημοκρα¬ 
τία και το ρόλο της, ιδιαίτερα σε χώ¬ 
ρες όπως η Ισπανία, η Πορτογαλία, η 
Ελλάδα, όπου είναι στην κυβέρνηση. 

Δεν πρόκειται για τυχαίες ή αθώ¬ 
ες παραλείψεις. Ο χώρος της «ευρω¬ 
παϊκής αντικαπιταλιστικής αριστε- 
ράς» μετράει πλέον πάνω από 10 χρό¬ 


νια, περίπου μ’ αυτές τις δυνάμεις ή 
άλλες παρεμφερείς πολιτικά. Γρήγο¬ 
ρα όχι μόνο διαψεύστηκαν όποιες αρ¬ 
χικές ελπίδες ότι μπορούσε ν’ αποτε- 
λέσει έναν σοβαρό πόλο για την ανα¬ 
συγκρότηση των επαναστατικών μαρ¬ 
ξιστικών δυνάμεων -και κυρίως της 
4 ης Διεθνούς- στην Ευρώπη, αλλά εκ¬ 
δηλώθηκαν και έντονα εκφυλιστικά 
φαινόμενα. Δύο μόνο από τα πιο χα¬ 
ρακτηριστικά παραδείγματα: 

- Η ιταλική Κομμουνιστική Επανί¬ 
δρυση, που όχι μόνο «αποσκίρτησε» 
από τον χώρο αυτό αλλά και έφτασε 
(μαζί της και μέλη της Ε.Γ. που συμ¬ 
μετείχαν στην Επανίδρυση) να στηρί¬ 
ζει την κυβέρνηση Πρόντι, παρά την 
αντεργατική της πολιτική και τη συμ¬ 
μετοχή της στον πόλεμο του Αφγανι¬ 
στάν. 

- Το πορτογαλικό Μπλοκ της Αρι¬ 
στερός, που παρά τις προσπάθειες να 
εξωραϊστεί σε «ριζοσπαστικό», είναι 
στην πραγματικότητα ένα μόρφωμα 
100% ρεφορμιστικό και εκλογικίστι- 
κο. Έφτασε μάλιστα να ψηφίσει στη 
βουλή υπέρ του «μηχανισμού στήρι¬ 
ξης», δήθεν για τη «διάσωση» της Ελ¬ 
λάδας! Συμμετέχει στο Ευρωπαϊκό 
Αριστερό Κόμμα μαζί με σειρά ρεφορ¬ 
μιστικών κομμάτων (ΣΥΝ/Ελλάδα, 
«Αριστερά»/Γερμανία κλπ.) - φαίνεται 
όμως ότι ούτε αυτό αποτελεί πρόβλη¬ 
μα για τους υπόλοιπους ευρωπαίους 
«αντικαπιταλιστές». 


Η πολιτική σχεδόν όλων αυτών 
των οργανώσεων εξαντλείται στη δη¬ 
μιουργία «πλατιών» μετώπων μικρο¬ 
αστικού και ρεφορμιστικού χαρα¬ 
κτήρα, συχνά αποκλειστικά εκλογι¬ 
κών, στο όνομα της μαζικότητας, μιας 
«αντιδεξιάς» συσπείρωσης ή ενός κατ’ 
επίφαση «ενιαίου μετώπου», φτάνο¬ 
ντας κάποιες φορές ακόμα και σε μια 
διακριτική υποστήριξη σοσιαλδημο¬ 
κρατικών κομμάτων και κυβερνήσεων 
(πχ. το Μπλοκ απέναντι στην κυβέρ¬ 
νηση Σόκρατες). Κάποιες έχουν προ¬ 
χωρήσει, όπως το ΝΑΚ, στην εγκατά¬ 
λειψη κάθε αναφοράς στον επαναστα¬ 
τικό μαρξισμό, σ’ ένα είδος ΣΥΡΙΖΑ ή 
και ακόμα πιο δεξιά. 

Ενορχηστρωτής αυτών των εφή¬ 
μερων και οπορτουνιστικών συμμαχι- 
ών (παρά τις απανωτές διαψεύσεις και 
αποτυχίες τους) είναι η σημερινή ηγε¬ 
σία της Ενιαίας Γραμματείας, που έχει 
αναλάβει το «έργο» διάλυσης και τυ¬ 
πικά της 4 ης Διεθνούς και αντικατά¬ 
στασής της από μια «νέα», «πλατιά», 
«αντικαπιταλιστική» διεθνή (το ΝΑΚ 
προήλθε από την αυτοδιάλυση της 
ΕΩΚ, του γαλλικού τμήματός της). 

Δυστυχώς για το εργατικό κίνη¬ 
μα, το μόνο αποτέλεσμα αυτών των 
«πλατιών» πολιτικών (που ας σημειώ¬ 
σουμε ότι δεν έχουν λίγους θιασώτες 
και στην ελληνική αριστερά, είτε γιατί 
συμφωνούν, είτε γιατί δεν γνωρίζουν 
πράγματα και καταστάσεις) θα είναι 


νέες συμμετοχές σε αστικές κυβερνή¬ 
σεις και ταξικές προδοσίες, από πολ¬ 
λούς -αν συνεχίσουν στον ίδιο δρόμο- 
από τους σημερινούς «αντικαπιταλι- 
στές». Μια κατάσταση που έχει φθεί¬ 
ρει σε βάθος την απήχηση του επα¬ 
ναστατικού μαρξισμού στην Ευρώ¬ 
πη, σε μια κρίσιμη περίοδο που αυτή 
είναι στο επίκεντρο της κρίσης αλλά 
και σημαντικών ταξικών αγώνων. 

Σημείωση: Στην αναφορά του 
νίε\νροίηί συναντάμε και την εξής 
απίστευτη «ανάλυση», σχετικά με το 
θέμα της εξόδου χωρών από την Ευ¬ 
ρωζώνη: «Αυτή η συζήτηση είναι ιδι¬ 
αίτερα παρούσα στο ελληνικό εργατι¬ 
κό κίνημα, όπου το αίσθημα ότι η Ελ¬ 
λάδα έχει υπαχθεί στις επιταγές της ΕΕ 
και του ΔΝΤ συνοψίζεται σ’ αυτό το 
σύνθημα, σε τέτοιο βαθμό που το κί¬ 
νημα δεν μπόρεσε να αντιμετωπίσει 
τις επιθέσεις της κυβέρνησης του ΠΑ- 
ΣΟΚ»(!) Δεν ξέρουμε ποιος τυφλός ή 
κουφός, έλληνας ή ευρωπαίος, χρεώνε¬ 
ται αυτή την καταπληκτική εκτίμηση, 
που είναι ένα μνημείο κούφιου ψευ- 
το-«διεθνισμού», στην πραγματικό¬ 
τητα «φιλο-ευρωπαϊσμού» και υπό¬ 
κλισης στην ΕΕ (όπως άλλωστε εί¬ 
ναι και η πολιτική των περισσότερων 
από τους «αντικαπιταλιστές» συμμά¬ 
χους). Γιατί αν είναι απόλυτα απαραί¬ 
τητο να προβάλλουμε τη μόνη τελικά 
ρεαλιστική λύση, το διεθνιστικό σύν¬ 
θημα μιας ενωμένης σοσιαλιστικής Ευ¬ 
ρώπης, άλλο τόσο είναι ανόητο και επι¬ 
κίνδυνο να καλλιεργούμε αυταπάτες 
ότι αυτή η υπόθεση μπορεί να προχω¬ 
ρήσει χωρίς τη συντριβή της καπιταλι- 
στικής-ιμπεριαλιστικής ΕΕ, που βέβαια 
σημαίνει και διάλυση της Ευρωζώνης 
σε σοσιαλιστική κατεύθυνση. Εκτός 
βέβαια αν οι σημερινοί ηγέτες της Ενι¬ 
αίας Γραμματείας μας υποδείξουν κά¬ 
ποιον άλλο τρόπο, ίσως μέσω της υπο¬ 
στήριξης ιμπεριαλιστικών σχεδίων, 
όπως έκαναν με το Σχέδιο Ανάν... Όσο 
για το αν η Ελλάδα, δηλ. η ελληνική 
εργατική τάξη και τα λαϊκά στρώματα, 
έχουν ή όχι υπαχθεί κάτω από τη χού¬ 
ντα της Τρόικας, δεν χρειάζονται σχό¬ 
λια, μιλάει η ίδια η πραγματικότητα. 

ΑΝΤΑΡΣΥΑ: Απέτυχε το πείραμο.... 


... Η ΑΝΤΑΡΣΥΑ δεν κατόρθωσε 
να γίνει ένα πραγματικό εργαλείο 
μάχης των εργαζομένων, ένα 
βήμα επεξεργασίας των μεγάλων 
προβλημάτων που απασχολούν και 
ταλανίζουν το εργατικό κίνημα. 

■ Ηρακλής Χριστοφορίδης 


Η ΑΝΤικαπιταλιστική 
ΑΡιστερή ΣΥνεργα- 
σία για την Ανατρο¬ 
πή (ΑΝΤ.ΑΡ.ΣΥ.Α.) 
δραστηριοποιείται 
πλέον σχεδόν δύο χρόνια. Ωστόσο, 
όπως είχε φανεί ήδη από τους πρώ¬ 
τους μήνες, αυτή η συμμαχία της 
πλειοψηφίας των αντικαπιταλιστι- 
κών δυνάμεων στην Ελλάδα οδηγού¬ 
νταν στην αποτυχία, που σήμερα εί¬ 
ναι ξεκάθαρη, παρόλο που οι δυνά¬ 
μεις της ΑΝΤΑΡΣΥΑ στις τελευταί¬ 
ες περιφερειακές εκλογές αυξήθη¬ 
καν θεαματικά, φτάνοντας στο 2% ή 
100.000 ψήφους. 

Η πολιτική αποτυχία εντοπίζεται 
καταρχάς στο ότι παρ’ όλες τις αρ¬ 
χικές διακηρύξεις (έστω και αρκετά 
συγχυσμένες) η ΑΝΤΑΡΣΥΑ δεν κα¬ 
τόρθωσε να γίνει: (α) Ένα πραγματι¬ 
κό εργαλείο μάχης των εργαζομένων, 
των φτωχών λαϊκών στρωμάτων και 
της νεολαίας. (β)Ένα βήμα επεξεργα¬ 
σίας των μεγάλων προβλημάτων που 
απασχολούν και ταλανίζουν το εργα¬ 
τικό κίνημα. 

Οι αδυναμίες της ΑΝΤΑΡΣΥΑ εί¬ 
ναι πολλές: 1) Οι περισσότερες δυ¬ 
νάμεις της είτε δεν αναγνωρίζουν επί 
της ουσίας την καπιταλιστική κρίση 
είτε υιοθετούν μια επιφανειακή ερμη¬ 
νεία της. 2) Δεν αναγνωρίζουν ή δεν 
κατανοούν την πολιτική κρίση και ιδι¬ 
αίτερα στην Ελλάδα. 3) Δεν αναγνω¬ 
ρίζουν την κρίση του εργατικού κινή¬ 
ματος ή έχουν μια διφορούμενη στά¬ 
ση, θεωρώντας μονόπλευρα, αποσπα¬ 
σματικά και σχεδόν κατά περίπτω¬ 
ση τη μια φορά ότι το εργατικό κίνη¬ 
μα γίνεται επαναστατικό και την άλλη 
ότι έχει δεχτεί ολοκληρωτικές ήτ¬ 
τες, αδυνατώντας έτσι να κατανοή¬ 
σουν την τεράστια σημασία της ανα¬ 
συγκρότησης/ανασύνθεσης του ερ¬ 
γατικού κινήματος και το πώς μπορεί 
αυτή να πραγματοποιηθεί. 4) Απόρ¬ 
ροια του τελευταίου είναι και η αντι¬ 
φατική στάση της απέναντι στη συν¬ 
δικαλιστική γραφειοκρατία, η αδυνα¬ 
μία να προωθήσει μια πολιτική ενότη¬ 
τας και ταξικής ανασυγκρότησης του 
συνδικαλιστικού κινήματος, παρά το 
θετικό ρόλο κάποιων αγωνιστών (επί 
της ουσίας μόνο από 1-2 από τις συ¬ 
νιστώσες της) στους αγώνες, τη δημι¬ 
ουργία νέων σωματείων κλπ. 

Έτσι, το μεγάλο πρόβλημα της 
ΑΝΤΑΡΣΥΑ είναι ότι δεν έχει ένα συ¬ 
γκεκριμένο πρόγραμμα πάλης (όχι 
απλά κάποιων σωστών ή και μεταβα¬ 
τικών αιτημάτων) και σχέδιο οργάνω¬ 
σης της εργατικής τάξης, ένα σχέδιο 
αγώνων, πάνω σε ενωτικές και ενιαι- 
ομετωπικές μορφές και στη βάση της 
ταξικής ανεξαρτησίας. Το αποτέλεσμα 
είναι να αδυνατεί να παρέμβει στην 
κρίση του καπιταλιστικού συστήμα¬ 
τος και στα τρομακτικά προβλήματα 
των εργαζομένων, των φτωχών λαϊκών 
στρωμάτων και της νεολαίας, παρά τη 


συμμετοχή της στους διάφορους αγώ¬ 
νες. Η αναντιστοιχία με την πληθώρα 
κειμένων και διακηρύξεων, την ανάλη¬ 
ψη «πρωτοβουλιών» που κατά το με¬ 
γαλύτερο μέρος τους εξαντλούνται σε 
γύρους συζητήσεων, είναι παραπάνω 
από εμφανής και έχει υπονομεύσει την 
πολιτική αξιοπιστία της ΑΝΤΑΡΣΥΑ. 

Όλα τα παραπάνω έχουν εντεί¬ 
νει τη σύγχυση, περιορίζοντας ουσια¬ 
στικά την ΑΝΤΑΡΣΥΑ σε μια εκλογι¬ 
κή ομπρέλα των οργανώσεών της. Οι 
ανταγωνισμοί τους στο εσωτερικό της 
εκδηλώνονται συχνά (χωριστή πα¬ 
ρουσία σε κινητοποιήσεις, ξεχωριστές 
πρωτοβουλίες κλπ.), δίνοντας ένα 
στίγμα του τύπου «στις κάλπες μαζί, 
στους δρόμους χώρια», φτάνοντας και 
σε ακραίες αλλά αποκαλυπτικές περι¬ 
πτώσεις όπως τα εκφυλιστικά φαινό¬ 
μενα των ξυλοδαρμών στην Πάτρα. 

Ακόμα χειρότερα, έχουν ενισχύ- 
σει την ελκτικότητα του «μοντέλου» 
του Νέου Αντικαπιταλιστικού Κόμ¬ 
ματος (το σοσιαλδημοκρατικό εκφυ¬ 
λισμό της πρώην Ε(2Κ, από την αυ¬ 
τοδιάλυση της οποίας αυτό προήλ¬ 
θε), τουλάχιστον στο οργανωτικό επί¬ 
πεδο. Αυτό επιχειρείται με την εγγρα¬ 
φή «μελών» (και με αρκετές δόσεις κο¬ 
λακείας και καλλιέργειας αυταπατών 
προς τον ανένταχτο/ανοργάνωτο κό¬ 
σμο της άκρας αριστεράς), όπως όμως 
όλα δείχνουν χωρίς αποτελέσματα. 
Κι αυτό παρόλο που κανένα υποψή¬ 
φιο «μέλος» δεν θα έπαιρνε απάντηση 
στο ποια είναι τα καθήκοντα και τα δι- 
καιώματά του (πράγμα χειρότερο ακό¬ 
μα κι από τον τρόπο οικοδόμησης των 
παραδοσιακών ρεφορμιστικών κομ¬ 
μάτων, σοσιαλδημοκρατικών και στα¬ 
λινικών). Με άλλα λόγια, μια συμπλη¬ 
ρωματική αδυναμία της ΑΝΤΑΡΣΥΑ 
είναι ότι δεν αποτελεί ένα μέτωπο που 
οι συνιστώσες του, παρά τις διαφω¬ 
νίες τους, αναγνωρίζουν ωστόσο την 
ανάγκη ενός επαναστατικού κόμμα¬ 


τος (μιας και όλες αναφέρονται στον 
μαρξισμό) και αναζητούν ένα δρό¬ 
μο για να το οικοδομήσουν. Αντίθετα, 
διαμορφώνουν την ΑΝΤΑΡΣΥΑ ως 
υποκατάστατο του. Στην ταξική πάλη 
όμως, τα καίρια ζητήματα δε λύνονται 
με πολιτικά και οργανωτικά γενόση- 
μα, ανεξάρτητα από την ανάγκη ενό¬ 
τητας στην δράση, μετώπων και συμ¬ 
μαχούν κλπ. 

Το επόμενο διάστημα, η ΑΝΤΑΡ¬ 
ΣΥΑ θα δοκιμαστεί σκληρά για δύο 
λόγους: 

α) Από την όξυνση της κρίσης του 
ελληνικού καπιταλισμού. Πολλές δυ¬ 
νάμεις της δεν αναγνωρίζουν καν την 
κρίση (αναφέρουν μόνο τη δημοσιο¬ 
νομική ή χρηματοπιστωτική κρίση) ή 
υποστηρίζουν ότι είναι απλά μια «κρί¬ 
ση υπερσυσσώρευσης», που με τις επι¬ 
θέσεις στο εργατικό κίνημα μπορεί να 
ξεπεραστεί αρκετά σύντομα. Ή ταυ¬ 
τίζουν την κρίση με την φτώχεια, την 
ανεργία, την καταστολή κλπ. Συνεπώς, 
με το βάθεμα της κρίσης, η σύγχυση 
και ο αποπροσανατολισμός τους θα 
εντείνονται. Το σημαντικότερο όμως 
είναι ότι γίνεται πλέον όλο και πιο επι¬ 
τακτική η ανάγκη μιας ουσιαστικής 
ανασυγκρότησης/ανασύνθεσης της 
εργατικής τάξης, πράγμα που στέλνει 
στον κάλαθο των αχρήστων πολιτι¬ 
κές που νομίζουν ότι αρκεί μια αριστε¬ 
ρή φρασεολογία ή συμμετοχή στα κι¬ 
νήματα. Το βάθεμα της κρίσης επιτάσ¬ 
σει αντίθετα όχι «πλαδαρά» σχήμα¬ 
τα αλλά όσο το δυνατόν πιο επεξερ¬ 
γασμένες, συγκεκριμένες και συγκε¬ 
ντρωμένες πολιτικές και αντίστοιχες 
οργανωτικές δομές. 

β) Από τις τάσεις στο εσωτερικό 
της για σύμπλευση, αν όχι προσαρ¬ 
μογή στις ρεφορμιστικές δυνάμεις. 
Ήδη η πλειοψηφία των δυνάμεων της, 
μέσω ηγετικών στελεχών τους, συμ¬ 
μετέχουν στο Αριστερό Βήμα Διαλό¬ 
γου και Κοινής Δράσης (για το Βήμα 
βλ. ΕΠ Σεπτεμβρίου 2010) ή κοιτά¬ 


ζουν σοβαρά προς αυτό. Ένα «βήμα» 
όχι οργάνωσης των αγώνων αλλά 
κυρίως ανίχνευσης συμμαχιών και 
«υπέρβασης» διαχωριστικών γραμ¬ 
μών ανάμεσα σε αντικαπιταλιστικές 
και ρεφορμιστικές δυνάμεις. Η προ¬ 
σέγγιση αυτή της ΑΝΤΑΡΣΥΑ με ρε¬ 
φορμιστικές δυνάμεις (που σιωπηρά 
φαίνεται να αναγορεύεται σε στρατη¬ 
γικό στόχο), δεν εκφράζει μια διάθε¬ 
ση για ενότητας της αριστεράς στους 
αγώνες αλλά μάλλον μια διολίσθη¬ 
ση της ΑΝΤΑΡΣΥΑ (ή δυνάμεών της) 
προς τον ρεφορμισμό. 

Για ακόμα μια φορά, να τονίσουμε 
ότι η ενότητα της αριστεράς δεν είναι 
αυτοσκοπός, αλλά πρέπει να εξυπηρε¬ 
τεί την απόκρουση της αστικής επίθε¬ 
σης, την ανάπτυξη του εργατικού κι¬ 
νήματος, την οικοδόμηση του επανα¬ 
στατικού κόμματος και τη σοσιαλι¬ 
στική επανάσταση. Διαφορετικά, κα¬ 
ταλήγει απλώς σε εκλογικά κατεβά¬ 
σματα και σταδιακά στην υιοθέτηση 
ρεφορμιστικών θέσεων. Κι αυτό ανε¬ 
ξάρτητα αν αναδεικνύονται αιτήματα 
που φαίνονται επαναστατικά («παύση 
πληρωμών» κα.), αλλά δεν είναι, κα¬ 
θώς δεν εντάσσονται σε μια επανα¬ 
στατική πολιτική. 

Έτσι, όσο η κρίση βαθαίνει και 
πλησιάζει η χρεοκοπία του ελληνικού 
καπιταλισμού, όσο επιταχύνονται οι 
ανακατατάξεις και οξύνεται η πολιτι¬ 
κή κρίση, όσο αυξάνονται η οργή, η 
αγανάκτηση και οι αγώνες των εργα¬ 
ζομένων και κυρίως η αναζήτηση μιας 
πραγματικής εναλλακτικής λύσης, 
τόσο θα ενισχύονται οι κεντρόφυ- 
γες δυνάμεις της ΑΝΤΑΡΣΥΑ. Αγω¬ 
νιστές ή οργανώσεις θα αναγκαστούν 
να αναθεωρήσουν την πολιτική τους 
και την ίδια την επιλογή της ΑΝΤΑΡ¬ 
ΣΥΑ, αναζητώντας μια πιο αποτελε¬ 
σματική γραμμή. Άλλοι θα κινούνται 
προς τους ρεφορμιστές όλο και πιο 
επίμονα και με μεγαλύτερη προσαρ¬ 
μοστικότητα. Η ΑΝΤΑΡΣΥΑ θα πέ¬ 
σει θύμα του θηριώδους μύλου των 
πολιτικών ανακατατάξεων, που ήδη 
δουλεύει στη χώρα μας. 

5 Μάη -15 Δεκέμβρη: Οι μένω 



Όλα δείχνουν ότι οι 
μάζες γίνονται όλο 
και πιο αποφασιστικές 
στη σύγκρουσή τους 
με την κυβέρνηση, το 
κράτος και τις ορδές 
των κατασταλτικών 
μηχανισμών, πράγμα 
που προδιαγράφει 
μελλοντικές μεγάλες 
συγκρούσεις όχι μόνο 
λόγω των γενικών 
αιτιών και της 
χειροτέρευσής τους, 
αλλά και λόγω αλλαγών 
της συνείδησης και 
της διάθεσης σε μαζική 
κλίμακα. 


Τ ο 2010 άφησε δυο μεγάλα 
ορόσημα, τις γενικές απερ¬ 
γίες στις 5 Μάη και 15 Δε¬ 
κέμβρη. Δυο τεράστιες 
απεργίες-σταθμοί, αποκο¬ 
ρύφωμα των 8 συνολικά γενικών απερ¬ 
γιών, των δεκάδων απεργιών ομοσπον¬ 
διών και σωματείων, των αναρίθμητων 
αντιστάσεων των εργαζομένων, των 
φτωχών λαϊκών στρωμάτων και της νε¬ 
ολαίας ενάντια στο μνημόνιο και την 
πολιτική της κυβέρνησης Παπανδρέ- 
ου-τρόικας. 

Η γενική απεργία στις 15 Δεκέμβρη 

Η 15η Δεκέμβρη είχε πολλά από τα 
χαρακτηριστικά της 5ης Μάη: μαζική 
συμμετοχή στην απεργία και στις συ¬ 
γκεντρώσεις πανελλαδικά (πάνω από 
100 χιλιάδες στην Αθήνα), μεγάλη συμ¬ 
μετοχή νέων σωματείων, ανοργάνω¬ 
των και ασυνδικάλιστων εργαζομένων 
και νεολαίων, μαχητικότητα που πήγαζε 
από την οργή για κυβέρνηση-τρόικα και 
την αναξιοπιστία του πολιτικού σκηνι¬ 
κού, των αστικών θεσμών κλπ. Ωστό¬ 
σο, δεν ήταν μια απλή επανάληψη της 
5ης Μάη. Είχε ορισμένες αλλαγές, που 
αν σταθεροποιηθούν, μπορεί να αποδει¬ 
χτούν πολύ καθοριστικές για το εργατι¬ 
κό κίνημα και τις πολιτικές εξελίξεις. 

Πρώτο, η συνδικαλιστική γραφειο¬ 
κρατία ΓΣΕΕ/ΑΔΕΔΥ, μαζί με ορισμέ¬ 
νες μεγάλες ομοσπονδίες των ΔΕΚΟ, 
συγκέντρωσαν πολύ λίγο κόσμο (πε¬ 
ρίπου 3 χιλιάδες) και δεν μπόρεσαν να 
μπουν επικεφαλής της πορείας, αν και 
το επιχείρησαν. Έμειναν στην Ομόνοια 
και κατόπιν διαλύθηκαν, με πρόφαση τα 
επεισόδια. Η επαίσχυντη φυγή τους δεν 
επηρέασε καθόλου τη συμμετοχή και τη 
μαχητικότητα της πορείας. Ο Παναγό- 
πουλος δεν εμφανίστηκε καθόλου, προ- 
φασιζόμενος ασθένεια. 

Δεύτερο, η συγκέντρωση του ΠΑΜΕ 
ήταν μικρή σε σχέση με: α) το συνολικό 
μέγεθος των συγκεντρώσεων, β) παλιό- 


τερες δικές του συγκεντρώσεις, γ) την 
τεράστια κινητοποίηση του μηχανισμού 
του ΚΚΕ, για να δείξει ενισχυμένο σαν 
συνέχεια και αποτέλεσμα της πρόσφα¬ 
της εκλογικής του ενίσχυσης (και το 
αντίστροφο). Κατά τ’ άλλα, πριν καν 
πέσει κάποιο δακρυγόνο, οι «ταξικές» 
δυνάμεις του ΠΑΜΕ είχαν πάλι εξαφα¬ 
νιστεί, αφόριζοντας και καθυβρίζοντας 
μετά όλους όσους έμειναν και αμύνθη¬ 
καν ή αντιμετώπισαν τις δυνάμεις κατα¬ 
στολής. 

Τρίτο, η συγκέντρωση του Μουσείου 
αρχίζει και αποκτάει σιγά-σιγά κάποια 
σταθερά χαρακτηριστικά: μεγάλη μα- 
ζικότητα, συγκέντρωση όλων των νέων 
σωματείων, συγκέντρωση των πιο αδύ¬ 
νατων κομματιών της εργατικής τάξης, 
συνδικαλισμένων/οργανωμένων και 
ασυνδικάλιστων/ανοργάνωτων, συμμε¬ 
τοχή παλαιών και ισχυρών ομοσπονδι¬ 
ών (ΟΛΜΕ, ΔΟΕ κλπ.) ή και νέων ισχυ¬ 
ρών συνδικάτων (ΜΕΤΡΟ), που με τον 
ένα ή άλλο τρόπο θέλουν να δείξουν τις 
αποστάσεις τους από την υψηλή γρα¬ 
φειοκρατία της ΠΑΣΚΕ ή δείχνουν τις 
διεργασίες που συντελούνται στο εσω¬ 
τερικό τους. Έχει αποκτήσει και ένα δι¬ 
αφορετικό πολιτικό χαρακτήρα, αν και 
όχι ενιαίο: ριζοσπαστικό και πολιτικο¬ 
ποιημένο, που συνειδητά ή ή αυθόρμη¬ 
τα, δηλώνει την αντίθεσή του ή και δια¬ 
χωρίζεται από την ολέθρια και προδο¬ 
τική πολιτική των σκληρών κομματιών 
της γραφειοκρατίας της ΓΣΕΕ/ΑΔΕΔΥ 
και του ΠΑΜΕ. 

Το φαινόμενο αυτό δεν περιορίζεται 
πια μόνο στην Αθήνα. Σε παρά πολλές 
πόλεις, οι πρόεδροι των εργατικών κέ¬ 
ντρων αποδοκιμάστηκαν, αλλού εμπο¬ 
δίστηκαν ακόμη και να μιλήσουν και οι 
εργαζόμενοι έκαναν ξεχωριστή πορεία 
(δεν αναφερόμαστε στο ΠΑΜΕ). 

Τέταρτο, η μαχητικότητα και αποφα¬ 
σιστικότητα των διαδηλωτών απέναντι 
στη βαρβαρότητα των ποικιλώνυμων 


ομάδων καταστολής, στην ολοφάνερη 
πρόθεσή τους να κομματιάσουν, τρομο¬ 
κρατήσουν και απομαζικοποιήσουν την 
πορεία. Ιδιαίτερα φτάνοντας στη γνω¬ 
στή «εμπόλεμη ζώνη» της πλατείας Συ¬ 
ντάγματος και των κοντινών δρόμων, 
που οι ορδές των ΜΑΤ, ΔΕΛΤΑ, ασφα¬ 
λιτών κλπ. είχαν μετατρέψει σε κόλαση 
χημικών, καπνογόνων, χειροβομβίδων 
κρότου-λάμψης, ξυλοδαρμών, συλλή¬ 
ψεων κλπ., οι διαδηλωτές όχι μόνο δεν 
κάμφθηκαν, αλλά αμύνθηκαν και αρκε¬ 
τοί αντιστάθηκαν με ό,τι βρήκαν πρό¬ 
χειρο. Αυτή η «ανθεκτικότητα» απένα¬ 
ντι στη διαρκώς μεγαλύτερη βαρβαρό¬ 
τητα των κατασταλτικών μηχανισμών 
της κατοχικής κυβέρνησης του ΠΑ- 
ΣΟΚ, παρουσιάζει μια ανοδική πορεία 
από τη γενική απεργία στις 5 Μάη. Σχε¬ 
τίζεται με τη βαθιά χειροτέρευση του βι¬ 
οτικού επιπέδου από τότε μέχρι σήμερα, 
τη συνειδητοποίησης ότι αυτή η κατά¬ 
σταση δεν είναι προσωρινή, με τις κοι¬ 
νωνικές μετατοπίσεις/αλλαγές λόγω 
της φτωχοποίησης, της πολιτικής κρί¬ 
σης, της απονομιμοποίησης της Κυβέρ- 
νησης-τρόικας, με τις πολιτικές μετατο¬ 
πίσεις και στις πρόσφατες εκλογές κλπ. 
Άλλωστε, τα πρώτα χειροπιαστά δείγ¬ 
ματα αυτής της αλλαγής στην αγωνι¬ 
στική διάθεση και σκλήρυνση των μα¬ 
ζών απέναντι στην κυβερνητική βαρβα¬ 
ρότητα, φάνηκαν στις διαδηλώσεις της 
6ης Δεκέμβρη, στη δεύτερη επέτειο της 
δολοφονίας του Αλέξη. 

Όλα δείχνουν ότι οι μάζες γίνονται 
όλο και πιο αποφασιστικές στη σύ¬ 
γκρουσή τους με την κυβέρνηση, το 
κράτος και τις ορδές των κατασταλτι¬ 
κών μηχανισμών, πράγμα που προδια¬ 
γράφει μελλοντικές μεγάλες συγκρού¬ 
σεις όχι μόνο λόγω των γενικών αιτιών 
(οικονομικοί και πολιτικοί λόγοι, όπως 
πχ. το Δεκέμβρη του 2008) ή και της χει¬ 
ροτέρευσής τους, αλλά και λόγω αλλα¬ 
γών της συνείδησης και της διάθεσης σε 
μαζική κλίμακα. 



























Ιανουάριος 2011 


ΦΑΚΕΛΟΣ: Οι παρακαταθήκες του 2010 


Εργατική Πάλη 9 


ες ιπιρακαιαθηκες για το 2011 


Το 2011 κληρονομεί όλες αυτές τις 
εξελίξεις και μ’ αυτή την έννοια μπορεί 
να είναι αποφασιστικό και σημαδιακό 
για το εργατικό κίνημα και τις πολιτικές 
εξελίξεις στη χώρα μας αλλά και στην ΕΕ 
και διεθνώς. 

Το 2011 η δυσκολότερη χρονιά; 

Παρουσιάζοντας το 2011 ως τη δυ¬ 
σκολότερη χρονιά, η κυβέρνηση, η άρ- 
χουσα τάξη και οι παπαγάλοι τους αφή¬ 
νουν να εννοηθεί ότι τα επόμενα χρό¬ 
νια τα πράγματα θα είναι καλύτερα, 
ίσως και από το τέλος του 2011. Πρό¬ 
κειται για μαύρη προπαγάνδα, όλων αυ¬ 
τών που μας οδήγησαν στην χρεοκοπία, 
για να δημιουργήσουν φρούδες ελπίδες 
στον ελληνικό λαό ότι βάσανα το πολύ 
σε 1-1,5 χρόνο τελειώνουν! Στην πραγ¬ 
ματικότητα, κάθε χρόνος θα είναι χειρό¬ 
τερος από τον προηγούμενο, με μνημό¬ 
νια επί μνημονίων, μέτρα επί μέτρων, φό¬ 
ρους επί φόρων... κάνοντας τη ζωή των 
εργαζομένων, των φτωχών λαϊκών στρω¬ 
μάτων και της νεολαίας αφόρητη, βυθί¬ 
ζοντας την οικονομία στην ύφεση και 


την καταστροφή. 

Ωστόσο, το 2011 θα είναι όντως μια 
δύσκολη χρονιά, όχι μόνο λόγω της επί¬ 
δρασης των μέτρων του 2010, όσων πε¬ 
ριλαμβάνονται στον προϋπολογισμό 
του 2011 και των καινούργιων που κατά 
πάσα πιθανότητα θα παρθούν μέσα 
στους πρώτους μήνες του χρόνου, αλλά 
και λόγω της επερχόμενης επίσημης 
αναγγελίας της χρεοκοπίας του ελλ. κα¬ 
πιταλισμού, με όποια μορφή (επιμήκυν¬ 
ση αποπληρωμής ή αναδιάρθρωση του 
χρέους, ελεγχόμενης χρεοκοπίας κλπ.). 
Ακόμη υπάρχει σαν ενεχόμενο η πτώση 
της κατοχικής κυβέρνησης Παπανδρέου, 
λόγω εσωτερικών προβλημάτων της κυ¬ 
βερνητικής πλειοψηφίας ή λόγω του κι¬ 
νήματος και μιας πολύ πιθανής εξέγερ¬ 
σης των μαζών. 

Το 2011 είναι δύσκολο και για τον ευ¬ 
ρωπαϊκό καπιταλισμό, με την τεράστια 
κρίση ελλειμμάτων και χρεών, η οποία 
δεν πρόκειται να ξεπεραστεί ποτέ με οι¬ 
κονομικά μέσα, ό,τι κι αν κάνουν. Απο¬ 
τελεί φενάκη ότι το ευρωομόλογο ή το 


τυπωμένο χρήμα, όπου αργά η γρήγορα 
θα καταφύγουν, θα σώσει τον παρασιτι- 
κό, σάπιο και παρακμασμένο καπιταλι¬ 
σμό που έχουν δημιουργήσει. Θα αποδει- 
χθούν το ίδιο ανίσχυρα με το «μηχανισμό 
στήριξης» των 750 δισ. ευρώ που έφτια¬ 
ξαν στα μέσα του 2010. Μια αμυδρή ιδέα 
σχηματίζει κανείς βλέποντας την άνοδο 
των ερτεειάκ και κυρίως ότι μέσα στον Ια- 
νούαριο οι χώρες της Ευρωζώνης πρέπει 
να δανειστούν πάνω από 750 δισ. ευρώ! 

Όλα τα μέτρα των ευρωπαίων και 
αμερικάνων ιμπεριαλιστών (οι δεύτεροι 
έχουν φτάσει να τυπώνουν 100-110 δισ. 
δολάρια το μήνα, από 100 δισ. το τρίμη¬ 
νο) ενισχύουν διαρκώς τις βασικές αιτίες 
της κρίσης, έστω και αν μεταθέτουν λίγο 
χρονικά την έκρηξή της. Η κρίση του πα¬ 
γκόσμιου καπιταλιστικού συστήματος 
είναι τρομακτική, χωρίς διέξοδο με οικο¬ 
νομικά μέσα. 

Η κυβέρνηση της τρόικας πρέπει και 
μπορεί να ανατραπεί. Δεν χρειάζεται κα¬ 
νένας σκεπτικισμός. Κανένα καθεστώς 
δεν μπορεί να ζήσει στηριζόμενο στο 


ψέμα, τη συκοφαντία, τις ύβρεις και κυ¬ 
ρίως στην αστυνομική βία και τον τρό¬ 
μο, όπου όλο και περισσότερο στηρίζε¬ 
ται η κατοχική κυβέρνηση. Όλα αυτά 
έχουν περιορισμένη ισχύ και διάρκεια. 
Κανένας πια δε δίνει σημασία τι γίνεται 
στη βουλή, τι κάνει η αγέλη των βουλευ¬ 
τών κλπ. Αυτό που μετράει είναι τι κά¬ 
νουν οι εργαζόμενες μάζες, ιδιαίτερα οι 
εργαζόμενοι με επισφαλείς και «μαύρες» 
σχέσεις εργασίας, οι άνεργοι, οι μετανά¬ 
στες, οι νέοι, που ρίχνονται στον καιά¬ 
δα του περιθωρίου. Χρειάζεται να είμα¬ 
στε δίπλα και μέσα σ’ αυτές τις προλετα¬ 
ριακές μάζες, όπου εκφράζονται οι αγω¬ 
νίες της κοινωνίας, διεξάγεται η πραγμα¬ 
τική (όχι η εικονική) πολιτική, βρίσκεται 
το κέντρο των αγώνων ενάντια στην τυ¬ 
ραννία των τραπεζιτών, των κρατικοδίαι¬ 
των βιομηχάνων χωρίς εργοστάσια, των 
μαφιόζων κερδοσκόπων, της κυβέρνη¬ 
σης των ανδρεικέλων. 


Ιύνοδος Κορυφής ΙΕ: Παράταση του αδιεξόδου 


Σ τη σύνοδο κορυφής της ΕΕ που διεξήχθη 
στις 16-17 Δεκέμβρη δόθηκε ουσιαστικά 
άλλη μια αναβολή για τις κρίσιμες αποφά¬ 
σεις που απαιτούνται για να αντιμετωπι¬ 
στεί το αδιέξοδο στο οποίο έχει περιέλθει ο 
ευρωπαϊκός καπιταλισμός. Ο γερμανικός ιμπεριαλισμός 
επέβαλε για άλλη μια φορά τους όρους του, χωρίς όμως 
να έχει να προτείνει συγκεκριμένες και εφικτές λύσεις. 

Το βασικό θέμα της συνόδου υποτίθεται ότι ήταν 
ο σχεδιασμός για το μόνιμο μηχανισμό στήριξης των 
υπερχρεωμένων χωρών που θα πρέπει να ενεργοποιηθεί 
το 2013, όταν λήγει ο σημερινός μηχανισμός. Ωστόσο, 
το μόνο που τελικά διευθετήθηκε ήταν το τυπικό μέρος, 
καθώς η συνθήκη της Λισαβόνας απαγορεύει τη «διά¬ 
σωση» μιας χρεοκοπημένης χώρας από τα άλλα κρά- 
τη-μέλη.Έτσι, αποφασίστηκε η απλή προσθήκη μιας πα¬ 
ραγράφου στη συνθήκη, που «ρυθμίζει» το θέμα με συ¬ 
νοπτικές διαδικασίες ώστε να μη χρειαστούν «ενοχλη¬ 
τικά» δημοψηφίσματα για την αναθεώρηση της συνθή¬ 
κης αλλά και να μην υπάρξει θέμα απόρριψής της από 
το γερμανικό συνταγματικό δικαστήριο. Οι ακανθώδεις 
λεπτομέρειες του νέου μηχανισμού παραπέμφθηκαν για 
επεξεργασία στο Ειιπψΐ'οιιρ, που καλείται να παρουσιά¬ 
σει σχετικές προτάσεις στην επόμενη σύνοδο το Μάρτη. 

Η σημαντικότερη απόφαση της συνόδου, που απο¬ 
τελούσε και την πιο επίμονη απαίτηση της Γερμανίας, 
αφορά τη συμμετοχή των ιδιωτών πιστωτών στο κόστος 
διάσωσης μιας χώρας. Ουσιαστικά δηλαδή θεσμοθετή¬ 
θηκε η δυνατότητα αναδιάρθρωσης χρέους, κατά τρό¬ 
πο που θα αποφασίζει η πλειοψηφία των ιδιωτών πιστω¬ 
τών. Η εξέλιξη αυτή προκαλεί ήδη τη λυσσαλέα αντί¬ 
δραση των τοκογλύφων των «αγορών», με άμεσα θύμα¬ 
τα όλες τις υπερχρεωμένες χώρες. Πριν καν ολοκληρω¬ 
θεί η σύνοδος, ο οίκος αξιολόγησης Μοοάγ’δ ανακοίνω¬ 
σε νέα υποβάθμιση της πιστοληπτικής ικανότητας της 
Ιρλανδίας, ενώ προειδοποίησε για ανάλογη υποβάθμιση 
της Ελλάδας, της Ισπανίας, αλλά και του Βελγίου. Έτσι, 
πολλές χώρες θα βρεθούν πολύ σύντομα αντιμέτωπες 
με επιτόκια που θα καθιστούν απαγορευτικό το δανει¬ 
σμό τους από τις αγορές, και συνεπώς θα αποτελέσουν 
τα επόμενα θύματα του μηχανισμού ΔΝΤ-ΕΕ. 


Το μεγάλο αγκάθι παραμένει η Ισπανία, καθώς απο¬ 
τελεί το 12% της οικονομίας της ΕΕ και τα ποσά που 
θα χρειαστούν για ενδεχόμενη διάσ\νωσή της δεν έχουν 
καμία σχέση με τις περιπτώσεις της Ελλάδας, της Ιρλαν¬ 
δίας και της Πορτογαλίας. Ωστόσο, η Γερμανία αρνήθη- 
κε πεισματικά οποιαδήποτε αύξηση του κεφαλαίου του 
προσωρινού μηχανισμού στήριξης (750 δις ευρώ), που 
θα μπορούσε να καλύψει και την περίπτωση της Ισπανί¬ 
ας. Τελικά, σε μια μικρή υποχώρηση, δέχτηκε να υπάρξει 
πρόβλεψη για αύξηση του ποσού του μηχανισμού «όταν 
και αν κριθεί απαραίτητο». 

Το ίδιο άκαμπτη ήταν η στάση της Μέρκελ και στο 
θέμα της έκδοσης των περίφημων «ευρωομολόγων», 
καθώς κάτι τέτοιο ουσιαστικά σημαίνει ότι η Γερμανία 
μπαίνει εγγυήτρια απέναντι στις αγορές για το χρέος 
των «προβληματικών» χωρών. Η κυβέρνηση της Μέρ¬ 
κελ, όπως και κάθε γερμανική κυβέρνηση από εδώ και 
πέρα, καλείται να αντιμετωπίσει αυτή την «καυτή πα¬ 
τάτα» και να πάρει πολύ σύντομα συγκεκριμένες και 
δύσκολες αποφάσεις. Μια πολύ πιθανή χρεοκοπία της 
Ισπανίας θα τινάξει στον αέρα το ευρώ, ενώ είναι σχε¬ 
δόν βέβαιο ότι η επόμενη στη σειρά θα είναι η Ιταλία ή 
και άλλες χώρες. Ένα τέτοιο «ντόμινο», για το οποίο ήδη 
προειδοποιούν ο Στρος Καν και το ΔΝΤ, θα οδηγήσει σε 
βέβαιη κατάρρευση των γερμανικών τραπεζών, που κα¬ 
τέχουν το μεγαλύτερο μέρος του χρέους των χωρών της 
ευρωζώνης και όχι μόνο. Έτσι, δεν είναι τυχαίο ότι υπέρ 
των ευρωομολόγων δεν τάσσονται μόνο οι χώρες του 
υπερχρεωμένου νότου, αλλά και σημαντικοί αξιωματού- 
χοι της ΕΕ, όπως ο επικεφαλής του ΕιιπψΓοιιρ Γιουνκέρ, 
ενώ και ο πρόεδρος της Κομισιόν Μπαρόζο, παρότι βέ¬ 
βαια ως Πορτογάλος για ευνόητους λόγους δεν τολμά 
να μιλήσει ευθέως για τα ευρωομόλογα, προτείνει την 
έκδοση ειδικών ομολόγων για την κατασκευή μεγάλων 
έργων υποδομής, ώστε να τονωθεί η αναιμική ανάπτυξη 
της ευρωπαϊκής οικονομίας. Την ίδια στιγμή, υπέρ των 
ευρωομολόγων αλλά και της γενναίας αύξησης του κε¬ 
φαλαίου του μηχανισμού στήριξης τάσσονται όλοι οι 
επικεφαλής των πολιτικών ομάδων του ευρωπαϊκού κοι¬ 
νοβουλίου. Όλοι αυτοί βέβαια δεν τολμούν να πιέσουν 
άμεσα τη Μέρκελ, καθώς ο ηγετικός ρόλος του γερμα¬ 


νικού ιμπεριαλισμού μέσα στην ΕΕ είναι αδιαμφισβήτη¬ 
τος, ωστόσο είναι σίγουρο ότι το θέμα θα επανέρχεται 
συνεχώς στο τραπέζι. 

Συνεπώς, είναι καθαρά θέμα χρόνου να αποφασιστεί 
η έκδοση κάποιας μορφής ευρωομολόγου ή η παροχή 
αντίστοιχων εγγυήσεων. Ήδη, η Γερμανία συναίνεσε σι¬ 
ωπηρά στην αύξηση του κεφαλαίου της Ευρωπαϊκής Κε¬ 
ντρικής Τράπεζας (ΕΚΤ), ώστε να συνεχίσει να αγορά¬ 
ζει στη δευτερογενή αγορά ομόλογα υπερχρεωμένων 
χωρών και να παρέχει εγγυήσεις χωρίς τις οποίες πολ¬ 
λές τράπεζες, με πρώτες τις ελληνικές, θα κατέρρεαν. Με 
αυτό τον τρόπο, παρέχεται έμμεση στήριξη στις «προ¬ 
βληματικές» χώρες και τράπεζες, χωρίς να χρειάζεται να 
δίνει εξηγήσεις η Μέρκελ στους Γερμανούς φορολογού¬ 
μενους σχετικά με το κόστος της «διάσωσης». Άλλωστε, 
σε αυτό το πεδίο παίζεται πλέον το διεθνές ιμπεριαλιστι¬ 
κό παιχνίδι. Ουσιαστικά, η ΕΚΤ βαδίζει στο δρόμο της 
Αμερικανικής Ομοσπονδιακής Τράπεζας, η οποία τυπώ¬ 
νει μαζικά δολάρια, κλείνοντας τις «μαύρες τρύπες» του 
αμερικανικού δημοσίου και των τραπεζών. Η διαδικασία 
αυτή οδηγεί σε έμμεση υποτίμηση του δολαρίου και, αν 
ακολουθηθεί και από τους ευρωπαίους ιμπεριαλιστές, 
την Κίνα και τους υπόλοιπους ανταγωνιστές, ανοίγει το 
δρόμο για νομισματικό πόλεμο. Η εξέλιξη αυτή σημαί¬ 
νει αναπόφευκτα, όπως είχε γίνει και μετά την κρίση του 
1929, κατακερματισμό της παγκόσμιας οικονομίας με 
ολέθριες συνέπειες, με κυριότερη βέβαια την τρομακτι¬ 
κή όξυνση των ενδοϊμπεριαλιστικών ανταγωνισμών και 
την εφιαλτική προοπτική του πολέμου. 

Και η κυβέρνηση των δοσιλόγων του Παπανδρέ¬ 
ου μέσα σε όλα αυτά; Ένα μόνο στοιχείο είναι ενδεικτι¬ 
κό: Την ίδια στιγμή που οι Γερμανοί σοσιαλδημοκράτες 
τάσσονται πλέον υπέρ των ευρωομολόγων αλλά και της 
αναδιάρθρωσης του χρέους των υπερχρεωμένων χω¬ 
ρών, η άθλια ελληνική κυβέρνηση συνεχίζει να διακη¬ 
ρύσσει σε όλους τους τόνους ότι δεν υπάρχει θέμα ανα¬ 
διάρθρωσης, πρακτορεύοντας ουσιαστικά τα συμφέρο¬ 
ντα των πιο μαύρων κομματιών του διεθνούς κεφαλαί¬ 
ου. Είναι βέβαιο ότι αν δεν απαλλαγούμε το συντομότε¬ 
ρο από αυτό το συρφετό θα βρεθούμε μπροστά στα χει¬ 
ρότερα. 

10 Εργατική Πάλη 


ΕΚΠΑΙΔΕΥΣΗ 


Ιανουάριος 2011 


Εκλογές στους Συλλόγους Εκπαιδευτικών 



ψήφοι -έδρες 

ΣΥΝΟΛΟ 

490 -7 

ΔΑΚΕ(ΝΔ) 

50 - 1 

ΠΑΣΚ(ΠΑΣΟΚ) 

58 - 1 

ΕΣΑΚ-ΔΕΕ(ΚΚΕ) 

36 

ΣΥΝΔ. ΑΥΤΟΝ. (ΠΑΡΕΜΒΑΣΕΙΣ) 

210-4 

ΑΓΩΝ. ΣΥΝΕΡΓΑΣΙΑ (ΣΥΝ) 

71 - 1 

ΑΝΤΕΠΙΘΕΣΗ ΕΚΠ/ΚΩΝ 

5 

ΑΓΩΝ. ΚΙΝΗΣΕΙΣ (ΚΚΕ-ΜΛ) 

9 

ΛΕΥΚΑ - ΑΚΥΡΑ 

51 


Α' ΕΛΜΕ ΘΕΣ/ΝΙΚΗΣ 


Ε ΕΛΜΕ ΘΕΣ/ΝΙΚΗΣ 



για Δ.Σ. (ψήφοι - έδρες) 

για ΕΔΟΘ (ψήφοι - έδρες) 

ΣΥΝΟΛΟ 

1296 Π545Ί-7 

1293 - 32 

ΔΑΚΕίΝΔ) 

286 13921 - 2 

285 -8 

ΠΑΣΚ(ΠΑΣΟΚ) 

243 (4541 - 2 

224-6 

ΕΣΑΚ-ΛΕΕίΚΚΕΊ 

224(2111 - 1 

248 - 7 

ΑΓΩΝ. ΣΥΝ. - ΕΡΓ. ΑΡ. (ΣΥΡΙΖΑ) 

234 (3051 - 2 

223 - 6 

ΑΓΩΝ. ΚΙΝΗΣΗ-ΑΡ. ΠΑΡΕΜΒΑΣΗ (ΚΚΕ-ΜΛ, ΝΑΡ. ΣΕΚ) 

167 (721 

154-4 

ΑΝΤΕΠΙΘΕΣΗ ΕΚΠ/ΚΩΝ 

41 (341 

44-1 

ΑΚΥΡΑ - ΛΕΥΚΑ 

101 (771 

116 


Διδασκαλικός Σύλλογος Κορ/λού - Αγ. Βαρβάρας 



για Δ.Σ. 
ψήφοι - έδρες 

για ΕΔΟΘ 
ψήφοι-έδρες 

ΣΥΝΟΛΟ 

692(933)- 9 

' 692-17 

ΔΑΚΕ(ΝΔ) 

131(259)-2(3) 

135-4 

ΠΑΣΚ(ΠΑΣΟΚ) 

120(238)-2(3) 

112-3 

ΕΣΑΚ-ΔΕΕ(ΚΚΕ) 

287(277)-4(3) 

290-8 

ΑΓ.ΠΡ.(ΣΥΡΙΖΑ,ΚΚΕ-ΜΛ,ΝΑΡ) 

91(97)-1(0) 

87-2 

ΑΝΤΕΠΙΘΕΣΗ-ΣΥΣΠ. ΒΑΣΗΣ 

31(31) 

32 

ΑΚΥΡΑ - ΛΕΥΚΑ 

32 (31) 

25 



Ψήφοι 

έδρες 

ΣΥΝΟΛΟ 

391 

9 

ΔΑΚΕ(ΝΔ) 

35 (37) 

0(1) 

ΠΑΣΚ(ΠΑΣΟΚ) 

36 (42) 

1 (1) 

ΕΣΑΚ-ΔΕΕ(ΚΚΕ) 

66(65) 

2 (2) 

Ε.Α.Σ. 

193(173) 

5 (5) 

ΑΝΤΕΠΙΘΕΣΗ ΕΚΠ/ΚΩΝ 

35 (22) 

1(0) 

ΛΕΥΚΑ - ΑΚΥΡΑ 

26 



Διδασκαλικός Σύλλογος Αριστοτέλης 



Ψόφοι 

έδοετ 

ΣΥΝΟΛΟ 

874 

7 

ΔΑΚΕίΝΔ)~ 

297 

3 

ΠΑΣΚ(ΠΑΣΟΚ) 

105 

1 

ΕΣΑΚ-ΔΕΕ(ΚΚΕ) 

105 

1 

Α.Α.Κ. (ΠΑΡΕΜΒΑΣΕΙΣ) 

256 

2 

ΑΝΕΞ. ΡΙΖ. ΠΡΩΤ/ΛΙΑ 

34 


ΑΝΤΕΠΙΘΕΣΗ ΕΚΠ/ΚΩΝ 

23 


ΛΕΥΚΑ - ΑΚΥΡΑ 

54 



Σχεδόν σε όλες τις πρόσφατες εκλο¬ 
γές στους εκπαιδευτικούς καταγράφε¬ 
ται κατακόρυφη πτώση της ΠΑΣΚ και 
της ΔΑΚΕ και άνοδος της Αριστερός και 
κυρίως της Άκρας - Αντικαπιταλιστικής 
Αριστερός, τόσο σε ψήφους όσο και σε 
ποσοστά. Επίσης, σημαντικό κομμάτι συ¬ 
ναδέλφων επιλέγει την αποχή, που δεν 
ερμηνεύεται ως στάση παραίτησης από 
τα κοινά αλλά ως γενική αποστροφή απέ¬ 
ναντι στην απαράδεκτη κατάσταση στην 
οποία έχει οδηγήσει τα σωματεία και τους 
αγώνες η συνδικαλιστική γραφειοκρατία 
των ΠΑΣΚ-ΔΑΚΕ αλλά και της ρεφορμι¬ 
στικής αριστερός σε πολλές περιπτώσεις. 

Τα αποτελέσματα των εκλογών για τα 
Διοικητικά Συμβούλια των ΕΛΜΕ και των 
διδασκαλικών συλλόγων όπου συμμετέ¬ 
χουμε ως Αντεπίθεση των Εκπαιδευτικών 
φαίνονται στους πίνακες (σε παρένθεση 
τα περσινά αποτελέσματα). 

Αυτή η εκλογική στροφή, που έρχεται 
ως συνέχεια των πολιτικών διεργασιών 
που εκφράστηκαν στις περιφερειακές και 
δημοτικές εκλογές, φανερώνει ότι και οι 
εκπαιδευτικοί αρχίζουν να συνειδητοποι¬ 
ούν ότι η σφοδρή επίθεση που δέχονται 


και οι ίδιοι ως εργαζόμενοι, αλλά και η 
δημόσια εκπαίδευση, από κυβέρνηση-ΕΕ- 
ΔΝΤ, δεν θα έχει τέλος και αρχίζουν πλέ¬ 
ον να αναζητούν κάτι το ριζικά διαφορε¬ 
τικό και ριζοσπαστικό. Μένει να αποδει- 
χθεί αν οι δυνάμεις της αντικαπιταλιστι- 
κής αριστερός θα καταφέρουμε να συμ¬ 
βάλουμε στην οργάνωση ενωτικών, μαζι¬ 
κών και ανυποχώρητων αγώνων για την 
ανατροπή αυτής της κατάστασης. 

Ως Αντεπίθεση των Εκπαιδευτικών 
θεωρούμε ότι οι εκπαιδευτικοί μαζί με 
όλους τους εργαζόμενους, γονείς, μαθη¬ 
τές και φοιτητές θα πρέπει να παλέψου¬ 
με με ενότητα, αυτοοργάνωση και ριζο¬ 
σπαστικές μορφές πάλης διάρκειας για: α) 
να ξηλώσουμε τα βάρβαρα μέτρα, να ανα¬ 
τρέψουμε την άθλια κυβέρνηση του ΠΑ- 
ΣΟΚ και να διώξουμε το ΔΝΤ, β) να δια¬ 
γράψουμε το χρέος, γ) 1.400 ευρώ καθα¬ 
ρά πρώτο μισθό για όλους τους εκπαιδευ¬ 
τικούς, δ) αύξηση των δαπανών για την 
Παιδεία στο 5% του ΑΕΠ, ε) Ενιαίο Δη¬ 
μόσιο Δωρεάν Δωδεκάχρονο Υποχρεωτι¬ 
κό Σχολείο, στ) εθνικοποίηση κάτω από 
εργατικό έλεγχο των βασικών τομέων της 
οικονομίας και των τραπεζών. 


Νέα μέτρα διάλυσης της δημόσιας 
δωρεάν εκπαίδευσης 

Αδίστακτα και χωρίς φραγμό, η υπ. 
Παιδείας Α. Διαμαντοπούλου εφαρμόζει 
το Μνημόνιο στην εκπαίδευση. Επιχειρεί: 
α) Μαζικές συγχωνεύσεις σχολείων, μέσω 
των Προϊσταμένων Εκπαίδευσης, με κρι¬ 
τήρια τον αριθμό των μαθητών και τη συ- 
στέγαση σχολείων. Οι συγχωνεύσεις αφο¬ 
ρούν σχολεία τόσο των μεγάλων αστι¬ 
κών κέντρων όσο και των νησιωτικών 
και απομακρυσμένων περιοχών. Έτσι θα 
στοιβάξει 30 και 35 μαθητές ανά αίθου¬ 
σα, προκειμένου να εξοικονομήσει οργα¬ 
νικές θέσεις εκπαιδευτικών και να μειώ¬ 
σει δραστικά, μέχρι μηδενισμού, τους δι¬ 
ορισμούς. β) Κατάργηση της παροχής δω¬ 
ρεάν βιβλίων στα σχολεία. Γι’ αυτό καταρ¬ 
γεί τον Οργανισμό Εκδόσεως Διδακτικών 
Βιβλίων, μετατάσσει το προσωπικό του σε 
άλλες υπηρεσίες και μεταφέρει τις αρμο- 
διότητές του σε ένα νέο Νομικό Πρόσωπο 
Ιδιωτικού Δικαίου. Αυτό το ΝΠΙΔ για την 
ώρα επιδοτείται από την ΕΕ, αλλά μόλις 
τελειώσει η επιδότηση το 2013, είναι προ¬ 
φανές ότι δεν θα υπάρχουν χρήματα για 
οποιαδήποτε δραστηριότητα. 


Η κατάργηση του ΟΕΔΒ είναι ένα 
ακόμα γιγάντιο βήμα προς τη μετακύ- 
ληση του κόστους της εκπαίδευσης στις 
πλάτες των εργαζομένων και των φτωχών 
λαϊκών στρωμάτων. Ο σχεδιασμός για τα 
σχολικά βιβλία δίνεται σε ένα φορέα που 
θα λειτουργεί με ιδιωτικοοικονομικά κρι¬ 
τήρια, δηλαδή το κέρδος. Στο «ψηφιακό» 
σχολείο της Διαμαντοπούλου τα βιβλία 
θα είναι... υποστηρικτικά των ηλεκτρονι¬ 
κών μέσων και όχι το αντίθετο! Η επιλογή 
αυτή δεν έχει σχέση μόνο με την εισβολή 
των επιχειρήσεων νέων τεχνολογιών στο 
σχολείο, αλλά και με την αλλαγή της φυ¬ 
σιογνωμίας και του ίδιου του περιεχομέ¬ 
νου του σχολείου. Το σχολείο που «ορα¬ 
ματίζονται», της «αγοράς» και της αμά¬ 
θειας, δεν θέλει εμβάθυνση στη γνώση, 
αλλά εύκολη λήψη ορισμένων χρηστικών 
δεξιοτήτων. 

ΑΝΤΕΠΙΘΕΣΗ ΤΩΝ ΕΚΠΑΙΑΕΥΤΙΚΩΝ 


Το φοιτητικό κίνημα να πυροδοτήσει 
τον αντιμνημονιακό αγώνα 


Τον Ιανουάριο θα καταλήξει, σύμφω¬ 
να με το Υπουργείο, ο «διάλογος» για την 
τριτοβάθμια εκπαίδευση. Μέχρι στιγμής 
δεν υπάρχει επίσημη ανακοίνωση ή «διαρ¬ 
ροές» για τα αποτελέσματά του, καθώς η 
κυβέρνηση αντιμετωπίζει αρκετά μέτωπα 
(ΔΕΚΟ, «κλειστά επαγγέλματα», συγκοι¬ 
νωνίες). Στην καθυστέρηση έχουν συμβά- 
λει και οι πρυτάνεις, που απέρριψαν το κεί¬ 
μενο «διαβούλευσης», δεσμευόμενοι να 
καταθέσουν προτάσεις (που μάλλον θα 
συναγωνίζονται τις κυβερνητικές). 

Ωστόσο ας μην υπάρχουν αμφιβολί¬ 
ες. Η κυβέρνηση θα προχωρήσει σ’ ένα 
νέο νόμο-πλαίσιο για τα ΑΕΙ-ΤΕΙ, που δεν 
αποκλείεται να κατατεθεί στη Βουλή με τη 
διαδικασία του κατ’ επείγοντος. Μπροστά 
στο επερχόμενο νομοσχέδιο και την ασφυ- 
χτική κατάσταση από την χούντα κυβέρνη- 
σης-τρόικας και τα συνεχή μέτρα του Μνη¬ 
μονίου, οι διεργασίες στο φοιτητικό κίνη¬ 
μα είναι έντονες. Στη γενική απεργία στις 
15/12, περίπου 100 τμήματα ήταν σε κατά¬ 
ληψη και χιλιάδες φοιτητές σε όλη τη χώρα 
συμμετείχαν στις απεργιακές συγκεντρώ¬ 
σεις. Νέες γενικές συνελεύσεις είναι προ¬ 
γραμματισμένες για τις 10-12 Ιανουάριου. 


Η αντίδραση των φοιτητών θα είναι 
έντονη. Μπορεί όμως ένα αμιγώς φοιτητι¬ 
κό κίνημα, με το συνηθισμένο «μοντέλο» 
(συνελεύσεις-καταλήψεις-διαδηλώσεις), 
να ανατρέψει τις επερχόμενες αλλαγές; Σί¬ 
γουρα είναι πολύ δύσκολο: η κυβερνητι¬ 
κή επίθεση είναι απείρως μεγαλύτερη από 
κάθε άλλη φορά και δεν μπορεί το πανεπι¬ 
στήμιο να μείνει από μόνο του απόρθητο 
«κάστρο» στην επέλαση του Μνημονίου. 
Αυτό εξάλλου επιβεβαιώνει και η εξέλιξη 
των ευρωπαϊκών φοιτητικών κινημάτων. 

Το φοιτητικό κίνημα πρέπει να έχει 
ένα σχέδιο ανώτερο απ’ ό,τι χρησιμοποί¬ 
ησε μέχρι τώρα. Δηλαδή να γίνει πυροδό¬ 
τησης ενός αντικυβερνητικού/αντιμνη- 
μονιακού κινήματος, με άμεση συμμετοχή 
του μαθητικού και του εργατικού/λαϊκού 
κινήματος. Οι «κλασικές» δομές και μορ¬ 
φές πάλης του παραμένουν απαραίτητη 
προϋπόθεση, αλλά αυτή τη φορά δεν μπο¬ 
ρεί να είναι παρά μόνο η αρχή: για πρώτη 
φορά συγκεντρώνονται τόσες πολλές προ¬ 
ϋποθέσεις για τη δημιουργία, με αιχμή τους 
φοιτητές, ενός συνολικού μετώπου που θα 
συγκρουστεί για να συντρίψει τη χούντα 
κυβέρνησης-τρόικας-μνημονίου. 


Εκτός από την απόσυρση του νόμου 
και την αύξηση των δαπανών, πρέπει να 
θέσουμε ως αιτήματα-ζητήματα αιχμής 
του φοιτητικού κινήματος τα εξής: 
α) Διαγραφή του χρέους 
β) Να φύγει η χούντα τρόικας-μνημονίου 
γ) Να φύγει η κυβέρνηση της φτώχειας 
Αιτήματα εξίσου σημαντικά, ενοποιη- 
τικά και που συμβάλουν στη δημιουργία 
πλατιού μαχητικού κοινωνικού μετώπου. 

Στις μορφές οργάνωσης και πάλης 
πρέπει να χρησιμοποιήσουμε όλα τα μέσα: 

- Καμπάνιες ενημέρωσης στις σχολές για 
τα νέα μέτρα σε ΑΕΙ-ΤΕΙ, τον προϋπολο¬ 
γισμό, το μνημόνιο, καθώς επίσης και σε 
σχολεία, εργασιακούς χώρους, γειτονιές. 

- Να ξεκαθαριστεί ότι ακόμη κι αν ψηφιστεί 
ο νόμος Διαμαντοπούλου, ο αγώνας θα συ¬ 
νεχιστεί μέχρι τέλους. 

- Γενικές Συνελεύσεις άμεσα και παντού, με 
στόχο τις καταλήψεις διάρκειας. 

- Συντονιστικά όργανα των φοιτητικών 
συλλόγων και των γενικών συνελεύσεων, 
ανά πόλεις και πανελλαδικά, που θα λει¬ 
τουργούν με δημοκρατικό τρόπο. 

- Κοινά συντονιστικά/επιτροπές φοιτητών- 
μαθητών-εργαζομένων 


- Διαδηλώσεις σε πόλεις και γειτονιές, 
αλλά και πανελλαδικές. 

- Καταλήψεις-αποκλεισμούς δρόμων, δη¬ 
μόσιων κτιρίων, συγκοινωνιών. 

- Κινητοποίηση για ζητήματα «παράλλη¬ 
λα» με τα εκπαιδευτικά (ξεπούλημα ΔΕΚΟ, 
κατάργηση δημόσιας υγείας, εργατικοί 
αγώνες κλπ.). 

Έτσι θα δώσουμε την σπίθα που χρειά¬ 
ζεται για να πάρει φωτιά η «πυριτιδαποθή¬ 
κη» των μέτρων, της φτώχειας, της ανεργί¬ 
ας, της εξαθλίωσης. Το φοιτητικό κίνημα 
να γίνει ζωντανό κέντρο αγώνα για όλη 
την κοινωνία και να δημιουργήσει κέ¬ 
ντρα αγώνα μέσα στις πόλεις, απ’ όπου θα 
καλεί σε παρατεταμένη εξέγερση ενάντια 
στην χούντα των ιμπεριαλιστών ΔΝΤ-ΕΕ 
και της κατοχικής κυβέρνησης ΠΑΣΟΚ. 

Σαν Σοσιαλιστική Σπουδαστική Πάλη 
κάνουμε ανοιχτό κάλεσμα στις παρατά- 
ξεις-σχήματα της αντικαπιταλιστικής αρι¬ 
στερός, στα αυτόνομα σχήματα και όλους 
τους φοιτητές που συμμερίζονται τις ίδιες 
αγωνίες, να βάλουμε από κοινού το σχέδιο 
αυτό σε εφαρμογή. Παράλληλα να συν¬ 
δέουμε επίμονα όλα τα παραπάνω με την 
πάλη ενάντια στη βαρβαρότητα του καπι¬ 
ταλισμού, για την οριστική ανατροπή του, 
την επιβολή μιας άλλης οργάνωσης της 
κοινωνίας, για μια σοσιαλιστική διέξοδο 
από την κρίση. 

Σοσιαλιστική Σπουδαστική Πάλη 

ΒοιΙβΙοπθ : Εκλογές και 
δράσεις ίου Σωματείου 



Σ τις 22-24 Νοεμβρίου έγιναν οι ετή¬ 
σιες εκλογές του επιχειρησιακού 
σωματείου εργαζομένων στην εται¬ 
ρία κινητής τηλεφωνίας νοάπίόηε. 

Υπήρξε μια σημαντική αύξηση της συμμε¬ 
τοχής στους 189 ψηφίσαντες (από 109 πέρυσι), 
που οφείλεται κυρίως στην πρώτη επιχειρησιακή 
συλλογική σύμβαση που κατέκτησε για το 2010 
το Σωματείο, με οφέλη για τα πιο χαμηλά αμειβό- 
μενα στρώματα των συναδέλφων (ιδιαίτερα στα 
τηλεφωνικά κέντρα), καθώς επίσης και ότι για 
πρώτη φορά στήθηκαν κάλπες μέσα στα κτίρια 
της εταιρίας. 

Αμέσως μετά τις εκλογές, το Σωματείο βρί¬ 
σκεται αντιμέτωπο με πολλά μέτωπα: 

- Λίγο πριν τα Χριστούγεννα, η διοίκηση απέ¬ 
λυσε τη συνάδελφο Ελένη Ηλιάδη, εργαζόμενη 
πάνω από 10 χρόνια στην εταιρία και μητέρα δύο 
ανήλικων παιδιών, με την αιτιολογία της κατάρ¬ 
γησης της θέσης της. Η συναδέλφισσα δεν απο¬ 
δέχτηκε την απόλυσή της και μαζί με το Σωμα¬ 
τείο μας προσέφυγε στην επιθεώρηση εργασίας. 

Στη μεγάλη πανελλαδική απεργία στις 15 Δε¬ 
κεμβρίου οι εργαζόμενοι στην νοάειίόηε απεργή- 
σαμε ενάντια στα αντεργατικά μέτρα κυβέρνη- 
σης-Τρόικας που μας ρίχνουν στην φτώχεια και 
την εξαθλίωση, αλλά και για την επαναπρόσλη- 
ψη της συναδέλφου μας Ε. Ηλιάδη. Η συμμετοχή 
των συναδέλφων στην απεργία ήταν αρκετά ικα¬ 
νοποιητική, ενώ το Σωματείο προχώρησε σε ολι¬ 
γόωρο αποκλεισμό του κτιρίου της εταιρίας στη 
Λυκόβρυση, όπου εργαζόταν η απολυμένη συνά¬ 
δελφος , ως μια πρώτη απάντηση. 

Στις 11 Ιανουάριου έγινε παράσταση διαμαρ¬ 
τυρίας για την απόλυση στο κεντρικό κτιρια- 
κό συγκρότημα της εταιρίας στο Χαλάνδρι, από 
επιτροπή συνδικαλιστών και εργαζομένων, μετά 
από κάλεσμα του Σωματείου. Αρχικά η διοίκη¬ 
ση αρνήθηκε να τους δεχτεί, αλλά πήρε δυναμι¬ 
κή απάντηση με το κλείσιμο της πόρτας του κτι- 
ριακού συγκροτήματος. Τελικά, στη συνάντη¬ 
ση που ακολούθησε, η διοίκηση επανέλαβε μο¬ 
νότονα τα «επιχειρήματά» της για την απόλυση. 
Το Σωματείο επιμένει στο αίτημα της επαναπρό- 
σληψης (είναι βέβαια κρίσιμο να μην καμφθεί και 
να επιμείνει και η ίδια η συναδέλφισσα). Στην νέα 
Γενική Συνέλευση που έχει προγραμματιστεί για 
την Πέμπτη 13 Ιανουάριου το ΔΣ του Σωματείου 
θα προτείνει 4ωρη στάση εργασίας το πρωί της 
19 ης Ιανουάριου, ημέρα όπου συζητείται η καταγ¬ 
γελία της απόλυσης στην επιθεώρηση εργασίας, 
και νέα Παράσταση Διαμαρτυρίας συναδέλφων 
και συνδικαλιστών έξω από την Επιθεώρηση Ερ¬ 
γασίας. 

- Η νοάειίόηε απασχολεί μεγάλο αριθμό ενοι¬ 
κιαζόμενων εργαζομένων από τρίτες εταιρίες 


(Αάεεεο, Βγίε, Ιηίοω,κώΐ, ΙΒΜ, Αάω, κλπ), μεταξύ 
άλλων για να παρακάμπτει τις συλλογικές συμ¬ 
βάσεις και διεκδικήσεις του προσωπικού. Λίγοι 
από τους ενοικιαζόμενους συναδέλφους έχουν 
αορίστου χρόνου συμβάσεις με τις εταιρείες 
τους, ενώ οι περισσότεροι υπογράφουν εξαμηνι¬ 
αίες, τριμηνιαίες ή ακόμη και μηνιαίες συμβάσεις. 
Το Σωματείο, ξεπερνώντας το τυπικό πρόβλη¬ 
μα του διαφορετικού εργοδότη, παλεύει για την 
ενότητα όλων των εργαζομένων και την κατοχύ¬ 
ρωση των ενοικιαζόμενων συναδέλφων. Έτσι, με 
τις προφυλάξεις που είναι απαραίτητες σ’ αυτές 
τις περιπτώσεις, έχει ξεκινήσει η προσπάθεια συ¬ 
νεργασίας, συντονισμού και οργάνωσης κάποιων 
τέτοιων συναδέλφων, που το συμβόλαιό τους λή¬ 
γει σύντομα και διατίθενται να αγωνιστούν, για 
να μην βρεθούν στην ανεργία. Έγιναν κάποιες 
πρώτες συναντήσεις, δημιουργήθηκε επιτρο¬ 
πή των ενοικιαζόμενων που εργάζονται για την 
νοάπίοηε, εκδόθηκε η πρώτη ανακοίνωσή τους 
για την προσέγγιση κι άλλων ενοικιαζομένων. Το 
πρώτο μας αίτημα είναι η ανανέωση των συμβά- 
σεών τους με ετήσια ισχύ, και γι αυτό σχεδιάστη¬ 
κε συνάντηση του Σωματείου και της επιτροπής 
ενοικιαζομένων με την διοίκηση της νοάπίοηε, 
ώστε να τεθεί αυτό το αίτημα προς τη διοίκηση 
και να παλευτεί από τους συναδέλφους. 

Το Σωματείο μας βρίσκεται σε μια ανοδι¬ 
κή πορεία συσπείρωσης των εργαζομένων, όπως 
δείχνουν και οι πρόσφατες εκλογές του. Όμως, 
όπως και τα περισσότερα από τα νέα σωματεία 
που έχουν δημιουργηθεί τα τελευταία χρόνια, πα¬ 
ραμένει μικρό σε μέγεθος στο σύνολο του προ¬ 
σωπικού και κυρίως στην ενεργή συμμετοχή και 
στην απόκτηση αγωνιστικών εμπειριών, παρά τα 
βήματα που έχουν γίνει, αν σκεφτούμε την άγρια 
εξέλιξη της κρίσης. Η κατάσταση γίνεται ακόμα 
πιο δύσκολη από όσους μέσα στο Σωματείο δεν 
το βλέπουν ως όργανο μάχης, που θα προσπα¬ 
θεί να οργανώσει αποφασιστικές κινητοποιήσεις, 
αλλά ως οργάνου «υπεύθυνου διαλόγου» με τη 
διοίκηση και αποδοχής των «απαραίτητων θυσι¬ 
ών» από τους εργαζόμενους. 

Ηδη η διοίκηση της εταιρίας έχει προτείνει πά¬ 
γωμα της επιχειρησιακής ΣΣΕ, αξιοποιώντας το 
κλίμα του «Μνημονιού» και παρόλου που τα κέρ¬ 
δη της εταιρίας παραμένουν πολύ ψηλά. Θα χρει¬ 
αστεί μια μεγάλη, συνεχής και συστηματική προ¬ 
σπάθεια για να μπορέσει το Σωματείο να αντα- 
πεξέλθει στις δύσκολες μάχες που έχει μπροστά 
του - και κυρίως η συσπείρωση των πιο μαχητι¬ 
κών συναδέλφων. 

Σοφία Θεοδωροπούλου 
Μέλος ΔΣ Πανελληνίου Σωματείου 
Εργαζομένων στην Υοάα/οηε 




Όχι στη διάλυση της δημόσιας παιδείας 

Η κυβέρνηση, ενώ είχε υποσχεθεί προεκλογικά αύξηση 
των δαπανών για την παιδεία στο 5% του ΑΕΠ, τις μειώνει 
τη διετία 2010-2011 κατά 20% και τις ρίχνουν στο 2,75% του 
ΑΕΠ, το μικρότερο ποσοστό της μεταπολίτευσης! Στη διε¬ 
τία οι δαπάνες για την πρωτοβάθμια εκπαίδευση μειώνονται 
κατά 16%, για τη δευτεροβάθμια κατά 15%, ενώ για τα ΑΕΙ 
και ΤΕΙ κατά 27% και 31%. Η Διαμαντοπούλου δεσμεύτηκε 
στην «τρόικα» ότι η αναλογία 5 προς 1 (αποχωρήσεων -προ¬ 
σλήψεων) θα ισχύσει και για την εκπαίδευση, ενώ μέρος των 
προσλήψεων θα αποτελούν και μετατάξεις από άλλες υπηρε¬ 
σίες. Μιλάμε για μηδενικούς σχεδόν διορισμούς εκπαιδευτι¬ 
κών, ακόμα και για αυτούς που είχαν τις προϋποθέσεις μονι¬ 
μοποίησης από τον προηγούμενο νόμο (διοριστέοι του προ¬ 
ηγούμενου ΑΣΕΠ, 30μηνο, 24μηνο με ΑΣΕΠ). Ταυτόχρονα 
προχωρούν οι συγχωνεύσεις εκατοντάδων σχολείων!! 

Όλα τα παραπάνω προστίθενται στα ήδη συσσωρευμέ- 
να προβλήματα της παιδείας. Το στρίμωγμα των μαθητών 
σε 30άρια τμήματα, η κατάργηση της Ενισχυτικής Διδασκα¬ 
λίας και της ΠΔΣ, η απαξίωση των ειδικών, αθλητικών, μου¬ 
σικών και καλλιτεχνικών σχολείων, των τμημάτων ένταξης, 
των ΣΔΕ, των ΚΠΕ κλπ, τα οποία λειτουργούν με σημαντι¬ 
κές ελλείψεις, είναι μόνο μερικά από τα προβλήματα αυτά. 

Τόσο οι προσλήψεις αναπληρωτών μέσω ΕΣΠΑ όσο και 
ο θεσμός των αναπληρωτών μειωμένου ωραρίου (ΑΜΩ) 
εντάσσονται στην προσπάθεια του Υπουργείου να ανατρέ¬ 
ψει τις εργασιακές σχέσεις των αναπληρωτών. Ακόμη και αν 
κάποιος βασιστεί στις διαβεβαιώσεις της Υπουργού για εξί¬ 
σωση των μισθολογικών και ασφαλιστικών δικαιωμάτων των 
αναπληρωτών μέσω ΕΣΠΑ με τους υπόλοιπους αναπληρω¬ 
τές, παραμένει μεγάλο αγκάθι η μονομερής δυνατότητα από¬ 
λυσης των εκπαιδευτικών αυτών ανά πάσα στιγμή μέσα στη 
χρονιά, αν για οποιοδήποτε λόγο σταματήσει το πρόγραμμα. 

Τη στιγμή που χιλιάδες αναπληρωτές ΕΣΠΑ και μη, ανα¬ 
πληρωτές κανονικού ωραρίου (ΑΚΩ) ή ΑΜΩ, καθώς και χι¬ 
λιάδες ωρομίσθιοι από πέρσι παραμένουν απλήρωτοι, τη 
στιγμή που με το νόμο της Διαμαντοπούλου και τις περικο¬ 
πές της «τρόικας» αφαιρείται το δικαίωμα διορισμού, την 
ίδια στιγμή απαιτείται να επιμορφωνόμαστε απογεύματα, 
εκτός ωραρίου εργασίας, χωρίς αποζημίωση, αφήνοντας 
μάλιστα να εννοηθεί ότι η συμμετοχή όλων των συναδέλ¬ 
φων αναπληρωτών είναι υποχρεωτική. 

Το Σωματείο Ελαστικά Απασχολούμενων Εκπαιδευτικών 
(Σ.Ε.Α.Ε.) Ωρομισθίων - Αναπληρωτών από την έναρξη της 
σχολικής χρονιάς πραγματοποίησε εξορμήσεις σε δεκάδες 
σχολεία για την ενημέρωση των συναδέλφων. Πραγματοποι¬ 
ήσαμε κινητοποίηση στη Διεύθυνση Δευτεροβάθμιας Εκπαί¬ 
δευσης Γ’ Αθήνας στο Αιγάλεω, απαιτώντας την άμεση κατα¬ 
βολή των δεδουλευμένων των αναπληρωτών Ειδικής Αγω¬ 
γής που εργάζονται στο αντίστοιχο σχολείο στο Αιγάλεω. 
Η κινητοποίηση συνοδεύτηκε από τετράωρη στάση εργασί¬ 
ας που κηρύξαμε για τους συναδέλφους της περιοχής. Στους 
συναδέλφους Ειδικής Αγωγής οφείλονταν οι μισθοί του Νο¬ 
εμβρίου, ενώ αρκετοί από αυτούς είναι απλήρωτοι από την 
αρχή της χρονιάς. Η δυναμική κινητοποίηση των συναδέλ¬ 
φων και του Σωματείου, η πίεση στον προϊστάμενο του Γρα¬ 
φείου Επαγγελματικής Εκπαίδευσης Γ’ Αθήνας, έφεραν άμε¬ 
σα αποτελέσματα και τα δεδουλευμένα καταβλήθηκαν. 

Απέναντι μας έχουμε μια κυβέρνηση που εκτελεί τα συμ¬ 
βόλαια της "τρόικα”, συμβόλαια καταδίκης της δημόσιας παι- 
δείας-υγείας, της κοινωνικής ασφάλισης, των εργασιακών 
σχέσεων και των μισθών. Στόχος είναι να θρέψουν τραπεζίτες 
και επιχειρηματίες, ωθώντας τεράστια κομμάτια πληθυσμού 
στην ανεργία, την ανασφάλεια και την ανέχεια. Για μας τους 
αναπληρωτές, ωρομίσθιους και αδιόριστους εκπαιδευτικούς, 
δεν μας ετοιμάζουν διαφορετικό μέλλον.Ή θα ακολουθήσου¬ 
με το δρόμο της περιχαράκωσης, ο καθένας μόνος του, ή η 
κάθε ομάδα συναδέλφων θα προβάλλει τα «ιδιαίτερα χαρα¬ 
κτηριστικά» της ελπίζοντας - μάταια - στην ατομική «τακτο¬ 
ποίηση» ή όλοι μαζί ενωμένοι, μαζικά και μαχητικά όπως το 
’98 επί Αρσένη, θα διεκδικήσουμε τα αυτονόητα. Ως Σ.Ε.Α.Ε. 
καλούμε τους συναδέλφους να γραφτούν στο σωματείο και 
να συμμετέχουν στους αγώνες που διεξάγει. 

Άγγελος Χονδρομάρας 
πρόεδρος Σ.Ε.Α.Ε. παραρτήματος Αθήνας 

ΕΥΡΩΠΗ: 

Κουτός φοιτητικός χειμώνας 


Σ ημάδια απότομης αφύπνισης και εκρη¬ 
κτικής ανάπτυξης μετά από χρόνια (ή 
και δεκαετίες) «χειμέριας νάρκης» δεί¬ 
χνει τα τελευταία 1-2 χρόνια το φοιτη¬ 
τικό κίνημα στην Ευρώπη: οι γάλλοι και 
έλληνες φοιτητές το 2006 και 2007, οι γερμανοί και αυ¬ 
στριακοί πέρυσι, ενώ φέτος ήρθε η σειρά των άγγλων, 
ιταλών και ιρλανδών. Οι κυβερνήσεις και των τριών 
χωρών έχουν προχωρήσει σε σειρά νόμων, πανομοιό¬ 
τυπων με τα σχέδια της ελληνικής κυβέρνησης για την 
τριτοβάθμια εκπαίδευση. «Μεταρρυθμίσεις» στο πλαί¬ 
σιο της σκληρής λιτότητας που έχουν χαράξει όλες οι 
ευρωπαϊκές κυβερνήσεις, προκειμένου να μετακυλή¬ 
σουν την κρίση στις πλάτες της εργατικής τάξης και 
της νεολαίας. Άλλωστε, Ιταλία και Ηνωμένο Βασίλειο 
είναι δύο πολύ χρεωμένες και σε άσχημη κατάσταση 
οικονομίες, ενώ η Ιρλανδία πρόσφατα μπήκε στην επι¬ 
τήρηση του ΔΝΤ. 

Στην Αγγλία, η κυβέρνηση συνασπισμού Συντη¬ 
ρητικών και Φιλελεύθερων πέρασε νόμο αυξάνο¬ 
ντας -σχεδόν τριπλασιάζοντας- τα δίδακτρα στα πα¬ 
νεπιστήμια (είχαν εισαχθεί τη δεκαετία του 1990 από 
την κυβέρνηση Εργατικών του Μπλερ). Παράλληλα, 
με το νέο προϋπολογισμό η χρηματοδότηση των πα¬ 
νεπιστημίων μειώθηκε κατά 40% και κόπηκαν αρκε¬ 
τά επιδόματα-υποτροφίες. Η ψήφιση του νομοσχεδί¬ 
ου είχε προγραμματιστεί για τις 9/12, οι φοιτητές όμως 
ξεκίνησαν κινητοποιήσεις ήδη από τον Νοέμβριο. Στις 
10/11, η διαδήλωση της υδΕ (Εθνική Φοιτητική Ένω¬ 
ση) και του συνδικάτου των καθηγητών ήταν η μεγα¬ 
λύτερη των τελευταίων χρόνων στην Αγγλία. Περίπου 
50.000 φοιτητές διαδήλωσαν στους δρόμους του Λον¬ 
δίνου, ενώ περνώντας από τα γραφεία των Συντηρητι¬ 
κών τα περικύκλωσαν και επιτέθηκαν σ’ αυτά, αιφνι- 
διάζοντας την αστυνομία, που δεν μπορούσε ν’ αντι¬ 
μετωπίσει τους οργισμένους διαδηλωτές. Ακολούθη¬ 
σαν καταλήψεις σε περίπου τριάντα από τα πιο σημα¬ 
ντικά πανεπιστήμια, πράγμα πρωτοφανές για την Αγ¬ 
γλία, που όμως επικεντρώθηκαν κυρίως στους πανεπι¬ 
στημιακούς χώρους, χρησιμοποιώντας τους ως κέντρα 
αγώνα, χωρίς να επιχειρείται να σταματήσει η κανονι¬ 
κή λειτουργία των ιδρυμάτων (οι καταλήψεις όπως τις 
γνωρίζουμε στην Ελλάδα δεν συνηθίζονται στις πε¬ 
ρισσότερες ευρωπαϊκές χώρες). Στις 30/11 ακολούθη¬ 
σε κι άλλη διαδήλωση. 

Η επόμενη μεγάλη διαδήλωση έγινε στις 4/12, ξε- 
περνώντας τους 100.000 διαδηλωτές. Αυτή τη φορά, η 
αστυνομία χρησιμοποίησε το λεγόμενο Εεΐΐίη§ (περι¬ 
κύκλωση όλης της διαδήλωσης με κιγκλιδώματα και 
μεγάλο αριθμό ΜΑΤ, η οποία κράτησε 6-7 ώρες) και 
την έφιππη αστυνομία, που είχε να χρησιμοποιηθεί 
από τη μεγάλη απεργία των ανθρακωρύχων το 1984. 

Οι σπουδαστές αντιλήφθηκαν από την αρχή την 
ανάγκη εξωστρεφούς παρουσίας του κινήματος: από 
τις επιθέσεις στα γραφεία των κομμάτων και σε δημό¬ 
σια κτήρια, μέχρι παρεμβάσεις σε χώρους εργασίας και 
στις κεντρικές αγορές για ενημέρωση των εργαζομέ¬ 
νων. 

Η επόμενη διαδήλωση έγινε στις 9/12, ημέρα ψή¬ 
φισης του νομοσχεδίου, και πραγματοποιήθηκαν επι¬ 
θέσεις στο Υπουργείο Οικονομικών. Τελικά το νομο¬ 
σχέδιο ψηφίστηκε, με οριακή όμως πλειοψηφία 21 ψή¬ 
φων, δηλαδή η κυβέρνηση έχασε 60 ψήφους βουλευ¬ 
τών της! Αυτό έδειξε στους φοιτητές ότι ήδη είχαν 
προκαλέσει αρκετούς τριγμούς στην κυβέρνηση και 
ότι μια συνέχιση και ποιοτική αναβάθμιση του κινήμα¬ 
τος θα μπορούσε να της καταφέρει ισχυρότερα χτυπή¬ 
ματα. Έτσι, μετά από Πανεθνικό Συντονιστικό Φοιτη¬ 
τών στις 10/12, αποφάσισαν συνέχιση των κινητοποιή¬ 
σεων με επόμενη διαδήλωση στις 26 Ιανουάριου. 

Στην Ιταλία, η κυβέρνηση Μπερλουσκόνι και η 
υπουργός Παιδείας Τζελμίνι είχαν διαμηνύσει από τις 
αρχές του ακαδημαϊκού έτους ότι η πολιτική περικο¬ 



πών δεν θα αφήσει ανέπαφη την παιδεία. Το νομοσχέ¬ 
διο που παρουσίασε η τελευταία προέβλεπε περικοπές 
9 δια ευρώ για τα πανεπιστήμια, κατάργηση θέσεων 
για ερευνητές έως και 130.000, ενώ άφηνε ανοιχτό και 
το ενδεχόμενο αύξησης των διδάκτρων. Ο Μπερλου¬ 
σκόνι ζήτησε αναβολή της ψήφισής του από τη Βου¬ 
λή από τις 26/11 που ήταν προγραμματισμένη για τις 
30/11. Αυτό οφείλεται σε μεγάλο βαθμό στις δυναμι¬ 
κές κινητοποιήσεις των φοιτητών ήδη από τις αρχές 
Νοέμβρη, που κορυφώθηκαν στις 25/12. 

Οι εικόνες του πύργου της Πίζας και του Κολοσσαί- 
ου υπό κατάληψη, δύο μνημείων σήμα κατατεθέν της 
Ιταλίας, έκαναν το γύρο του κόσμου και έδωσαν ώθη¬ 
ση στο φοιτητικό κίνημα. Το νομοσχέδιο ψηφίστηκε 
τελικά στις 30/11 (307 υπέρ, 252 κατά, 7 αποχή). Σύμ¬ 
φωνα με την ιταλική νομοθεσία, για να γίνει νόμος του 
κράτους θα έπρεπε να επικυρωθεί και από τη Γερουσία, 
πράγμα που ορίστηκε για τις 14/12, μαζί με την πρό¬ 
ταση μομφής εναντίον της κυβέρνησης Μπερλουσκό¬ 
νι. Η επικύρωση αυτή ήρθε και ο Μπερλουσκόνι πήρε 
ψήφο εμπιστοσύνης με διαφορά μόλις 3 ψήφων. Η εί¬ 
δηση εξαγρίωσε την ιταλική νεολαία, που εκείνη την 
ώρα διαδήλωνε στους δρόμους της Ρώμης και κατευ- 
θύνθηκε προς τη Γερουσία, όπου έδωσε σκληρές συ¬ 
γκρούσεις με την αστυνομία, προσπαθώντας να σπά¬ 
σει τον κλοιό της και να εισβάλλει στο κτίριο. 

Το ξέσπασμα των φοιτητικών κ νημάτων σε Αγ¬ 
γλία και Ιταλία έρχεται να παίξει έναν πολύ σημαντι¬ 
κό ρόλο στην εξέλιξη της ταξικής πάλης στην Ευρώπη, 
ίσως και παγκόσμια. Όχι μόνο γιατί γίνονται σε δύο 
ιμπεριαλιστικές χώρες, αλλάζοντας τον συσχετισμό 
δύναμης αστικής-εργατικής τάξης σ’ αυτές, όχι μόνο 
γιατί βασίστηκαν στον αυθορμητισμό της νεολαίας 
και χρησιμοποίησαν «ξεχασμένες» μορφές πάλης (κα¬ 
ταλήψεις, αποκλεισμοί δρόμων, δημοσίων κτιρίων, μέ¬ 
σων μεταφοράς και κυρίως σκληρές συγκρούσεις με 
την αστυνομία) αλλά και λόγω της χρονικής στιγμής 
που συμβαίνουν, με την οικονομική κρίση να φανερώ¬ 
νει τα αδιέξοδα του καπιταλισμού περισσότερο από 
ποτέ. Γιατί έρχονται να συνδεθούν με τους αγώνες σε 
Ελλάδα και Ιρλανδία από εργαζόμενους και φοιτητές 
ενάντια σε ΕΕ και ΔΝΤ, με τους αγώνες των γάλλων 
νεολαίων και εργατών ενάντια στην κυβέρνηση Σαρ- 
κοζί - και να συνθέσουν ένα πανευρωπαϊκό ψηφιδωτό 
αγώνων και αντιστάσεων με απρόβλεπτες διαστάσεις 
και δυναμική. Η έκβαση των φοιτητικών κινημάτων θα 
εξαρτηθεί από τους ίδιους τους ιταλούς και βρετανούς 
φοιτητές, από το κατά πόσο θα καταφέρουν με την αυ¬ 
τοοργάνωση και την αποφασιστικότητά τους να ξεπε- 
ράσουν προβλήματα όπως η έλλειψη εμπειρίας αγώ¬ 
νων και αγωνιστικών παραδόσεων και να προσπερά- 
σουν τυχόν μετριοπαθείς και συμβιβαστικές λογικές 
από κομμάτια της επίσημης αριστεράς και της συνδι¬ 
καλιστικής γραφειοκρατίας. 



στον κόσμο... 


ΤΥΝΗΣΙΑ 

Άνευ προηγουμένου κοινωνική έκρηξη, που με¬ 
τρά και έναν νεκρό από την καταστολή, αγκάλια¬ 
σε την Τυνησία, το Δεκέμβριο. Διαδηλώσεις χιλιά¬ 
δων νέων, κυρίως ανέργων, που συγκρούονταν με 
την αστυνομία, πυρπολούσαν αστυνομικά τμήμα¬ 
τα και κυβερνητικά κτίρια, δεν σταμάτησαν για πε¬ 
ρίπου μιάμιση εβδομάδα στις επτά τουλάχιστον με¬ 
γάλες πόλεις. Στις 17/12, η απόπειρα αυτοκτονίας 
ενός 26χρονου άνεργου, που η αστυνομία κατάσχε¬ 
σε την πραμάτεια που πουλούσε σαν έσχατη λύση 
για να επιβιώσει, πυροδότησε αυθόρμητες μαζικές 
διαδηλώσεις νέων ανέργων. Στις 22/12, αφού ένας 
άλλος νέος άνεργος αυτοκτόνησε, οι διαδηλώσεις 
συνεχίστηκαν, με κάλεσμα πλέον και συνδικάτων. 
Στις 25/12, στο δρόμο βγήκαν και οι σπουδαστές 
της δευτεροβάθμιας εκπαίδευσης και οι δικηγόροι, 
ενώ οι συγκρούσεις κορυφώθηκαν μετά τη δολοφο¬ 
νία ενός διαδηλωτή, όταν η αστυνομία άνοιξε πυρ 
εναντίον των διαδηλωτών στο Σίντι Μπουζίντ. Η 
ανεργία έφτασε επίσημα στο 14%, λόγω ιδιωτικο¬ 
ποίησης των κρατικών επιχειρήσεων και η οικονο¬ 
μική κατάσταση στη χώρα έχει επιδεινωθεί δραματι¬ 
κά ως αποτέλεσμα της μείωσης του εμπορίου με την 
Ευρώπη. Ο εδώ και 23 χρόνια πρόεδρος της Τυνη¬ 
σίας Μπεν Αλί δήλωσε ωστόσο αποφασισμένος να 
εφαρμόσει τον καινούριο νόμο για τις τιμές των βα¬ 
σικών προϊόντων, που δε θα επιδοτούνται πια. 

ΜΠΑΝΓΚΛΑΝΤΕΣ 

Εκρηκτικό κίνημα καταλήψεων στις υφασματο- 
βιομηχανίες ξέσπασε στα αστικά κέντρα του Μπαν- 
γκλαντές από τις 12 Δεκέμβρη, ως αντίδραση στο 
σιωπηλό πάγωμα της αναπροσαρμογής που προ¬ 
βλέπει αύξηση μισθών στα 43 δολάρια και που έχει 
επικυρωθεί από το Νοέμβριο μετά από μαζικό απερ- 
γιακό κύμα αλλά παραμένει ανεφάρμοστη. Στις 
12/12, στη «συμπρωτεύουσα» Τσιταγκόνγκ, τρεις 
απεργοί έπεσαν νεκροί και πάνω από 100 τραυμα¬ 
τίστηκαν από τα πυρά της αστυνομίας εναντίον της 
διαδήλωσης 20.000 εργατών, που όπως και 4.000 
συνάδελφοί τους στη Ντάκα, 5.000 στο Ρουπγκάντζ 
και άλλες πόλεις μπήκαν στα εργοστάσια απαλλο- 
τριώνοντας αγαθά, επιτέθηκαν σε αστυνομικά τμή¬ 
ματα, πυρπόλησαν αυτοκίνητα και απέκλεισαν κε¬ 
ντρικούς δρόμους. Συνελήφθησαν συνολικά 50 
απεργοί. Στη βιομηχανική ζώνη του Τσιταγκόνγκ 
δε λειτούργησε κανένα από τα εργοστάσια των 70 
ξένων εταιρειών, που απασχολούν περίπου 150.000 
εργαζόμενους. Συνολικά στο Μπανγκλαντές υπάρ¬ 
χουν 4.500 υφασματοβιομηχανίες: οι περισσότερες 
ράβουν ρούχα για γνωστές πολυεθνικές, ενώ οι εξα¬ 
γωγές τους φτάνουν το 80% του συνόλου της χώ¬ 
ρας και απασχολούν 3 εκατομμύρια εργάτες, το 85% 
των οποίων είναι γυναίκες. 

ΛΕΥΚΟΡΩΣΙΑ 

Οι προεδρικές εκλογές στη Λευκορωσία, που για 
17η συνεχόμενη χρονιά κέρδισε με το «επίσημο» 
72% ο Λουκασένκο, επικεφαλής ενός αυταρχικού 
καθεστώτος, σημαδεύτηκαν από την οργή των ερ¬ 
γατικών μαζών. Στις 19/12, μέρα διεξαγωγής των 
εκλογών, κόμματα της αντιπολίτευσης κάλεσαν 
μια τυπική διαμαρτυρία, ζητώντας να ξαναγίνουν οι 
εκλογές χωρίς να συμμετέχει ο Λουκασένκο. Αντα- 
ποκρίθηκαν πάνω από 10.000 εργαζόμενοι, συντα¬ 
ξιούχοι και νέοι, που προσπάθησαν να εισβάλλουν 
στη Βουλή (Οίκο των Σοβιέτ), όπου στεγάζεται 
και η κεντρική εφορευτική επιτροπή. Οι ηγέτες της 
αντιπολίτευσης αμέσως έφυγαν, μιλώντας για με¬ 
θυσμένους προβοκάτορες, ενώ τα ΟΜΟΝ (ΜΑΤ), 
οι ειδικές δυνάμεις της αστυνομίας και ο «στρατός 
εσωτερικού» άρχισαν να ξυλοφορτώνουν διαδηλω¬ 
τές και δημοσιογράφους, διαλύοντας την πορεία. Οι 
συλλήψεις έφτασαν στις 700 (!), ανάμεσά τους όλοι 
οι 9 εναλλακτικοί υποψήφιοι για τη θέση του προέ¬ 
δρου. Αρκετοί κρατούνται ακόμα. 

Από το Κιότο στο Κανκούν: Κάθε πέρυσι και καλύτερα 


Σ το κλείσιμο της παγκόσμιας 
διάσκεψης για το κλίμα στις 
11/12 στο Κανκούν, δημο¬ 
σιογράφοι και συμμετέχο- 
ντες μιλούσαν για «μεγά¬ 
λη επιτυχία», για «μικρά αλλά ουσιαστικά 
βήματα μπροστά». Ήταν «ένα πρώτο, εν¬ 
θαρρυντικό βήμα» κατά την εκτίμηση της 
Οτεεηρεατε. Το μόνο κράτος που τόλμησε 
να πει την αλήθεια ήταν η Βολιβία και γι’ 
αυτό φιμώθηκε. 

Το περιεχόμενο της Συνθήκης 

Πολύς λόγος γίνεται για το πόσο «ανοι¬ 
χτή» και «πολύπλευρη» ήταν αυτή η διά¬ 
σκεψη. Στην πραγματικότητα, η «συμφω¬ 
νία» προέκυψε από διαπραγματεύσεις μι¬ 
κρών ομάδων και άτυπες συνεδριάσεις, δι¬ 
ευκολύνοντας τους ισχυρούς να εξαγορά¬ 
σουν τις αδύναμες χώρες για ν’ αλλάξουν 
τις θέσεις τους και να τις διασπάσουν. Χα¬ 
ρακτηριστικό παράδειγμα: πριν λίγους μή¬ 
νες, οι Μαλβίδες ηγούνταν της εκστρατεί¬ 
ας για μείωση των ρύπων, που είχε αποφα- 
σισθεί στη διάσκεψη της Κοπεγχάγης. Οι 
ηγέτες της όμως άλλαξαν ρότα μετά το πα¬ 
κέτο βοήθειας 50 εκ. δολαρίων που τους 
προσέφεραν οι ΗΠΑ, κάτι που «βοηθά» 
και άλλες χώρες να «συνειδητοποιήσουν» 
τα οφέλη που θα έχουν αν «συμμορφω¬ 
θούν» με την κλιματική ατζέντα των ΗΠΑ. 

Η Συνθήκη του Κανκούν δεν απαντά 
στην άμεση ανάγκη για μείωση των εκπο¬ 
μπών των αερίων που προκαλούν το φαι¬ 
νόμενο του θερμοκηπίου, κάτι που θα μπο¬ 
ρούσε να μειώσει τα ακραία καιρικά φαινό¬ 
μενα, που έχουν ήδη προκαλέσει χιλιάδες 
θανάτους και πολλά δισ. ζημιές. 

Αν και υπάρχει αναφορά για μια δεύ¬ 
τερη περίοδο δεσμεύσεων υπό τις προϋ¬ 
ποθέσεις του Πρωτοκόλλου του Κιότο, 


δεν υπάρχει καμία αναφορά σε προθεσμί¬ 
ες, ούτε οι μηχανισμοί που θα εξασφαλί¬ 
σουν ότι οι δεσμεύσεις θα υλοποιηθούν. Η 
απόφαση αναφέρεται σε «εθελοντική» μεί¬ 
ωση της εκπομπής αερίων του θερμοκη¬ 
πίου, δηλαδή αφήνεται στην καλή θέληση 
του κάθε κράτους. Όμως οι χώρες που είναι 
οι κύριες υπεύθυνες, δεν ενδιαφέρονται να 
δώσουν λύσεις. 

Η συνθήκη της Κοπεγχάγης είχε ει- 
σπράξει τη διεθνή κατακραυγή γιατί επι¬ 
τρέποντας συνολική αύξηση της θερμο¬ 
κρασίας του πλανήτη κατά 2 βαθμούς Κελ- 
σίου, δεν εγγυούταν την επιβίωση ολόκλη¬ 
ρων περιοχών του πλανήτη. Στο Κανκούν 
όχι μόνο δεν βελτιώθηκε τίποτα, αλλά κα- 
ταργήθηκαν ακόμα και οι «αυστηρές δε¬ 
σμεύσεις» και αντικαταστάθηκαν από 
«εθελοντικές προσφορές», κάτι που μπορεί 
να οδηγήσει σε αύξηση της θερμοκρασίας 
μέχρι και κατά 5 βαθμούς Κελσίου. Αυτό 
σημάνει ότι ολόκληρες περιοχές του πλα¬ 
νήτη θα εξαφανιστούν, απειλώντας ακόμα 
και την επιβίωση της ανθρωπότητας, ίσως 
και πριν το τέλος του 21 ου αιώνα. 

Επίσης, στο Κανκούν εγκρίθηκε η δη¬ 
μιουργία ενός παγκόσμιου ταμείου, χωρίς 
όμως καμία εγγύηση για τους πόρους του 
(πόσοι θα είναι, από που θα προέλθουν, 
που θα διοχετευτούν). Οι ΗΠΑ προτείνουν 
για διαχειριστή του ταμείου την... Παγκό¬ 
σμια Τράπεζα: τον ίδιο οργανισμό που έχει 
χρηματοδοτήσει εκμεταλλευτικά και ρυ¬ 
πογόνα προγράμματα, που τα δάνειά του 
έχουν οδηγήσει πολλά κράτη σε ακόμα με¬ 
γαλύτερο χρέος, τον πρωτεργάτη του πα¬ 
γκόσμιου νεοφιλελευθερισμού! 

Αποφασίστηκε επίσης ότι τα δάση με- 
τατρέπονται σε εμπόρευμα και ανάγονται 
σε «δεξαμενές άνθρακα». Η συνθήκη ανα¬ 


φέρει τη χρηματοδότηση των κρατών που 
θα «διαχειρίζονται με σεβασμό το δάσος», 
αλλά δεν αναγνωρίζει τα εδαφικά δικαι¬ 
ώματα των τοπικών κοινοτήτων, ανοίγο- 
ντας τον δρόμο για την ακόμα πιο αδίστα¬ 
κτη εκμετάλλευση των δασών από εταιρίες 
και ιδιαίτερα τις πολυεθνικές. Τέλος, όσον 
αφορά την τεχνογνωσία και την τεχνολο¬ 
γία, αυτές έμειναν έξω από τη Συμφωνία 
του Κανκούν, παρόλο που η κατάργηση 
των δικαιωμάτων πνευματικής ιδιοκτησίας 
θα μπορούσε να επιτρέψει την ανάπτυξη 
μιας βιώσιμης, εναλλακτικής τεχνολογίας. 

Από τις λεγάμενες «μη κυβερνητικές 
οργανώσεις», η Οτεεηρεαοε, που είχε χα¬ 
ρακτηρίσει την περσινή Σύνοδο της Κο¬ 
πεγχάγης «σκηνή του εγκλήματος», φέτος, 
για την ακόμα χειρότερη Σύνοδο του Καν¬ 
κούν δήλωσε ότι «το αποτέλεσμα σίγου¬ 
ρα δεν είναι λόγος για να πανηγυρίζει κα¬ 
νείς, ωστόσο ξεπέρασε τις προσδοκίες». Η 
Οχίαηι δήλωσε πως «οι διαπραγματευτές 
νεκρανάστησαν τις συζητήσεις και τις έβα¬ 
λαν σε δρόμο ανάρρωσης». Δεν είναι περί¬ 
εργη αυτή η στάση, εφόσον πρόκειται για 
οργανώσεις που δεν έρχονται σε σύγκρου¬ 
ση με το καπιταλιστικό σύστημα (μάλλον 
το υποστηρίζουν έμμεσα αλλά συνειδητά). 

Η δήλωση της Βολιβίας 

Από την άλλη, αξίζει να παραθέσουμε 
αρκετά σημεία από τη δήλωση της Βολι¬ 
βίας. «Η συνθήκη του Κανκούν είναι ρηχή 
και ψεύτικη. Το κόστος της θα μετρηθεί σε 
ανθρώπινες ζωές... Υπάρχει μόνο ένας τρό¬ 
πος να μετρηθεί η επιτυχία μιας κλιματικής 
συμφωνίας και αυτός αφορά στο αν θα μει¬ 
ώσει δραστικά τις εκπομπές ώστε να απο¬ 
τραπεί η αχαλίνωτη κλιματική αλλαγή... 
Πρόσφατες επιστημονικές αναφορές δεί¬ 
χνουν ότι κάθε χρόνο πεθαίνουν 300.000 


άνθρωποι από καταστροφές που σχετίζο¬ 
νται με την κλιματική αλλαγή. Το κείμενο 
τονίζει την απειλή οι θάνατοι να αυξηθούν 
σε 1 εκατομμύριο τον χρόνο... Η υποτι¬ 
θέμενη νίκη του πλουραλισμού είναι στην 
πραγματικότητα νίκη των πλούσιων κρα¬ 
τών, που “έγλυφαν” και “χρύσωναν” άλλα 
κράτη, ώστε να δεχτούν μια συμφωνία με 
τους δικούς τους όρους... Οι συμβιβασμοί 
ήταν πάντα προς όφελος των ενόχων της 
κλιματικής αλλαγής και εις βάρος των θυ¬ 
μάτων της... Μια συνθήκη όπου κέρδος 
έχουν μόνο οι ισχυροί, δεν είναι διαπραγ¬ 
μάτευση, είναι επιβολή... Ήμασταν έτοιμοι 
να συμβιβαστούμε σε πολλά πράγματα, 
αλλά όχι στις ζωές των λαών μας. Δυστυ¬ 
χώς αυτό είναι που τα πλουσιότερα κράτη 
περιμένουν να κάνουμε... Ερχόμαστε όμως 
εδώ αντιπροσωπεύοντας λαούς και κοινω¬ 
νικά κινήματα που θέλουν πραγματική και 
αποτελεσματική δράση για την προστασία 
του μέλλοντος της ανθρωπότητας και της 
Μητέρας Γης. Η στήριξή τους είναι οδηγός 
μας». 

Η Βολιβία είναι η μοναδική χώρα που 
δεν υπέγραψε τη Συνθήκη του Κανκούν. 
191 χώρες υπέγραψαν μια κατάπτυστη 
συνθήκη, χωρίς καμία δέσμευση και προ¬ 
θεσμία για την αποτροπή της κλιματικής 
αλλαγής. Η κατάσταση βρίσκεται στην 
κόψη του ξυραφιού. Οι καπιταλιστικές κυ¬ 
βερνήσεις ενδιαφέρονται μόνο για το κέρ¬ 
δος και δεν δίνουν δεκάρα τσακιστή για το 
μέλλον, ακόμα και το άμεσο. Πρέπει λοι¬ 
πόν να στηριχτούμε στις δικές μας δυνά¬ 
μεις, οι εργαζόμενοι, οι λαοί και τα κοινω¬ 
νικά κινήματα, για να δώσουμε λύση για 
τη σωτηρία του πλανήτη και της ίδιας της 
ανθρωπότητας. 

Γεωργία Β. 


νπΚίΐ63Κδ: Απειλείται η μυστική διπλωματίη των ΗΠΑ 


Σάλος ξέσπασε στην παγκόσμια κοι¬ 
νή γνώμη μετά τη σύλληψη του Τζούλιαν 
Ασάντζ, ιδρυτή της ιστοσελίδας λΥίΕίΙεαΕδ, 
από τις βρετανικές αρχές. Εναντίον του 
εκκρεμεί ένταλμα έκδοσης στη Σουηδία 
(όπου φέρεται να πραγματοποίησε βια¬ 
σμούς και σεξουαλικές επιθέσεις) και από 
εκεί στις ΗΠΑ, στις οποίες ο Ασάντζ εί¬ 
ναι καταζητούμενος, όπως ο Μπιν Λάντεν. 
Ο Ασάντζ βρέθηκε σε φυλακή του Λονδί¬ 
νου σε καθεστώς απομόνωσης, ενώ τώρα 
βρίσκεται σε κατ’ οίκον περιορισμό, ανα¬ 
γκασμένος να φορά ειδικό ηλεκτρονικό 
βραχιόλι παρακολούθησης. Οι κατηγορί¬ 
ες εναντίον του είχαν γίνει τον περασμένο 
Αύγουστο και η υπόθεση αναθερμάνθηκε 
τον Σεπτέμβριο. Αρνήθηκε τις κατηγορίες 
και δήλωσε πως τις θεωρεί στημένες από 
τις ΗΠΑ και το Πεντάγωνο, με στόχο να 
πληγεί η ιστοσελίδα του, η οποία μεταξύ 
άλλων είχε δημοσιεύσει απόρρητο στρα¬ 
τιωτικό υλικό για τη δράση των ΗΠΑ στο 
Αφγανιστάν και το Ιράκ. Μεταξύ των υπο- 
στηρικτών του βρίσκονται ο πρωθυπουρ¬ 
γός της Ρωσίας Πούτιν και ο πρόεδρος της 
Βραζιλίας Λούλα, η Διεθνής Ομοσπονδία 
Δημοσιογράφων, καθώς και μεγάλο κομ¬ 
μάτι των χρηστών του διαδικτύου. Υπέρ 
του έχουν ήδη πραγματοποιηθεί διαδηλώ¬ 
σεις σε διάφορες χώρες, ενώ έχουν συλλε- 
χθεί μέσω διαδικτύου εκατοντάδες χιλιά¬ 
δες υπογραφές. Η εκδίκαση της αίτησης 
έκδοσής του στη Σουηδία γίνεται στις 11 
Ιανουάριου. 


Η ιστοσελίδα είχε δημοσιεύσει το κα¬ 
λοκαίρι συνολικά 70.000 έγγραφα που 
αφορούσαν τον πόλεμο στο Αφγανιστάν 
και 400.000 που αφορούσαν τον πόλεμο 
στο Ιράκ. Το ινίΐάΐεαίτδ προμήθευε με έγ¬ 
γραφα γνωστές εφημερίδες και περιοδι¬ 
κά όπως την Γκάρντιαν στην Βρετανία, το 
Σπίγκελ στη Γερμανία, τους Νιου Γιορκ Τά- 
ιμς στις ΗΠΑ, την Ελ Παΐς στην Ισπανία 
κα. Οι αμερικάνικες αρχές επικοινώνησαν 
με τις εν λόγω εφημερίδες, απειλώντας ότι 
η δημοσίευση τέτοιων εγγράφων αποτελεί 
παραβίαση της αμερικάνικης νομοθεσίας. 

Εκπρόσωπος του υπ. Εξωτερικών των 
ΗΠΑ έχει δηλώσει πως γνωρίζει ότι η ιστο¬ 
σελίδα διαθέτει ποικίλα τηλεγραφήματα 
του Στέιτ Ντιπάρτμεντ και πως φοβάται 
τη δημοσιοποίησή τους. Στα διπλωματι¬ 
κά αυτά έγγραφα περιλαμβάνονται επικοι¬ 
νωνίες από προξενεία, πρεσβείες και άλλες 
εγκαταστάσεις των ΗΠΑ προς κυβερνη¬ 
τικούς αξιωματούχους και πολίτες άλλων 
χωρών. Οι ΗΠΑ δήλωσαν ότι θεωρούν ότι 
η περαιτέρω δημοσιοποίηση εγγράφων θα 
πλήξει την εικόνα της χώρας και κυρίως τις 
διμερείς σχέσεις με χώρες όπως η Τουρκία, 
η Ρωσία, το Ιράν και το Ισραήλ, ενώ απεί¬ 
λησαν ότι η δημοσιοποίηση θα θέσει σε 
κίνδυνο τις ζωές πολιτών. Στα τέλη Νοεμ¬ 
βρίου παρενέβη και ο ίδιος ο αρχηγός του 
επιτελείου των αμερικάνικων ενόπλων δυ¬ 
νάμεων, ναύαρχος Μάλεν, ο οποίος επίσης 
ζήτησε από την ιστοσελίδα να σταματήσει 
να διαρρέει τα έγγραφα. 


Από την πλευρά του, ο Ασάντζ φαίνε¬ 
ται ότι επιχείρησε να παίξει το «χαρτί» της 
απειλής της δημοσιοποίησης νέων εγγρά¬ 
φων που αφορούν, σύμφωνα με τα λεγό- 
μενά του, «όλες τις χώρες» προκειμένου να 
διαπραγματευτεί με τις ΗΠΑ και τους δι¬ 
ώκτες του. Τελικά, στις 28 Νοεμβρίου, το 
\νϊΉϊ1ε&1<8 ξεκίνησε τη σταδιακή δημοσιο¬ 
ποίηση περίπου 250.000 εγγράφων, το 40% 
των οποίων θεωρούνται απόρρητα, τα 
οποία περιλαμβάνουν την αλληλογραφία 
πρεσβειών των ΗΠΑ με χώρες όλου του 
κόσμου. Παρά τις συστάσεις των ΗΠΑ, οι 
εφημερίδες δημοσίευσαν μέρος των εγγρά¬ 
φων, ιδίως αυτά που περιείχαν χαρακτηρι¬ 
σμούς αξιωματούχων των ΗΠΑ προς πολι¬ 
τικούς και αρχηγούς κυβερνήσεων άλλων 
χωρών. Αμέσως μετά, η Ιντερπόλ εξέδω¬ 
σε διεθνές ένταλμα σύλληψης του Ασάντζ, 
που βρισκόταν στην Βρετανία. 

Στις 2/12 ένας εκπρόσωπος της ιστοσε¬ 
λίδας, ο Κριστίν Χράφνσον, υπεραμύνθηκε 
της δημοσιοποίησης των εγγράφων, τονί¬ 
ζοντας πως αφενός δεν παραβιάζεται κα¬ 
μία νομοθεσία και αφετέρου οι λαοί οφεί¬ 
λουν να γνωρίζουν τον τρόπο με τον οποίο 
δρουν οι διπλωμάτες τους. Τις ίδιες θέσεις 
επανέλαβε και η Διεθνής Ομοσπονδία Δη¬ 
μοσιογράφων. Αμέσως μετά, η ιστοσελίδα 
«έπεσε», καθώς η (αμερικάνικη) διαδικτυ- 
ακή εταιρία με την οποία συνεργαζόταν 
έπαψε απότομα να της προσφέρει χώρο. 
Στη συνέχεια βρήκε προσωρινό καταφύγιο 
σε γαλλική εταιρία και έπειτα σ’ ένα ελβε¬ 


τικό πανεπιστήμιο. Οι «διαρροές» εγγρά¬ 
φων συνεχίζονται μέχρι σήμερα. 

Ανεξάρτητα από το αν ευσταθούν ή όχι 
οι κατηγορίες για βιασμούς και σεξουαλι¬ 
κές επιθέσεις, ανεξάρτητα και από τις προ¬ 
σωπικές φιλοδοξίες του ιδρυτή της ιστο¬ 
σελίδας, είναι φανερό πως η υπόθεση άγ¬ 
γιξε μια πολύ ευαίσθητη χορδή του αμε¬ 
ρικάνικου ιμπεριαλισμού. Οι ΗΠΑ ψεύ¬ 
δονται και υποκρίνονται, όταν λένε ότι 
ο Ασάντζ «θέτει σε κίνδυνο» ανθρώπινες 
ζωές. Είναι οι ίδιες οι ΗΠΑ που έχουν αι¬ 
ματοκυλίσει ολόκληρες περιοχές του πλα¬ 
νήτη, ειδικά στη Μ. Ανατολή. Είναι οι ίδιες 
που βασανίζουν κρατούμενους (ακόμη και 
αμερικανούς στρατιώτες που θεωρούνται 
«ύποπτοι»), καταργούν κάθε δημοκρατικό 
δικαίωμα στο εσωτερικό και το εξωτερικό. 
Είναι οι ίδιες, τόσο επί προεδρίας Μπους 
όσο και επί Ομπάμα, που έχουν επιβάλει 
ένα τρομοκρατικό καθεστώς λογοκρισίας 
και αδιαφάνειας στην πολιτική ζωή. Ελέγ¬ 
χοντας ειδησεογραφικά πρακτορεία, κα¬ 
νάλια και εφημερίδες, προβάλλουν επί¬ 
μονα στην κοινή γνώμη το ψευδεπίγρα¬ 
φο μοντέλο μιας κατ’ επίφαση δημοκρατί¬ 
ας, στην οποία κουμάντο κάνουν οι ανώ¬ 
τεροι αξιωματικοί, οι τράπεζες, οι χρημα¬ 
τοπιστωτικοί όμιλοι και οι στρατιωτικοί, 
που δεν δίνουν λογαριασμό σε κανέναν, με 
στόχο -πέρα από την προσωπική εξουσία 
και πλουτισμό- τη διαιώνιση του χρεοκο¬ 
πημένου καπιταλιστικού συστήματος στις 
ΗΠΑ και στον υπόλοιπο κόσμο. 

14 Εργατική Πάλη 


ΔΙΕΘΝΗ 


Ιανουάριος 2011 


ΕΥΡΩΖΩΝΗ 


Προς κορύφωση της 


Οι πρόσφατες δηλώσεις τον υπουργού οικονομικών της Σλοβακίας ότι «θα 
ήταν καλύτερα αν Ελλάδα και Πορτογαλία δεν μοιράζονταν το ευρώ», επειδή 
οι οικονομίες τους καθώς και άλλων νοτιοευρωπαϊκών μελών της Ευρωζώνης 
«δεν είναι αρκετά προετοιμασμένες», αποτυπώνουν τη νέα φάση της κρίσης της 
Ευρωζώνης. Το 2011 θα είναι χρονιά μεγάλων εξελίξεων, όπου δεν αποκλείεται να 

παιχτεί ακόμα και η διάλυσή της. 



Η κρίση του χρέους, 
που παρασύρει σαν 
ντόμινο τη μια χώρα 
μετά την άλλη, είναι 
η πιο έκδηλη πλευρά. 
Η υποτιθέμενη «διάσωση» της Ελλά¬ 
δας είναι πλέον μόνο θέμα χρόνου να 
γίνει και επίσημα χρεοκοπία. Την ώρα 
που γράφονται αυτές οι γραμμές -ελά¬ 
χιστα μετά από τη «διάσωση» και της 
Ιρλανδίας- η Πορτογαλία είναι επίσης 
στα πρόθυρα του Ευρωπαϊκού Μηχα¬ 
νισμού Στήριξης (ΕΜΣ). Ακολουθεί η 
Ισπανία (που είναι ιδιαίτερα σημαντική, 
μιας και η οικονομία της είναι διπλάσια 
σε μέγεθος από της Ελλάδας, Ιρλανδί¬ 
ας και Πορτογαλίας μαζί), αλλά και η 
Ιταλία και το Βέλγιο, που προστέθηκαν 
στις «προβληματικές» χώρες. 

Οι δανειακές ανάγκες της Ευρωζώ¬ 
νης, όχι μόνο της «περιφέρειας» ή του 
Νότου αλλά και της Γαλλίας, της Ολ¬ 
λανδίας, της ίδιας της Γερμανίας κα., 
είναι τεράστιες, σπρώχνοντας διαρ¬ 
κώς το κόστος δανεισμού (τα λεγόμε- 
να κρΓεαάκ) προς τα πάνω. Όταν αυτό 
ξεπεράσει κάποια όρια (όπως έγινε σε 
Ελλάδα-Ιρλανδία και τώρα στην Πορ¬ 
τογαλία), γίνεται φανερό ότι αυτά τα 
δάνεια δεν μπορούν να εξυπηρετηθούν 
- οπότε αντί να κηρυχτεί ανοιχτή χρεο¬ 
κοπία, η εκάστοτε χώρα «πιέζεται» να 
καταφύγει στο «σωσίβιο» του ΕΜΣ. 

Όμως ο ΕΜΣ, που συγκροτήθηκε με 
αφορμή την ελληνική «διάσωση», δια¬ 
θέτει κεφάλαια 750 δισ. ευρώ, την ίδια 
στιγμή πχ. που μόνο το 2011 οι χώρες 
της Ευρωζώνης πρέπει να αναχρημα¬ 
τοδοτήσουν χρέη ύψους 2 τρισ. δολα¬ 
ρίων (800 δισ. ευρώ απ’ αυτά στις αρχές 
του έτους). Αυτό οδηγεί μαθηματικά σε 
«αναδιαρθρώσεις χρέους» πχ. επιμή¬ 
κυνση χρόνου αποπληρωμής ή μείωση 
των συνολικών οφειλών μιας χώρας (το 
λεγόμενο «κούρεμα»), μετά από συμ¬ 
φωνία με τους πιστωτές. Ταυτόχρονα, 
είναι κίνητρο για τους κερδοσκόπους: 
βλέποντας το αναπόφευκτο των «ανα¬ 
διαρθρώσεων», ανεβάζουν στα ύψη τα 
χριτίΐιΤ και πιέζουν για υπαγωγή στον 
ΕΜΣ, ώστε να βγάλουν βραχυπρόθε¬ 
σμα τεράστια κέρδη ή να διασφαλί¬ 
σουν (μέσω κρατικού χρήματος ή των 
βάρβαρων «μνημονίων») το μεγαλύτε¬ 
ρο δυνατό μέρος από τις τοκογλυφικές 
αποδόσεις όπου προσέβλεπαν. 

Βέβαια, οι αναφορές κυβερνήσεων 
και ΜΜΕ στους «κερδοσκόπους» είναι 
περισσότερο προπαγανδιστικές. Κα- 
ταρχάς, οι «κερδοσκόποι» δεν είναι άλ¬ 
λοι από ισχυρούς χρηματοπιστωτικούς 
ομίλους, που απλά «κάνουν τη δου¬ 
λειά» τους, βγάζουν κέρδος χωρίς κα¬ 


νένα φραγμό, όπως απαιτούν οι αχα¬ 
λίνωτοι νεοφιλελεύθεροι και οι «νόμοι 
της αγοράς». Επιπλέον, αποκρύπτεται 
ότι μεγάλο μέρος του χρέους δεν είναι 
δημόσιο αλλά ιδιωτικό (νοικοκυριά, 
επιχειρήσεις) 1 . Και βέβαια ότι η έκρηξη 
του χρέους δεν εκφράζει παρά την κρί¬ 
ση και συρρίκνωση της παραγωγικής 
βάσης, την υπερσυσσώρευση κερδο¬ 
σκοπικών και πλασματικών κεφαλαίων 
(σε μεγέθη που καμία κρατική παρέμ¬ 
βαση δεν έχει αποθέματα να αντιμετω¬ 
πίσει) - με λίγα λόγια, τον παρασιτισμό 
και το σάπισμα του ευρωπαϊκού και πα¬ 
γκόσμιου καπιταλισμού. 

=> Είναι λύση το ευρωομόλογο; 

Πολύ συζήτηση γίνεται για την στά¬ 
ση των ηγετικών κύκλων της ΕΕ και ιδι¬ 
αίτερα της Γερμανίας. Η Μέρκελ και ο 
Σαρκοζί παρουσιάζονται «λίγοι» πολι¬ 
τικά, έχοντας επιτρέψει με την κωλυ¬ 
σιεργία τους στους κερδοσκόπους να 
αλωνίζουν... Αν και αυτό είναι εν μέρει 
αλήθεια, καθώς η κρίση έχει δημιουρ¬ 
γήσει και μια βαθιά πολιτική κρίση στα 
επιτελεία της ευρωπαϊκής μπουρζου¬ 
αζίας, η πραγματικότητα είναι αρκετά 
πιο σύνθετη. 

Η Γερμανία είναι βέβαια ηγεμονική 
δύναμη στην ΕΕ και η οικονομία της εμ¬ 
φανίζεται ανθεκτική στην κρίση - είναι 
όμως ταυτόχρονα και ευάλωτη εξαιτίας 
της έκθεσης των τραπεζών της στην Ευ¬ 
ρωζώνη. Ένα χαρακτηριστικό στοιχείο: 
ανάμεσα στις ευρωπαϊκές τράπεζες, οι 
γερμανικές κατέχουν τα περισσότερα 
«κακά δάνεια» (δηλ. με μεγάλη πιθανό¬ 
τητα να μην εξυπηρετηθούν). Αυτά μά¬ 
λιστα αυξήθηκαν κατά 50% μέσα σ’ ένα 
χρόνο, φτάνοντας τα 213 δισ. ευρώ. Αρ¬ 
κεί να συγκρίνουμε αυτό το ποσό με το 
σύνολο των «διασώσεων» Ελλάδας και 
Ιρλανδίας (110 + 85 = 195 δισ. ευρώ), 
για να γίνουν κατανοητές οι διαστάσεις 
του προβλήματος. 

Είναι επίσης αλήθεια ότι η Γερμανία, 
αντίθετα με πολλές άλλες ιμπεριαλιστι¬ 
κές χώρες, έχει διατηρήσει μεγάλη βιο¬ 
μηχανική βάση, πράγμα που της επιτρέ¬ 
πει να δημιουργεί σοβαρές εναλλακτι¬ 
κές διεξόδους, κυρίως προς την Ασία 2 . 
Ωστόσο, θα ήταν αυτή την στιγμή αδύ¬ 
νατο να εγκαταλείψει το ευρώ στην 
τύχη του - κυρίως για δύο λόγους: 

- Πρώτο, μια κατάρρευση της Ευρω¬ 
ζώνης θα τίναζε στον αέρα πολλές γερ¬ 
μανικές τράπεζες και θα χτύπαγε βαριά 
την «ατμομηχανή» της γερμανικής οι¬ 
κονομίας, τις εξαγωγές (το 43,5% κα- 
τευθύνεται στην Ευρωζώνη και το 63% 
στην ΕΕ). 


- Δεύτερο, μαίνεται ένας παγκόσμι¬ 
ος νομισματικός πόλεμος, με τις ΗΠΑ 
να έχουν ξεκινήσει και να επιταχύνουν 
το τύπωμα χρήματος 3 , για να χρηματο¬ 
δοτήσουν τα αστρονομικά ελλείμματα/ 
χρέη τους και επιδιώκοντας την υποτί¬ 
μηση του δολαρίου. Αυτό σημαίνει ότι 
οι πιστωτές τους πληρώνονται με «πρά¬ 
σινα χαρτιά» όλο και μικρότερου πραγ¬ 
ματικού αντικρύσματος, ενώ ενισχύο- 
νται οι εξαγωγές σε βάρος των ανταγω¬ 
νιστών τους (ουσιαστικά τους εξάγουν 
την κρίση). Η Κίνα και άλλες «αναδυό- 
μενες δυνάμεις» κάνουν σοβαρές προ¬ 
σπάθειες ν’ απεγκλωβιστούν απ’ αυτό 
το θανάσιμο εναγκαλισμό του δολα¬ 
ρίου, που παραμένει το μοναδικό «πα¬ 
γκόσμιο νόμισμα» παρά την οικονομι¬ 
κή διολίσθηση των ΗΠΑ. 

Οι ευρωπαίοι ιμπεριαλιστές είναι 
υποχρεωμένοι να ακολουθήσουν, δι¬ 
αφορετικά η κρίση και ο παγκόσμιος 
ανταγωνισμός θα τους καταπιεί. Μια 
διάλυση της Ευρωζώνης, η εισαγω¬ 
γή ενός είδους «νέου μάρκου» σ’ έναν 
σκληρό πυρήνα κρατών γύρω απ’ τη 
Γερμανία, χωρίς να είναι αδιανόητα, εί¬ 
ναι εξαιρετικά ριψοκίνδυνα και αμφίβο¬ 
λο αν και πόσο γρήγορα θα έφερναν τα 
επιθυμητά αποτελέσματα (αν αναλο- 
γιστούμε ότι πχ. μόνο η εισαγωγή του 
ευρώ χρειάστηκε τρία χρόνια προετοι¬ 
μασίας). Και βέβαια είναι ανυπολόγι¬ 
στες οι πολιτικές συνέπειες, καθώς η 
Ευρωζώνη και συνολικά οι μηχανισμοί 
της ΕΕ είναι βασικό εργαλείο τα τελευ¬ 
ταία 20 χρόνια για τη διαμόρφωση των 
ταξικών συσχετισμών σε βάρος της ερ¬ 
γατικής τάξης. 

Το ευρωομόλογο (δηλ. η χρηματο¬ 
δότηση με τύπωμα ευρώ των χρεών 
των μελών της Ευρωζώνης) είναι επο¬ 
μένως μονόδρομος, όπως φαίνεται και 
από τις δηλώσεις που πυκνώνουν υπέρ 
του από ηγετικά στελέχη της ΕΕ. Αυτό 
ήταν άλλωστε και το ουσιατικό περιε¬ 
χόμενο άλλων πολιτικών στο πρόσφα¬ 
το παρελθόν (πχ. αποδοχή από την Ευ¬ 
ρωπαϊκή Κεντρική Τράπεζα των ομο¬ 
λόγων χαμηλής αξιολόγησης που κα¬ 
τείχαν οι τράπεζες ως εγγύηση για την 
παροχή φθηνής ρευστότητας). Φυσι¬ 
κά, θα συνοδευτεί από λεόντεια πολι¬ 
τικά ανταλλάγματα, από μια εξαιρε¬ 
τικά αντιδραστική αναθεώρηση της 
Συνθήκης της Λισαβόνας, επιβάλλο- 
νας κυρώσεις στις πιο αδύναμες χώρες 
(από πρόστιμα μέχρι στέρηση ψήφου 
στην ΕΕ), έλεγχο και έγκριση των προ¬ 
ϋπολογισμών τους κλπ. Αυτή η «οικο¬ 
νομική διακυβέρνηση» της ΕΕ δεν θα 
είναι παρά ένας εσωτερικός νεοαποικι- 


σμός της - και βέβαια ένας ταξικός πό¬ 
λεμος μέχρι εξόντωσης ενάντια στην 
εργατική τάξη και τα λαϊκά στρώματα. 

Όμως το φάρμακο κινδυνεύει ν’ 
αποδειχτεί χειρότερο από την ασθέ¬ 
νεια. Η δομική κρίση του καπιταλι¬ 
στικού συστήματος δεν αντιμετωπί¬ 
ζεται εκδίδοντας χαρτιά, ας έχουν και 
τη βούλα της Ευρωπαϊκής Κεντρικής 
Τράπεζας. Η κούρσα τυπώματος δολα¬ 
ρίων και ευρώ δίνει ανεξέλεγκτες δια¬ 
στάσεις στο νομισματικό πόλεμο, φου¬ 
ντώνει τους εμπορικούς πολέμους (δα¬ 
σμοί κλπ.) που ήδη διεξάγονται, κατα¬ 
κερματίζοντας το παγκόσμιο εμπόριο 
και απειλώντας την παγκόσμια οικο¬ 
νομία με άγρια ύφεση. Πάντα στο κα¬ 
πιταλιστικό σύστημα τέτοιες «λύσεις» 
οξύνουν τις αντιφάσεις στον υπέρτα¬ 
το βαθμό, γιγαντώνουν τους ανταγω¬ 
νισμούς - και είναι προανάκρουσμα για 
το ξεδίπλωμα της βαρβαρότητάς του 
σε όλη την καταστροφική της κλίμακα, 
σε μια πορεία που ιστορικά έχει απο- 
δειχθεί ότι καταλήγει στον πόλεμο. 

Υποσημειώσεις 

1 Ενδεικτικά αναφέρουμε ότι ανάμεσα 
στο 1995 και το 2008, το ιδιωτικό χρέ¬ 
ος ως ποσοστό του ΑΕΠ είχε σχεδόν τρι¬ 
πλασιαστεί στην Ελλάδα, την Πορτογα¬ 
λία και την Ισπανία. 

2 Στο σύνολο των εξαγωγών της ΕΕ 
προς τις «αναδυόμενες» δυνάμεις Βρα¬ 
ζιλία, Ρωσία, Ινδία, Κίνα (ΒΚΙΟ), η Γερ¬ 
μανία κατέχει την πρώτη θέση, με ποσο¬ 
στό υπερτριπλάσιο από της Γαλλίας, της 
Ιταλίας και της Βρετανίας. Στην Κίνα, 
οι γερμανικές εξαγωγές και επενδύσεις 
έχουν μια έντονη δυναμική αύξησης, 
ενώ πρόσφατα οι δύο χώρες υπέγραψαν 
μεγάλες οικονομικές συμφωνίες. 

3 Η Ομοσπονδιακή Τράπεζα αγοράζει 
κρατικά ομόλογα των ΗΠΑ τυπώνο¬ 
ντας νέα δολάρια. Το ύψος αυτών των 
αγορών θα φτάσει τα 600 δισ. μόνο το 
επόμενο 8μην ο. 

ΛούΗεμπουργκ , Λήμπκνεχτ, Λένιν 

Οι τρεις κολοσσοί ιης επανάστασης 



Η Λούξεμπουργκ, ο Λίμπκνεχτ και 
ο Αένιν υπήρξαν κορυφαίοι μαρξιστές 
επαναστάτες και πρωταγωνιστές στις 
επαναστάσεις σε Ρωσία και Γερμανία 
στα τέλη του 1910. Οι δύο πρώτοι δολο¬ 
φονήθηκαν από την προδοτική σοσιαλ¬ 
δημοκρατία κατά τη διάρκεια της επανά¬ 
στασης στη Γερμανία, ενώ ο τρίτος απε- 
βίωσε μετά από μακροχρόνια αρρώστια, 
αφού κατάφερε να θεμελιώσει τη σοσια¬ 
λιστική επανάσταση στη Ρωσία. Επεξερ¬ 
γάστηκαν και εμπλούτισαν τις μαρξιστι¬ 
κές ιδέες, αφήνοντας πίσω τους ένα τε¬ 
ράστιο θεωρητικό έργο. 

Λούξεμπουργκ και Λίμπκνεχτ 

Η Ρόζα Λούξεμπουργκ γεννήθηκε το 
1870 στην Πολωνία. Στα 17 της οργανώ¬ 
θηκε στην εργατική οργάνωση «Προλε¬ 
τάριος». Στη συνέχεια πήγε στο Βερο¬ 
λίνο, όπου εντάχθηκε στο Σοσιαλδημο¬ 
κρατικό Κόμμα Γερμανίας (5ΡΟ). Μέσα 
σ’ αυτό έδωσε σημαντικές μάχες για 
την υπεράσπιση του μαρξισμού, ενάντια 
στους αναθεωρητές που υποστήριζαν 
ότι ο καπιταλισμός απαλλάχθηκε από τις 
κρίσεις του και ότι η μετάβαση στο σοσι¬ 
αλισμό θα είναι ειρηνική, μέσα από διαρ¬ 
κείς μεταρρυθμίσεις. Η Λούξεμπουργκ 
απάντησε με το βιβλίο της «Μεταρρύθ¬ 
μιση ή Επανάσταση;», όπου υποστήριζε 
ότι οι κρίσεις είναι δομικό στοιχείο του 
καπιταλισμού, ο οποίος μπορεί να ανα¬ 
τραπεί μόνο με τη σοσιαλιστική επανά¬ 
σταση. Υποστήριζε επίσης ότι το αστικό 
κοινοβούλιο δεν είναι «αιώνιος» θεσμός, 
αλλά μία μόνο από τις μορφές της αστι¬ 
κής εξουσίας. Όταν αυτή απειλείται, οι 
«δημοκρατικοί θεσμοί» ξεχνιούνται και 
οι καπιταλιστές χρησιμοποιούν τα πιο 
βάρβαρα και καταπιεστικά δικτατορικά 
και φασιστικά καθεστώτα για να τσακί¬ 
σουν το εργατικό κίνημα. Η άνοδος του 
ναζισμού μετά τον θάνατό της, καθώς 
και οι δύο παγκόσμιοι πόλεμοι, έμελλαν 
να τη δικαιώσουν. 

Ο Καρλ Λίμπκνεχτ γεννήθηκε στο 
Βερολίνο το 1871. Από πολύ νέος εντά¬ 
χθηκε στο δΡϋ αναπτύσσοντας σημα¬ 
ντική αντιμιλιταριστική δράση. Πάλεψε 
μαζί με τη Λούξεμπουργκ ενάντια στο 
ρεβιζιονισμό της ηγεσίας του δΡϋ και 
στην απόφαση του κόμματος να σταθεί 
στον Α’ Παγκόσμιο Πόλεμο στο πλευρό 
της γερμανικής αστικής τάξης. Όταν ξέ¬ 
σπασε ο πόλεμος, ο Λίμπκνεχτ ήταν βου¬ 
λευτής του δΡΌ και ο μόνος που κατα¬ 
ψήφισε τις πολεμικές δαπάνες, όταν το 
δΡϋ σύρθηκε πίσω από το άρμα της γερ¬ 
μανικής αστικής τάξης. 

Λούξεμπουργκ και Λίμπκνεχτ αντι- 
τάχτηκαν στον ιμπεριαλιστικό πόλεμο 
και αποχώρησαν από το δΡϋ. Μαζί με λί¬ 
γους πρωτοπόρους αγωνιστές δημιούρ¬ 
γησαν τον «Σπάρτακο», που αργότερα 
έγινε το νέο Κομμουνιστικό Κόμμα Γερ¬ 
μανίας. Ο «Σπάρτακος» προπαγάνδιζε 
τη μετατροπή του ιμπεριαλιστικού πο¬ 
λέμου σε προλεταριακή επανάσταση. Η 
νίκη της Οκτωβριανής Επανάστασης και 
η ήττα της Γερμανίας στον πόλεμο οδή¬ 
γησαν στο ξέσπασμα της γερμανικής σο¬ 


σιαλιστικής επανάστασης το Νοέμβρη 
του 1918. Οι ρεφορμιστές σοσιαλδη¬ 
μοκράτες ηγέτες τάχθηκαν αμέσως στο 
πλευρό της αστικής τάξης και ανέλαβαν 
την κυβέρνηση μετά την ανατροπή του 
Κάιζερ, προσπαθώντας με κάθε τρόπο 
να σταθεροποιήσουν το καπιταλιστικό 
καθεστώς. Το νεαρό ΚΚ Γερμανίας της 
Λούξεμπουργκ και του Λίμπνεχτ έπαι¬ 
ξε πρωταγωνιστικό ρόλο στην εξέγερση 
των γερμανών εργατών και στρατιωτών, 
όμως δεν μπόρεσε να κερδίσει την πλει- 
οψηφία στα εργατικά συμβούλια που εί¬ 
χαν σχηματιστεί και τα οποία παρέμεναν 
στα χέρια του δΡϋ. Κάτω απ’ αυτές τις 
συνθήκες, η ένοπλη εξέγερση του Ιανου¬ 
άριου του 1919 ενάντια στη σοσιαλδη¬ 
μοκρατική κυβέρνηση ήταν πρόωρη και 
με μικρές πιθανότητες επιτυχίας. Οι σο¬ 
σιαλδημοκράτες ηγέτες, με τη βοήθεια 
παρακρατικών ομάδων και του συνόλου 
της καπιταλιστικής αντίδρασης, δολο¬ 
φόνησαν τη Ρόζα και τον Καρλ στις 15 
Ιανουάριου. 

Λένιν 

Ο Βλαντιμίρ Ίλιτς Ουλιάνοφ Λένιν 
γεννήθηκε το 1870 στη Ρωσία. Από νω¬ 
ρίς εντάχθηκε στο εργατικό κίνημα, πα¬ 
λεύοντας για την ενοποίηση των διά¬ 
σπαρτων μαρξιστικών ομάδων και συμ¬ 
βάλλοντας καθοριστικά στην ίδρυ¬ 
ση του Σοσιαλδημοκρατικού Εργατι¬ 
κού Κόμματος Ρωσίας το 1898. Κατάφε¬ 
ρε να επεξεργαστεί τη θεωρία του για το 
επαναστατικό κόμμα, την οποία ανέπτυ¬ 
ξε στο έργο του «Τι να κάνουμε;». Εκεί 
υποστηρίζει την αναγκαιότητα της συ¬ 
γκέντρωσης και ξεχωριστής οργάνωσης 
των πιο πρωτοπόρων αγωνιστών σ’ ένα 
επαναστατικό κόμμα, που θα επεξεργα¬ 
στεί θεωρητικά τη συσσωρευμένη ιστο¬ 
ρική εμπειρία της εργατικής τάξης, θα 
αναλύσει το καπιταλιστικό σύστημα, θα 
προετοιμάσει την επανάσταση και θα 
σχεδιάσει τις βασικές κατευθύνσεις της 
πορείας για μια σοσιαλιστική κοινωνία. 
Πρέπει ακόμη να ενοποιεί τους αγώνες 
των εργαζομένων, με τελικό στόχο αφε¬ 
νός την καταστροφή του αστικού κρά¬ 
τους και την οικοδόμηση της εργατικής 
εξουσίας (εργατικά συμβούλια-Σοβιέτ) 
και αφετέρου την κατάργηση της ατο¬ 
μικής ιδιοκτησίας στα μέσα παραγωγής 
και τη δημιουργία της σχεδιασμένης οι¬ 
κονομίας. Τα μέλη ενός τέτοιου κόμμα¬ 
τος θα πρέπει να είναι εκπαιδευμένα στη 
θεωρία και την πράξη, ώστε να μπορούν 
να παρεμβαίνουν ενεργά στη διαμόρφω¬ 
ση της πολιτικής του και να μην περιορί¬ 
ζονται σε παθητικό ρόλο, κάνοντας εφι¬ 
κτή την εφαρμογή του δημοκρατικού 
συγκεντρωτισμού, δηλαδή τον συνδυα¬ 
σμό της πλήρους ελευθερίας στη συζή¬ 
τηση με την αυστηρή όσο και συνειδητή 
πειθαρχία και ενότητα στη δράση. 

Άλλη μεγάλη θεωρητική συνεισφο¬ 
ρά του Λένιν είναι η ανάλυσή του για 
τον ιμπεριαλισμό ως ανώτατο στάδιο (ή 
το στάδιο της παρακμής) του καπιταλι¬ 
σμού, που περιοδικά θα χαρακτηρίζε¬ 
ται από εξεγέρσεις, επαναστάσεις, αντε¬ 


παναστάσεις και πολέμους. Τον Απρί¬ 
λιο του 1917, υιοθέτησε επί της ουσίας 
τη θεωρία του Τρότσκι για τη «διαρκή 
επανάσταση», με τις περίφημες «Θέσεις 
του Απρίλη». Σύμφωνα μ’ αυτή, στις κα¬ 
θυστερημένες χώρες η αστική τάξη δεν 
παίζει προοδευτικό ρόλο και συνεπώς 
φορέας της επανάστασης είναι η εργατι¬ 
κή τάξη, η οποία οφείλει να εντάξει στο 
σοσιαλιστικό της πρόγραμμα όλες τις 
ανεκπλήρωτες αστικοδημοκρατικές δι¬ 
εκδικήσεις. 

Μετά τη νίκη του Οκτώβρη του 1917, 
ο Λένιν εξελέγη πρόεδρος του Συμβου¬ 
λίου των Επιτροπών του Λαού, δηλα¬ 
δή της νέας σοσιαλιστικής κυβέρνη¬ 
σης. Στα χρόνια που ακολούθησαν, κα¬ 
τάφερε να οδηγήσει τους ρώσους εργά¬ 
τες και αγρότες στη νίκη κατά της αντε¬ 
πανάστασης των τσαρικών Λευκοφρου¬ 
ρών και των ιμπεριαλιστών υποστηρι- 
κτών τους. Για την οικονομική ανόρθω¬ 
ση της Ρωσίας, ανέπτυξε την Νέα Οικο¬ 


νομική Πολιτική (ΝΕΠ), με την οποία οι 
μπολσεβίκοι κάνοντας μικρές παραχω¬ 
ρήσεις στην «οικονομία της αγοράς» πέ- 
τυχαν μέχρι το 1925 σημαντική οικονο¬ 
μική ανάκαμψη και ανάπτυξη του βιοτι¬ 
κού επιπέδου του λαού. 

Στα τελευταία χρόνια της ζωής του, ο 
Λένιν είχε αντιληφθεί τον θανάσιμο κίν¬ 
δυνο από την άνοδο της γραφειοκρατί¬ 
ας μέσα στο κράτος και το κόμμα, που 
εκμεταλλευόταν τη δύσκολη οικονομική 
κατάσταση και τη συνακόλουθη εξασθέ¬ 
νιση της πολιτικής δραστηριότητας των 
μαζών, αποσπώντας όλο και περισσό¬ 
τερα προνόμια και τελικά και την εξου¬ 
σία από τα σοβιέτ. Ωστόσο, η υγεία του 
είχε κλονιστεί ανεπανόρθωτα. Έτσι, δεν 
πρόλαβε να δώσει την «τελευταία μάχη» 
που προετοίμαζε ενάντια στην ανερχό- 
μενη σταλινική γάγγραινα. Άφησε όμως 
μια γιγάντια παρακαταθήκη στους εργα¬ 
ζόμενους όλου του κόσμου. 


Μ.Χ. 


Έφυγε από τη ζωή ο σ. Μηνάς Φραγκουλάκης 

Με βαθειά θλίψη πληροφορηθήκαμε, στο τέλος του 2010, το θάνατο 
του σ. Μηνά Φραγκουλάκη, παλαιού μέλους της ΟΚΔΕ και μέχρι το τέλος 
της ζωής του πιστού στις ιδέες του τροτσκισμού. 

Ο σ. Μηνάς άρχισε τα πρώτα βήματά του στο εργατικό κίνημα σαν μα¬ 
θητής κατά τη διάρκεια της δικτατορίας και αργότερα σαν φοιτητής της Γε¬ 
ωπονικής τα πρώτα χρόνια της μεταπολίτευσης μέσα από τις γραμμές της 
ΟΚΔΕ, στην οποία εντάχθηκε το 1975. Επίσης ανέπτυξε σημαντική δράση 
στη γενέτειρα και μόνιμο τόπο κατοικίας του, το Ηράκλειο Κρήτης. 

Δυστυχώς, η εύθραυστη υγεία του, από πολύ μικρή ηλικία, που τον κα¬ 
θήλωσε σε αναπηρικό καρότσι και ουσιαστικά τον έκλεισε στο σπίτι, περι¬ 
όρισε τη δραστηριότητα και γενικότερα τη δράση του. Παρά αυτά τα εμπό¬ 
δια δεν έπαψε ποτέ να ενημερώνεται και να συμμετέχει στο εργατικό κίνη¬ 
μα και στις εξελίξεις του. Πνεύμα ανήσυχο και ερευνητικό, αρνούνταν με 
απαράμιλλη δύναμη να υποκύψει στο πρόβλημα της υγείας του, που από 
πολύ μικρή ηλικία είχε κλονιστεί σοβαρά. 

Αυτή ακριβώς η πνευματική ζωντάνια και η στέρεη πίστη του στις αρ¬ 
χές του επαναστατικού μαρξισμού, τον έφεραν σε σύγκρουση με τον εκφυ¬ 
λισμό της ηγεσίας της Ενιαίας Γραμματείας της 4 ης Διεθνούς και με τα ελ¬ 
ληνικά φερέφωνά της και στην οριστική ρήξη, πολιτική και οργανωτική, το 
2009 μαζί με μια ομάδα συντρόφων. 

Η ΟΚΔΕ και η Εργατική Πάλη εκφράζουν τα ειλικρινή συλλυπητήρια 
στην οικογένεια, στα αδέλφια, στους συγγενείς, στους συντρόφους και 
στους φίλους του. Αντίο σ. Μήνα, η απαράμιλλη δύναμη της ψυχή σου κα¬ 
θώς και η πίστη και η προσφορά σου στο εργατικό κίνημα και στις επανα¬ 
στατικές ιδέες είναι μια παρακαταθήκη για τις νεότερες γενιές. 

Σ.Π. 

Ιταλία 


Κρίση και αγώνες 
διαλύουν ίο πολιτικό σύστημα 

■ Άγγελος Φουρνοτζής 


Η Ιταλία, ένα από 
τα υποψήφια οι¬ 
κονομικά «γου¬ 
ρούνια» του Νό¬ 
του της ΕΕ, έχει 
μπει εδώ και καιρό στη δίνη της κρί¬ 
σης. Το οικονομικό μέγεθος της εί¬ 
ναι πολύ μεγάλο (συγκριτικά με Ελ- 
λάδα-Πορτογαλία) για να καταρρεύ- 
σει εύκολα, όμως τα χρέη δημοσίου 
και ιδιωτών είναι τόσα (δημόσιο χρέ¬ 
ος πάνω από το 117% του ΑΕΠ το 
2010) που την φέρνουν επόμενη στη 
σειρά μαζί με την Ισπανία. Οι αντερ- 
γατικές επιθέσεις του Μπερλουσκό- 
νι και της Κεντροαριστεράς έδωσαν 
κάποιες ανάσες στον ιταλικό καπι¬ 
ταλισμό, αλλά καταπόντισαν το βι¬ 
οτικό επίπεδο της εργατικής τάξης, 
που έχει βυθιστεί στην ανεργία και 
την επισφαλή, κακοπληρωμένη και 
«μαύρη» εργασία. Όλα τα κοινοβου¬ 
λευτικά κόμματα αποδοκιμάζονται 
από τα λαϊκά στρώματα και ειδικά το 
κυβερνητικό κόμμα του Μπερλου- 
σκόνι «Λαός της Ελευθερίας». Η φα¬ 
νερή πτώση της δημοτικότητας της 
κυβέρνησης οδήγησε το καλοκαίρι 
στην αποχώρηση από την κυβερνη¬ 
τική συμμαχία του «πρώην» νεοφα- 
σίστα Φίνι μαζί με 4 υπουργούς, 37 
βουλευτές και 10 γερουσιαστές, που 
ίδρυσαν την «Ελευθερία για την Ιτα¬ 
λία», εγκαταλείποντας το πλοίο πριν 
το ναυάγιο αλλά και κάνοντας την 
κυβέρνηση έρμαιο στις απαιτήσεις 
των καπιταλιστών για πιο αντιδρα¬ 
στικές αλλαγές. 

Το φθινόπωρο, η κυβέρνηση με 
νομοσχέδιο που συνέταξε για όλες 
τις βαθμίδες της εκπαίδευσης, ουσι¬ 
αστικά την ιδιωτικοποιεί και καταρ¬ 
γεί την υποχρέωση του κράτους να 
την χρηματοδοτεί. Μειώνονται οι 
δαπάνες για την παιδεία κατά 9 δισ., 
συγχωνεύονται εκπαιδευτικά ιδρύ¬ 
ματα, μειώνεται κατά 130.000 το πα¬ 
νεπιστημιακό προσωπικό (κυρίως 
οι ερευνητές), μπαίνουν ιδιώτες στη 
διοίκηση των πανεπιστημίων. Ορί¬ 
ζονται επίσης: αξιολόγηση των κα¬ 



θηγητών από εξωτερικές επιτροπές, 
αναθεώρηση της παροχής υποτρο¬ 
φιών, γενίκευση των δανείων, ένας 
καθηγητής ανά τάξη σε δημοτικό- 
γυμνάσιο-λύκειο για όλη τη διδα¬ 
κτέα ύλη (αυτό θα σημάνει χιλιάδες 
απολύσεις) κλπ. Αυτά ενώ ο μέσος 
όρος των μαθητών ανά τάξη φθάνει 
ήδη τους 35. 

Το νομοσχέδιο ξεσήκωσε το νε- 
ολαιίστικο κίνημα. Τον Οκτώβριο οι 
μαθητές ξεκίνησαν μαζικές διαδηλώ¬ 
σεις σε πολλές πόλεις. Ακολούθησαν 
οι φοιτητές και οι εκπαιδευτικοί και 
εργαζόμενοι των πανεπιστημίων. Η 
μαζικότητα και η μαχητικότητα του 
κινήματος ανάγκασε σύσσωμα τα 
συνδικάτα να υιοθετήσουν τα αιτή- 
ματά του. 

Ως το τέλος του Δεκέμβρη, η κυ¬ 
βέρνηση χρησιμοποίησε κάθε μέσο, 
λασπολογία και συκοφαντίες, τρο¬ 
μοκράτηση και βίαιη καταστολή, 
για να κάμψει το κίνημα. Οι φοι¬ 
τητές έχοντας ενώσει τις δυνάμεις 
τους (φοιτητικές ενώσεις, πολιτι¬ 
κές συλλογικότητες) σε πανιταλικό 
επίπεδο μέσα από αποφάσεις Γενι¬ 
κών Συνελεύσεων με εκλεγμένους- 
ανακλητούς εκπροσώπους, με μαχη¬ 
τικές μορφές αγώνα και αντιμετωπί¬ 
ζοντας αποφασιστικά την αστυνο¬ 
μία, κόλλησαν την κυβέρνηση στον 
τοίχο. Σε όλες τις πόλεις, κατέλαβαν 
πανεπιστήμια, ιστορικά μνημεία, σι¬ 
δηροδρομικούς σταθμούς, έκλεισαν 
δρόμους, συγκρούστηκαν με τις δυ¬ 
νάμεις καταστολής. Περικύκλωσαν 
και όρμησαν σε κυβερνητικά κτίρια, 
όπως και στη Βουλή, τις μέρες ψήφι¬ 
σης του νόμου. 

Η κυβερνητική προπαγάνδα επα¬ 
ναλάμβανε συνεχώς: «οι πραγμα¬ 
τικοί φοιτητές είναι σπίτι και μελε¬ 
τούν», «οι κινητοποιήσεις είναι δά¬ 
κτυλος των κομμουνιστών», «γονείς, 
μην αφήνετε τα παιδιά σας να πηγαί¬ 
νουν στις διαδηλώσεις όπου συμμε¬ 
τέχουν οπλισμένοι δολοφόνοι» και 
άλλα παρόμοια! Υπουργός ζήτησε 
να γίνουν μαζικά προληπτικές συλ¬ 
λήψεις φοιτητών, 
αλλά αποδοκιμά¬ 
στηκε σκληρά. 

Η ένταση της 
μάχης, σε συνδυ¬ 
ασμό με τα συνε¬ 
χή σκάνδαλα, τη 
σήψη και τη δι¬ 
αφθορά, έφεραν 
την κυβέρνηση 
σε κατάσταση δι¬ 
άλυσης με απο¬ 
κορύφωμα την 
πρόταση μομφής 
από τον Φίνι. Έτσι 
αναβλήθηκε η 
ψήφιση του νομο¬ 
σχεδίου και φαι¬ 


νόταν σίγουρο ότι η κυβέρνηση δεν 
θα πάρει ψήφο εμπιστοσύνης. Όμως 
ο Μπερλουσκόνι προσεταιρίστηκε 
δύο βουλευτές του Φίνι και δύο της 
αντιπολίτευσης, επικρατώντας ορια¬ 
κά στην ψηφοφορία (χάνοντας όμως 
την πλειοψηφία στη Βουλή). Χιλιά¬ 
δες κόσμου που είχαν μαζευτεί στη 
Ρώμη για να πανηγυρίσουν την πτώ¬ 
ση της κυβέρνησης, εξοργίστηκαν 
από την κομπίνα του Μπερλουσκόνι, 
με αποτέλεσμα να ξεσπάσουν βίαια 
επεισόδια που κράτησαν όλο το βρά¬ 
δυ. Αυτή η στημένη κυβέρνηση της 
Δεξιάς ολοκλήρωσε την ψήφιση του 
νομοσχεδίου, ξεφτιλίζοντας όμως το 
αστικό πολιτικό σύστημα. 

Η Δεξιά ψάχνει νέο ηγέτη για ν’ 
αντικαταστήσει τον Μπερλουσκό¬ 
νι. Ο νεοφασίστας Φίνι μάλλον χά¬ 
νει αυτό το ρόλο, αφού η «προδο¬ 
σία» του όχι μόνο τον στιγμάτισε στη 
βάση της Δεξιάς, αλλά αποδείχθηκε 
και αποτυχημένη! Ο Μπόσι της «Λί¬ 
γκας του Βορρά» στήριξε τον Μπερ¬ 
λουσκόνι για να μην χαρακτηριστεί 
αποστάτης και τώρα πιο ενισχυμέ- 
νος θα συνεχίσει την προπαγάνδα 
του για αυτονόμηση του πλούσιου 
Βορρά. 

Η Κεντροαριστερά, με επίκεντρο 
το Δημοκρατικό Κόμμα, συνεχίζει με 
φιλο-εργοδοτικό οίστρο. Αφού στή¬ 
ριξε στα λόγια κάποια αιτήματα του 
εκπαιδευτικού κινήματος, αρνού- 
μενη να κινητοποιήσει τους εργα¬ 
ζόμενους στο πλευρό της νεολαίας, 
τώρα υπερασπίζει την εργοδοσία της 
ΦΙΑΤ που μετατρέπει τα εργοστά¬ 
σιά της σε κάτεργα, επικαλουμένη τη 
σωτηρία των θέσεων εργασίας! 

Η νεοϊδρυθείσα «Ομοσπονδία 
της Αριστεράς» (συνένωση της Κομ¬ 
μουνιστικής Επανίδρυσης με μικρό¬ 
τερες οργανώσεις) συστήνει επιτρο¬ 
πές υποστήριξης των αγωνιζόμε- 
νων εργατών της ΦΙΑΤ από διανο¬ 
ούμενους της Αριστεράς! Τα διάφο¬ 
ρα κομμάτια της ιταλικής αριστεράς 
έχουν χάσει πλήρως την αξιοπιστία 
τους μετά τη συμμετοχή τους στην 
κεντροαριστερή κυβέρνηση Πρόντι. 
Προτιμώντας να εξασφαλίσουν μια 
θέση στην αστική πολιτική σκηνή, εί¬ 
ναι σίγουρο πως δεν θα έχουν ουσι¬ 
αστικό ρόλο στην οργάνωση του κι¬ 
νήματος και θα είναι τα φτωχά συ¬ 
μπληρώματα κυβερνητικών συνα¬ 
σπισμών της ιταλικής αστικής τάξης. 

«Μνημόνιο» στη ΦΙΑΤ! 

Η ιταλική αυτοκινητοβιομηχα¬ 
νία εξανάγκασε τους εργάτες των 
εργοστασίων της σε Νάπολι και Το- 
ρίνο να υπογράψουν μια συμφωνία 
που διαλύει κάθε έννοια συλλογικής 
σύμβασης και εργατικού δικαιώμα¬ 
τος. Η εργοδοσία, αφού απείλησε με 
μεταφορά των εργοστασίων της στο 


εξωτερικό αν δεν υπογραφεί η συμ¬ 
φωνία, πρόσφερε αύξηση 30 ευρώ 
τον μήνα στους εργαζόμενους των 
δύο εργοστασίων, υποσχέθηκε πως 
δεν θα απολύσει κανέναν και θα κά¬ 
νει επενδύσεις 1,7 δισ. στα δύο εργο¬ 
στάσια (προηγουμένως μιλούσε για 
20 δισ.!). 

Ως αντάλλαγμα ζήτησε: α) Να 
εντατικοποιηθεί η αλυσίδα παραγω¬ 
γής και να καταργηθούν τα διαλείμ¬ 
ματα, γιατί -όπως υποστηρίζει- «και 
στα δύο εργοστάσια της Ιταλίας, 
22.000 εργάτες παράγουν 650.000 
αυτοκίνητα τον χρόνο, ενώ στο ένα 
μόνο εργοστάσιο της Πολωνίας, 
6.100 εργάτες παράγουν 600.000 αυ¬ 
τοκίνητα τον χρόνο), β) Οι εργάτες 
θα προσληφθούν από νέα εταιρεία, 
που θα διαχειρίζεται τα εργοστάσια. 
Αυτή δεν θα ανήκει στον Σύνδεσμο 
Ιταλών Βιομηχάνων και δεν θα δε¬ 
σμεύεται από τη Συλλογική Σύμβαση 
Εργασίας του Μετάλλου του 2008. 
Οι εργαζόμενοι θα επαναπροσλη- 
φθούν με ατομικές συμβάσεις, όπου 
θα υπογράφουν την αποδοχή των 
αλλαγών, γ) Δημιουργία τρίτης ημε¬ 
ρήσιας βάρδιας στην ήδη εξαήμερη 
εβδομάδα εργασίας, δ) Διπλασιασμό 
των υποχρεωτικών υπερωριών χω¬ 
ρίς καμία προηγούμενη ειδοποίηση 
από την εργοδοσία, ε) Κυρώσεις για 
όσους εργαζόμενους απουσιάζουν, 
στ) Η συμφωνία περιέχει «ρήτρα ευ¬ 
θύνης», όπου όσοι υπογράφουν δε¬ 
σμεύονται ουσιαστικά για την απε- 
μπόληση του δικαιώματος τους στην 
απεργία. Τα συνδικάτα που δεν έχουν 
υπογράψει τη συμφωνία, δεν θα μπο¬ 
ρούν να εκπροσωπούν τους εργαζό¬ 
μενους στη «νέα» εταιρεία, ακόμα 
κι αν είναι τα μεγαλύτερα. Η ιταλι¬ 
κή αστική τάξη ουσιαστικά εφαρμό¬ 
ζει ένα «Μνημόνιο», πριν προσφύγει 
στον Μηχανισμό Στήριξης! 

Αυτή την καταστροφική συμφω¬ 
νία υπέγραψαν τέσσερα μικρά συν¬ 
δικάτα (υίΕΜ-υΐΕ, ΓΙΜ-0Ο5Ε, 
ΕΙ5ΜΙΟ, υΟΕ) και την απέρρι- 
ψε το μεγαλύτερο και μαχητικότε¬ 
ρο, το ΕΙΟΜ. Οι υπόλοιποι συμφώ¬ 
νησαν ουσιαστικά να τεθεί το ΕΙΟΜ 
«εκτός νόμου». Η ΕΙΟΜ ήδη ετοιμά¬ 
ζει απεργία στο τέλος Γενάρη. 

Η απάντηση των ιταλών εργα¬ 
τών θα είναι καθοριστική για τις πο¬ 
λιτικές και οικονομικές εξελίξεις στη 
ίδια την Ιταλία αλλά και στην Ευρώ¬ 
πη. Όλες οι επαναστατικές δυνάμεις 
στηρίζοντας τον αγώνα της ΕΙΟΜ, 
πρέπει να συγκροτήσουν άμεσα ένα 
ταξικό, αντικαπιταλιστικό πρόγραμ¬ 
μα, που να δίνει απάντηση στα αδι¬ 
έξοδα του συστήματος αλλά και της 
υποταγμένης αριστεράς. 























